
"Upiremo se na Boga 
svoga, koji nikada ne 
napušta one koji u 
Njega polažu nadu." 


[BI. A. STEP1NAC, Pismo 
biskupu dr. Smitjanu Čekadi, 
4. siječnja 1955,} 

Blaženi Alojzije Stepinac dijeli djeci bombone za vrijeme izdržavanja kazne u Krasicu kojom 
ga je na montiranom sudskom postupku komunistički režim nepravedno osudio. Znao je da su 
djeca osobiti Isusovi prijatelji pa je Često, htijući ih zaštiti od duha zloće i prijevare svijeta, 
poticao župnika i časne sestre na poučavanje kršćanskih istina, ponavljajući Isusove riječi: 
»Talium est regnum coelorum! - Njihovo je kraljevstvo nebesko!« (Mt 19, 14) 


BLAŽENI ALOJZIJE STEPINČE, MOLI ZA NAS! 






PAPINA RIJEČ 


B enedikt XVI. uputio je Crkvi 25. siječnja 2006. svoje prvo pastirsko pismo iz kojega 
čitateljima Glasnika donosimo nekoliko misli za razmišljanje i poticaj produbljenjem 
vjerničkom životu. 



U tijeku opće audijencije 
u srijedu 8. veljače papa 
Benedikt XVI. pozdravio 
je hrvatske hodočasnike 
okupljene u Vatikanu 
riječima: ''Predragi 
hodočasnici iz Hrvatske, 
pred spomendan 
blaženoga kardinala 
Alojzija Stepinca, koji je 
vjeran Kristu svjedočio 
istinu i podnio 
mučenistvo, pozivam vas 
da u njemu pronalazite 


uzor kršćanskoga života i ljubavi za svoju domovinu. 


Hvaljen Isus i Marija! 


Riječ “ljubav” danas je postala jedna od n aj u potrebi ja¬ 
vim tj ih, ali i i laj zloupotrebljavani] ih riječi, uz koju povezu¬ 
jemo prilično različita značenja. (...) 

Podsjetimo najprije na širok semantički raspon riječi 
“ljubav”: govori se o domoljublju, o ljubavi prema zvanju, 
o ljubavi između prijatelja, o ljubavi prema poslu, o ljubavi 
između roditelja i djece, između brade i rođaka, o ljubavi 
prema bližnjemu i ljubavi prema Bogu. U svoj toj razno¬ 
likosti značenja ipak se ljubav između muškarca i žene, u 
kojoj se duša i tijelo nerazdvojno združuju i pred čovjekom 
se otvara naizgled neodoljivo obećanje sreće, ističe kao 
arhetip ljubavi u pravom smislu riječi. (...) 

l/među ljubavi i božanskoga postoji neki odnos: ljubav 
obećava beskonačnost, v ječnost - stv arnost koja je veća i 
potpuno drukčija od našeg svakodnevnog življenja. Ali se 
istodobno uv idjelo kako put /a postizanje toga cilja nije jed¬ 
nostavno p!>koravanje nagonu. Nužna su čišćenja i sazrije¬ 
vanja. a to uključuje i odricanje. (...) 

Međutim, veličanje tijela, kojemu snio danas svjedoci, 
himbeno je i lažno. En sveden na čisti “seks", postaje 
roba. neka puka "stvar" koja se može kupili i prodali, šlo- 
v iše. sam čovjek postaje roba, l 1 stvarnosti se Uv teško može 
nazvati čovjekovim veličanstvenim “da" tijelu. Naprotiv, on 
sada promatra tijelo i spolnost tek kao svoj materijalni dio 
koji treba proračunato upotrijebiti i iskoristili. On, prema 
lome, tijelo ne promatra kao područje ostvarenja vlastite 
slobode, vec kao nešto što, na svoj način, pokušava učinili 
ugodnim i neškodljivim. Zapravo se tu susrećemo s 
poniženjem ljudskoga tijela, koje nije više integrirano u 
našu potpunu slobodu življenja, nije više /ivi izraz našega 
cijeloga hica. vcc je manje ili više potisnuto na čisto bio¬ 
loško područje. (...). 

Sada ljubav postaje skrb o drugome i /u drugoga. Ne 
traži više samu sebe, nije uranja nje u opijenost srećom: tra¬ 
ži. naprotiv, dobro drugoga: postaje odricanje, spremna je 
na žrtvu. Štov iše traži je. (...1 


Premda je eros u početku prije svega označen požudom 
i uzlazan - zbog očaranosti velikim obećanjem sreće - u pri¬ 
bližavanju drugom sve će manje i manje postavljati pitanje 
o samome sebi, tražit če sve više sreću drugoga, sve če se 
više brinuti za njega, darovat če se i željet če "biti ondje za" 
drugoga. Na taj se način element agape ucjepfjuje u njega, 
u suprotnom eros osiromašuje i propada i gubi također 
svoju vlastitu narav. S druge strane, čovjek ne može živjeti 
niti isključivo u nesebičnoj, silaznoj ljubavi. Ne može uvi¬ 
jek samo darivati, mora također primati. Onaj koji hode 
darivati ljubav, mora je i sam primati kao dar. Sigurno da 
čovjek može - kao što nam kaže Gospodin - postati izvor iz 
kojega teku rijeke žive vode (usp. Iv 7,37), Ali da bi postao 
takav izvor, on sam mora piti, uvijek iznova, iz onog pra¬ 
vog, iskonskog izvora koji je Isus Krist, iz čijega je proho- 
denoga srca potekla Božja ljubav (usp. Iv 19,34). (...) 

Vidjeli smo također, vrlo sažeto, da biblijska vjera ne 
gradi neki paralelni svijet ili svijet koji je u suprotnosti s 
onim iskonskim ljudskim fenomenom koji je ljubav, već 
prihvaća čitava čovjeka intervenirajući u njegovu traženju 
ljubavi kako bi je pročistila i otkrila njezine nove dimenzi¬ 
je. Ta novost biblijske vjere pokazuje se osobito u dva ele¬ 
menta koji zavrjeđuju da ih se istakne. To su: slika Boga i 
slika čovjeka. (...) 

No to nije završen proces: ljubav nije nikada “završen” 
i gotov čin: tijekom života ona se preobražava, sazrijeva i 
upravo tako ostaje vjerna samoj sebi. Idem velle atqite idem 
nolie - isto željeli, isto odbacivati - u staro se doba prepo- 
/navalo kao autentični sadržaj ljubavi: jedan postaje sličan 
drugome, a to vodi jedinstvu htijenja i misli. Povijest ljubavi 
između Boga i čovjeka sastoji se upravo u činjenici da to 
zajedništvo volje prerasta u zajedništvo misli i osjećaja te 
se. na laj način, naše htijenje i volja sve više podudaraju s 
Božjom voljom: Božja volja nije više za mene neka izvanj¬ 
ska volja, koju mi zapovijedi izvana nalažu, već je to sama 
moja volja, što se temelji na spoznaji da je, zapravo Bog 
dublje prisutan u meni od mene sama. 



Euharistijsko slavlje u crkvi Papinskog hrvatskog 
zavoda sv. Jeronima u Rimu, 10. veljače 2006. 





BLAŽENI ALOJZIJE STEPINAC 2. (god. XIII.) 2006. 


UREDNIKOVA RIJEČ 


0 46. obljetnici smrti našega Blaženika kardinala 
Alojzija Stepinca i na liturgijski blagdan u petak 10. 
veljače održana su svečana euharistijska slavlja, 
pobožnosti, priredbe, otkrivanje njegovih spomenika, 
predstavljene su brojne nove knjige o njegovu životu i 
djelovanju, izvršena hodočašća na njegov grob u zagre¬ 
bačkoj katedrali ili u župu Krašić iz koje potječe. O tim 
slavljima donosimo kratke opise koji su prispjeli 
Uredništvu ili ih mu je ustupila IKA. 

Središnje misno slavlje u prepunoj zagrebačkoj prvo¬ 
stolnici predvodio je zagrebački nadbiskup kardinal Josip 
Bozanić. Koncelebrirali su apostolski nuncij u Hrvatskoj 
nadbiskup Francisco Javier Lozano, umirovljeni splitsko- 
-makarski nadbiskup Ante Jurić, vojni biskup Juraj 
Jezerinac, zagrebački pomoćni biskupi Josip Mrzljak, 

Vlado Košić i Valentin Pozaić te stotinjak svećenika. 

Cijeloga dana vjernici su dolazili u katedralu pomoliti se 
na Blaženikovu grobu. 

Središnjoj proslavi u prvostolnici prethodila je 
trodnevnica tijekom koje su misna slavlja predvodili i 
propovijedali zagrebački pomoćni biskupi Vlado Košić, 

Valentin Pozaić i Josip Mrzljak, a pjevali su Mješoviti 
zbor zagrebačke katedrale, Zbor sv. Nikole iz Dubrave 
(Janjevci), Mješoviti zbor Nadbiskupske klasične gimna¬ 
zije iz Zagreba i Zbor Međubiskupijskog sjemeništa iz 
Zagreba. 

Propovijedi s liturgijskih slavlja prigodom ovogodišnjeg Alojzijeva ili Stepinčeva donosimo u cijelosti 
ili u odlomcima. Zahvaljujemo svim ljudima dobre volje, profesionalnim fotografima i amaterima, koji su 
nam spremno proslijedili slike s tih proslava. 

Ove se godine navršava 60. godina od sudske presude nadbiskupu Stepincu. Bio je to montirani sudski 
postupak. Nalog za njegovo otpočinjanje dao je sekretar Komunističke partije Jugoslavije i predsjednik 
FNRJ Josip Broz naredbom: “Gonite ga!”. Začudo da toga zločinca danas neki veličaju kao državnika i 
značajnu osobu ljudske povijesti. Je li moguće da hrvatska javnost nema hrabrosti progovoriti u ime po¬ 
vijesne istine i pravde? Zar doista za neke zločince i njihova zlodjela protiv čovjeka i čovječanstva posto¬ 
ji abolicija na međunarodnim i domaćim sudovima? Kažem zločincima jer su svoju moć prikrivali tzv. 
“narodnim sudovima”, putem kojih su pod pravnom krinkom uvodili režim straha, mržnje i smrti. 

Nadbiskup Stepinac takvim je zločincima hrabro stao sučelice. Postao je i sam njihovom žrtvom, jer se 
nije sklonio, nit’ im se poklonio. Najavio je to u propovijedi na završetku uskrsnih konferencija sveučili¬ 
štaraca u bazilici Srca Isusova u Zagrebu 18. ožujka 1945. ovim riječima: 

“Apsurdno je, dakle, govoriti o nekome miru u svijetu, dok se bude uskraćivala Bogu dužna čast i, 
štoviše, po organiziranom bezboštvu, uz pomoć državne vlasti, sistematski, makar i uvijeno, rušila svaka 
vjera u Boga u dušama ljudi, ili dok se bude ‘provizorno’ dopuštalo kršćanima katolicima kao neka poseb¬ 
na milost ono što je najstroža dužnost svakog pojedinog čovjeka, pa i svake državne vlasti, jer su svi samo 
tvorevina Božja. (...) 

Ako smo mi na sve to dosada šutjeli - a imali smo razloga - onda neka znadu i oni anonimni pisci katoli¬ 
ci koji nas napadaju zbog šutnje i misle da su zvani davati lekcije crkvenim poglavarima. Ako smo mi na 
sve to dosada šutjeli iz opravdanih razloga, nismo zaboravili. Već sada, međutim, možemo reći da mi u 
pravednost presude ne vjerujemo i da* će doći dan kad će pravedni sudac Bog ispuniti svoje obećanje: Ego 
justitias judicabo! - Ja ću suditi presude! (Ps 74, 3). 1 



BI. Alojzije Stepinac kao novoizabrani nadbiskup 
koadjutor zagrebački s pravom nasljedstva 1934. 

Svećenstvo u Tijelovskoj procesiji u Zagrebu za vrijeme 
2. svjetskog rata 


Doći će vrijeme kad će sve doći na vidjelo, i kad 
će se sve klevete i laži raskrinkati, i kad će i objek¬ 
tivna povijest pokazati da predstavnici Katoličke 
crkve u Hrvatskoj nisu ni za čas izdali svoga zva¬ 
nja, a da su eventualne pogrješke kojega svećenika 
sitnica prema onome što se zbilo na drugoj strani, 
kojoj možda neupućena svjetska javnost plješće. I 
zato nas malo dira grožnja kojom se i zagrebački 
nadbiskup uvrštava među ‘ratne zločince’. 

I ako si možda dotični utvaraju da strahujemo 
pred njima, neka znadu da vedra čela i mirne sav¬ 
jesti stojimo na svome mjestu, došlo što mu drago. 
To poručujemo onima koji misle da predstavnici 
Katoličke crkve imadu sve dužnosti, a jedino pravo 
da kažu ‘amen’ na svaki čin s druge strane, bio taj 
u skladu sa zdravim razumom ili ne bio.” 

Nadbiskup Stepinac nije bio trska koju vjetar lju¬ 
lja. Bio je stamena stijena o koju se razbila komu¬ 
nistička ideologija i zabluda. Nažalost, njezini sljed¬ 
benici u brazde hrvatske povijesti još siju sjeme sum¬ 
nje, razdora i “klasne”, protubožne borbe. 

Nadam se da će obljetnica nepravedne Blaženi- 
kove osude na “narodnom” sudu naići na objek¬ 
tivnu prosudbu kojom će se, konačno, “sve klevete 
i laži raskrinkati” i “objektivna povijest pokazati da 
predstavnici Katoličke crkve u Hrvatskoj nisu ni za 
čas izdali svoga zvanja”. 

Neka tome pridonese i ovaj broj Glasnika. Dok 
ga predajem u ruke vjernih čitatelja, sve pozivam 


na molitvu za proglašenje svetim bi. Alojzija 
Stepinca! Svi budimo molitelji! Preporučam oso¬ 
bito bolesnicima da se mole bi. Alojziju za ozdrav¬ 
ljenje, jer je za čin kanonizacije potrebno čudo na 
njegov zagovor. 

Preporučam župnicima da u pastoralni plan 
uvrste pohod prvopričesnika ili krizmanika ili 
hodočašće župe na Blaženikov grob. A bi. Alojzije 
neka svojim zagovorom učvrsti naše korake na 
putu spasenja. Neka zagovara Crkvu i Domovinu 
našu. Neka svojom zaštitom bude bliz svakome 
ljudskom srcu koje u nespokoju vlastite savjesti i u 
neizvjesnostima života iščekuje izbavljenje i radost 
dolazećega dana. 

Hvala svim čitateljima, štovateljima blaženoga 
Alojzija Stepinca u domovini i širom svijeta, za 
molitve i darove, koji nesebično i velikodušno 
promiču glas svetosti i mučeništva kardinala 
Alojzija Stepinca. 

U Zagrebu 30. travnja 2006. 
dr. Juraj Batelja, postulator 

Uplatu i pretplatu za Glasnik i svoj dar za pokriće 
troškova u postupku za proglašenje svetim kardinala 
Alojzija Stepinca možete poslati preko Zagrebačke 
banke na ime: 

Postulatura kard. Stepinca i kunski račun: 
2360000-1101605758 

ili iz inozemstva i domovine u devizama na sljedeći 
konto: PARTNER BANKA 
SWIFT - PAZGHR2X 
br. računa: 7350038425 - Juraj Batelja 

Zahvaljujemo svim dobročiniteljima i suradnicima , 
čijom molitvom i darom napreduje postupak za 
proglašenje svetim bi. Alojzija Stepinca. Molimo Vas , 
pošaljite nam kopiju uplata izvršenih preko bankovnog 
računa , jer nam banka ne isporučuje imena uplatitelja. 

Vjernici koji na Blaženikov zagovor budu uslišani, 
zadobiju tjelesno ili duhovno ozdravljenje ili koju 
osobitu milost, neka opis uslišanja i kompletnu 
liječničku dokumentaciju dostave na adresu: 

dr. Juraj Batelja, postulator 
Kaptol 31 
10001 ZAGREB 


1 Te je riječi na poseban papir zabilježio javni tužitelj Jakov Blažević; vidio sam ga na njegovom radnom stolu, 
prigodom više održanih razgovora s njime 1993., 1994. i 1995. godine. 

STEPINČEVO 2006. 


Po ljubavi uprisutnjivati Boga 

Na ovogodišnji blagdan bi. Alojzija Stepinca zagrebački je nadbiskup i kardinal 
Josip Bozanič u prepunoj zagrebačkoj prvostolnici održao homiliju. Misao vodilja 
njegove propovijedi bila je kako po ljubavi uprisutnjivati Boga. Budući daje homili¬ 
ju u cijelosti objavio Glas Koncila , a objavljena je i u zasebnoj knjižici, u Glasniku 
donosimo najvažnije misli kojima je kardinal Bozanič ove godine želio osvijetliti 
Blaženikov duhovni lik i pozvati nas na nasljedovanje Blaženikovih vrlina. 


Na pitanje upućeno vjernicima: “Kojim ste 
tragom došli u ovu katedralu?” kardinal Bozanič 
dodao je druga pitanja i dao odgovor: “Odakle vam 
želja i koji je razlog vaših molitava? Zar se niste 
umorili desetoga dana mjeseca veljače tražeći 
Svjetlo; ili je ono ponovno tražilo i pronašlo vas? 
Davno upaljeno svjetlo vjere u Crkvi u hrvatskom 
narodu danas ponovno življe gori te je molitveni 
žar našu prvostolnicu preobrazio u istinsko svje¬ 
dočanstvo vjere. Uistinu, postoje okolnosti i trenut¬ 
ci koji ne pripadaju ovomu svijetu. Radi se o 
ohrabrujućim događajima, rođenima onkraj svaki¬ 
dašnjega iskustva, a prepoznatljivi su kao Božja 
prisutnost među nama. 

Proslava blagdana blaženoga Alojzija Stepinca 
suprotstavlja se lutanju u tami i omogućuje da naša 
Crkva hodi u novosti Kristova života. Ako se želi 
vidjeti kako jednodušno i vjerno hrvatski katolici 
osluškuju Božju riječ, uzdižu Bogu molitvu i pjes¬ 
mu, onda je to moguće osjetiti baš na današnji 
blagdan! Tako je to već desetljećima... 

Gledam vas stoga, braćo i sestre, i zahvaljujem 
Bogu; divim se nespoznatljivu daru i prepuštam 
govor vjere nikad dovoljno snažnim ljudskim 
riječima. Na ovome mjestu iz godine u godinu 
osjećam kako sam nošen svjedočanstvom koje diše 
u našoj zagrebačkoj Crkvi po zagovoru blaženoga 
Alojzija Stepinca.” 

Zatim je u svjetlu riječi “Ako ljubimo jedni 
druge, Bog ostaje u nama” (1 Iv 4,12) predstavio 
lik bi. Alojzija govoreći: “U ovome se slavlju 
zajedno susreću Ljubav i njezino svjedočanstvo u 
životu pastira ove mjesne Crkve. Blaženi je 
Alojzije pred onima koji su od njega tražili poli¬ 
tičke prosudbe i stavove nepokolebljivo - djelom i 



Kardinal Josip Bozanič propovijeda u zagrebačkoj prvostolnici 
na Alojzijevo ili Stepinčevo 10. veljače 2006. 


riječju - u Duhu Svetome, zajedno s apostolom 
Ivanom, iznosio vjerničku istinu: “I mi smo vidjeli 
i svjedočimo daje Otac poslao Sina kao Spasitelja 
svijeta” (1 Iv 4,14). Takav govor nijedna nasilnička 
politika nije mogla niti će moći razumjeti. 

Blaženi Alojzije Stepinac posvjedočio je javnu 
ispovijed vjere koja se duboko utkala u biće 
hrvatskoga vjernika. 

Kardinal Josip Bozanić, nadbiskup zagrebački, uzlazi k oltaru u 
zagrebačkoj prvostolnici na kojem će s biskupima i svećenicima 
slaviti svečanu Euharistiju na liturgijski blagdan i 46. obljetnicu 
mučeničke smrti bi. Alojzija Stepinca, 10. veljače 2006. 


On je ostao miran i strpljiv tijekom lažnih 
optužaba. Ove se godine navršava šezdeseta godina 
od prežalosnoga i sramotnoga procesa komunistič¬ 
kih vlasti u kojemu je blaženi Alojzije postao živom 
riječju Knjige mudrosti: “U strahu je Gospodnjem 
veliko pouzdanje i njegovim je sinovima utočište. 
Strah Gospodnji izvor je života: on izbavlja od 
zamke smrti” (Izr 14, 26-27). Znao je da je smrt 
zamka koja želi zapretati ljubav i istinu.” 

Govoreči o Alojzijevom svjedočenju za vjeru, 
nadbiskup je Bozanič istaknuo sljedeće: “Božja je 
ljubav sveopća - nikoga ne isključuje; njegova 
ljubav pretječe svaku našu ljubav i njegova je 
ljubav bezuvjetna. Može li se na taj dar uzvratiti? 
Ima li čovjek uzdarja? Blaženi je Alojzije otkrio 
odgovor na to pitanje. Samo uzdarje svjedočanstva 
za tu istinu do spremnosti na umiranje za ljubav 
ostaje vjerodostojnim. On je tu istinu svjedočio 
pred nepravednim sudom, znajući daje za tu istinu 
potrebno srce koje ju želi čuti. Znao je i to da u dvo¬ 
rani suđenja toga listopadskoga dana nije bilo 
dovoljno srdaca koja bi kucala u ritmu istine. Zato 
je miran izjavio: ‘Ja sam za svoje uvjerenje 
sposoban podnijeti ne samo ismjehivanje, prezir i 
poniženje, nego, jer mi je savjest čista, pripravan 
sam svaki čas i umrijeti’ [Govor na sudu 3. listopa¬ 
da 1946., u: J. BATELJA - C. TOMIĆ (ur.), 
Alojzije kardinal Stepinac, nadbiskup zagrebački: 
propovijedi , govori , poruke (1941-1946), Zagreb 
1996., str. 282.]. 

Bilo je to vrijeme koje - ma koliko ga neki danas 
pokušali neutemeljeno uljepšavati - ipak ostaje vri¬ 
jeme prepuno lažnih svjedočanstava, egzekucija 
bez sudova i optuživanja bez dokaza. Kao što je 
proročki navijestio, povijest mu je dala za pravo. 


Blaženi je Alojzije potvrđen kao ‘istinit svjedok 
koji izbavlja duše’ (Izr 14, 25).” 

Prikazujući vjernost kardinala Stepinca i 
hrvatskih katolika Isusu Kristu i njegovoj Crkvi 
podsjetio je kardinal Bozanić na teško razdoblje 
povijesti kroz koje je Crkva u Hrvata prolazila 
zbog svoje vjernosti istinama katoličke vjere i 
baštini crkvenosti bi. Alojzija. Istaknuo je sljedeće 
misli: “Poznato nam je daje za društveno-političke 
potrebe stvorena kovanica ‘Stepinčeva Crkva’. 
Ona je označavala jasne stavove i postojanost 
prema svemu što je izvana ugrožavalo vrijednosti 
kršćanstva i crkvenosti u povijesno teškim okol¬ 
nostima. No, blaženi je Kardinal svjedočio Krista, 
a ono što i u današnjemu vremenu izaziva, nije 
neka ‘Stepinčeva Crkva’, nego Kristovo tijelo, 
Crkva rođena u Duhu Svetomu koji preobražava 
ljudsko srce. I danas nas kao i nekad izaziva i 
potiče Stepinčevo svjedočanstvo, protkano bezbro¬ 
jnim karitativnim pothvatima, zalaganjima za 
čovjeka u svim nedaćama, brigom za istinitost 
nauka i gorljivost u pastoralu na svim razinama. 

Znamo da je ondašnje poslijeratno događanje 
bilo ‘predstava’ za manjinu zadojenu mržnjom i 
ideologijom. Ali za svaku predstavu potrebna je 
pozadina koja nudi ‘teorijsko opravdanje’. I oprav¬ 
danje je rođeno iz lažnoga svjedočenja. Uistinu, 
toliko je lažnih predstava, teorija i ideologija koje 
rađaju nepravdu na ovome svijetu prošlo i prolazi 
pred našim očima, a samo milosrđe i žrtva ostaju 
primjerena reakcija Kristovih svjedoka na svijet 
prepun grozota.” 

Otkrivajući u životu kardinala Stepinca dar 
mučeništva, svjetlo čiste savjesti i nadahnuće za 
vjerodostojan kršćanski život, kardinal Bozanić je 
ustvrdio: “Svakoga smo dana pozvani suočiti se s 
potrebom svjedočenja koje će se vedro i s puno 
poniznosti, ali i vjerodostojnosti suočiti s ismija¬ 
vanjem i ponižavanjem nekih. Svako svjedočenje 
evanđelja ujedno je i opasnost da budemo izvrgnu¬ 
ti ruglu. Kao kršćane će nas možda vrijeđati i više 
nego druge, jer znaju da ne ćemo uzvratiti istom 
mjerom i da na nasilje ne ćemo odgovarati nasi¬ 
ljem. Sve su češći povici puni čuđenja: Zar još 
netko vjeruje u moralne zakone u pojedinačnom i 
društvenom životu; zar se pridaje pozornost ljubavi 
koja otvara prostor za solidarnost; komu je stalo do 
praštanja za naneseno zlo; komu je stalo do traže¬ 
nja i promicanja istine, počevši od mnogih medija 
u nas? 

Bez istine je bilo koji odnos među ljudima 
zatrovan. Ako kao kršćani ne stvorimo ozračje 
takvoga svjedočanstva, dobro će ostati u tami, a 
ljudi prisiljeni na šutnju.” 

Pozivajući nazočne na euharistijskome slavlju u 
katedrali i svu hrvatsku javnost na prihvaćanje 
Blaženikove poruke za svakidašnji život, kardinal 
je napomenuo kako je Blaženikova poruka “da 
budemo Crkva, glasna, iskrena i nepokolebljiva, 
koja u svojim obiteljima i u javnome životu po 
ljubavi uprisutnjuje Boga. Takav stav pazi na tuđe 
osjećaje, na sve koji drukčije vjeruju i traže istinu. 
Takav stav prokazuje i odbacuje nepoštivanje tuđih 
svetinja. Svjedoci smo da bezbožnost, a ne 
pobožnost, gura u sukobe i razdore. 

Suprotnosti i napetosti koje karakteriziraju 
današnji svijet ne nalaze se između raznih religij¬ 
skih kultura, nego - kako kaže papa Benedikt XVI. 
- one su između cinizma kulture apsolutnog seku- 
larizma koja niječe vlastite korijene i radikalno 
nastoji da se Boga definitivno izbaci iz javnoga 
života s jedne strane te velikih povijesno-religij- 
skih kultura s druge strane. Tako relativizam posta¬ 
je dogmatizmom koji vjeruje da posjeduje vrhovnu 
istinu o čovjeku (Vidi: Joseph Ratzinger, L’Europa 
nella crisi delle culture , predavanje održano 1. 
travnja 2005. u opatiji sv. Skolastike u Subiacou). 

Predstavljajući vrijednost Alojzijeva svjedo¬ 
čanstva za uspješnu pripremu Sinode Zagrebačke 
nadbiskupije kardinal je istaknuo kako nas “Stepin- 
čeva baština poziva da promatramo kršćansko svje¬ 
dočanstvo kroz Ljubav i Svjetlo. Tako se otvara 
ogroman prostor u koji nas Bog postavlja i daje 
nam mogućnost da živimo drukčije, kao Crkva i 
kršćani prepoznatljivi po vršenju zapovjedi ljubavi. 
Živjeti u ljubavi nije općenitost koja se gubi čim je 
izgovorena. To je nov život u Kristu, određen lju¬ 
bavlju koja dolazi upravo od Krista. 

Blaženi Alojzije uči nas da obveza bez ljubavi 
progovara mrzovoljom; odgovornost bez ljubavi je 
bezobzirna; pravda bez ljubavi je opora; učenost 
bez ljubavi ostaje prepredenom; prijateljstvo bez 
ljubavi odražava dvoličnost; rad bez ljubavi vodi u 
uskogrudnost; čast bez ljubavi hrani oholost; 
bogatstvo bez ljubavi put je do škrtosti; vjera bez 
ljubavi izrasta u fanatizam. 

Sinoda bi izgubila svoj smisao, ako njezina 
svrha ne bi bila da se u svakome crkvenom djelo¬ 
vanju u Nadbiskupiji, a posebno u župama, stvori 
prostor življene ljubavi i istinitoga svjedočanstva 


koje će iz dana u dan nailaziti na sudišta i lažne 
svjedoke. Sinodu stoga posebno povjeravamo 
nebeskom zagovoru Presvete Bogorodice Marije i 
blaženoga Alojzija Stepinca.” 

Završavajući homiliju nadbiskup je Bozanić 
naglasio aktualnost duhovne baštine bi. Alojzija 
Stepinca koja je satkana od ljubavi Boga Duha 
Svetoga i “samo je u njemu prepoznatljivo ono što 
osjećamo večeras u ovoj Stepinčevoj katedrali. 
Svojim očima gledamo Crkvu Kristovu koja je 
duboko ukorijenjena u hrvatskom narodu, Crkvu 
Stepinčeve vjere i ljubavi prema istini”. 

Stepinčevo u Rimu 

Hrvatska rimska zajednica svečano je proslavi¬ 
la i ove godine u petak 10. veljače blagdan bi. 
Alojzija Stepinca. Svetu Misu u hrvatskoj crkvi sv. 
Jeronima predvodio je teolog i duhovni pisac svjet¬ 
skoga glasa i ugleda kardinal Tomaš Špidlfk. S 
njim su koncelebrirali trojica nadbiskupa: msgr. 
Nikola Eterović, glavni tajnik Biskupske sinode, 
msgr. Luigi De Magistris, umirovljeni veliki 
propenicencijar Apostolske pokorničarne, msgr. 
Szczepan Wesoly, naslovni nadbiskup Dragomare 
zadužen za pastoral Poljaka u inozemstvu, jedan 
biskup: msgr. Kiro Stojanov - rezidencijalni skop¬ 
ski biskup, poglavari Zavoda sv. Jeronima: msgr. 
Jure Bogdan i vlč. Marko Tomić te šezdesetak 
svećenika koji su na službi ili studiju u Rimu. 

U pozdravnoj riječi kardinalu Špidlfku msgr. 
Bogdan je rekao: “Blaženi Alojzije Stepinac jedan 
je od najistaknutijih cvjetova na hrvatskom 
mučeničkom vijencu ispletenom od gotovo šest 
stotina biranih cvjetova - svećenika, redovnika, 
redovnica, sjemeništaraca - ubijenih iz mržnje 
prema vjeri za vrijeme i nakon II. svjetskog rata. 
Mnogi od njih čekaju uzdignuće na čast oltara. Ne 
možemo večeras zaboraviti herojsko svjedočanstvo 
sluge Božjega Miroslava Bulešića - svećenika 
Porečko-pulske biskupije, don Radoslava Jerko- 
vića, mučki ubijenoga svećenika u zatvoru u Splitu 
iz Splitsko-makarske nadbiskupije, pet službenica 
Božjih - sestara redovnica iz Bosne i Hercegovine 
poznatih pod imenom Drinske mučenice i tolike 
druge mučenike ...”. 

Svečanosti misnog slavlja doprinijeli su napose 
pjevači Oratorijskog zbora župne crkve sv. Marka 
iz Zagreba “Cantores Sancti Marci” pod ravnanjem 
maestra Tomislava Fačinija. Za orguljama je bio 
Pavao Mašić. Dragocjeni doprinos dali su asisten- 

čijom liturgijskome slavlju hrvatski bogoslovi iz 
Germanicum-Hungaricuma i rimskog velikog sje¬ 
meništa. 

U svojim živopisnim nošnjama stigla je u Rim i 
“Frankopanska garda” - obnovljena povijesna 
postrojba iz Ogulina u Gospićko-senjskoj biskupi¬ 
ji. Crkva sv. Jeronima bila je dupkom ispunjena 
hrvatskim redovnicama i bogoslovima, te mnogo¬ 
brojnim hrvatskim i talijanskim vjernicima. I ove je 
godine na proslavi Stepinčeva u Rimu nazočilo 
nekoliko veleposlanika pri Svetoj Stolici: 
hrvatski: prof. Emilio Marin, češki, slovački i 
makedonski veleposlanici te veči broj diplomatskih 
djelatnika, kako iz veleposlanstava pri Svetoj 
Stolici tako i onih pri Republici Italiji. 

Nakon svečane mise slavlje je nastavljeno 
zajedničkim druženjem - domjenkom u Zavodu sv. 
Jeronima. — Jure Bogdan 



"Frankopanska garda", povijesna postrojba iz Ogulina, prvi je 
put u svojoj povijesti sudjelovala na svečanosti u Rimu, u crkvi 
Papinskog hrvatskog zavoda sv. Jeronima u Rimu na proslavi 
Stepinčeva 2006. 


Propovijed kardinala Tomaša Špidlika u hrvatskoj crkvi sv. Jeronima 
u Rimu na blagdan bi. Alojzija Stepinca mučenika 10. veljače 2006. 


Euharistijska je liturgija anamnezis, tj. spomen 
na velika dobročinstva Božja. Svetkovine primi¬ 
tivnih naroda spominjale su tijek sunčane godine, 
Židovi su slavili uspomenu na velike Božje zahvate 
u korist svoga naroda, počevši od Abrahama i na¬ 
stavljajući tijekom čitave židovske povijesti. Tako 
je bilo u liturgijskoj službi u sinagogama. Budući 
da židovski jezik nije imao prikladnu riječ za izreći 
‘hvala’, odgovor naroda za Božja dobročinstva 
izražavao se “eulogijama”: Blagoslovljen budi, 
Gospodine... “Veličaj, dušo moja, Gospodina”. To 
je, dakle, bila služba hvale. Taj su obred preuzeli 
kršćani koji su u grčkome jeziku mogli reći ‘hvala’ 
riječju eucharistoumen, dakle, slavili su euharistiju. 

Kršćani su ipak skratili dugački popis tih Božjih 
zahvata u prošlosti te su se zadovoljili spomenom 
velikih Božjih dobročinstava što su se “nedavno” 
dogodila, tj. rođenje, smrt, uskrsnuće i uzašašće 
našega Gospodina Isusa Krista. No, skrativši 
spomen prošlosti, postupno su produžili sve više 
spomen na divna djela koja su se dogodila kasnije 
u životu Isusovih učenika i svetaca. Počelo se 
spominjati njihova imena u liturgiji. Već u prvim 
stoljećima oni su bili razvrstani prema posebnim 
skupinama: najprije apostoli, onda mučenici, sveti 
monasi, a kasnije i sveti biskupi. 

Da bi sačuvali identitet ideala, nastojalo se dokazati 


da novi tip svetosti u neku ruku poprima savršenstvo 
prethodne svetosti. To izričito čine životopisi biskupa. 

Ako dakle želimo “činiti spomen” na blaženoga 
biskupa Alojzija Stepinca, i mi možemo slijediti taj 
primjer. 

Biskupi su nasljednici apostola. Stoga se u nji¬ 
hovu životu nastoji naglasiti važnost svome zvanju 
koje iz Boga proizlazi. Ako se sveti Martin Tourski 
bojao prihvatiti tu službu, s druge pak strane nije 
odbijao ostati u službi kršćanskoga naroda i onda 
kad je stigao do praga smrti. Zvanje nas potiče na 
veliku svijest o odgovornosti. Dok čitamo uspome- 



Kardinal Tomaš Špidlik u pratnji mons. Jure Bogdana, rektora 
Papinskog hrvatskog zavoda sv. Jeronima u Rimu, dolazi na 
proslavu Stepinčeva, 10. veljače 2006. 

ne našega blaženoga Alojzija, posebice nas se 
doima upravo taj vid. U sve većim poteškoćama on 
je bio spreman odreći se bilo čega, ali je ostao 
čvrsto uvjeren da je njegova dužnost biti vjeran 
pastir koji ne može napustiti svoje stado iz straha 
pred vukovima. To je svjedočanstvo vrlo poučno 
za naše vrijeme kada se ljudi osjećaju potpuno slo¬ 
bodnima promijeniti svoj život čim se pojave prve 
poteškoće. A to vrijedi i za redovničke ustanove i 
za obiteljske zajednice. 

U starim životopisima ističe se još jedan vid. 
Biskupska svetost nastavlja monašku askezu. To je 
bilo shvatljivo na Istoku gdje su biskupi redovito 
dolazili iz redova neoženjenih redovnika. Tako se u 
srednjem vijeku susrećemo s čudnim problemom. 
Obični monah biva “preuzet” iz svoje skromne 
ćelije i postavljen u biskupsku palaču. Iako se kao 
monah oblačio u jednostavno odijelo, kao biskup je 
oblačio svečano ruho, ali se ipak nije dao zavesti. 
Pod plemićkim ruhom nosio je cilicij, a u svojoj 
palači neopaženo je spavao na tvrdome tlu i hranio 
se kruhom i vodom. Sve te pohvale danas se čine 
zastarjelima. No ipak, moramo se diviti onome 
duhu što ih je nadahnjivao. Onaj koji je bio pozvan 
na veliko crkveno dostojanstvo, pred Bogom je kao 
i svaki drugi kršćanin. A to pokazuje zadovoljava¬ 
jući se jednostavnim stilom života. Naš blaženi 
Alojzije imao je prilike sve to prakticirati u svojoj 
izolaciji i podnosio je to stanje s primjernim 
nutarnjim mirom kao svi obični kršćani. Uspomene 
sačuvane iz vremena njegova tamnovanja u tom su 
pogledu štivo koje nas odgaja. 

U životopisima se pokazuje kao tipična osobina 
biskupske svetosti upravo ono što pripada tom 
posebnom zvanju: biskup je pozvan na poseban 
način služiti Crkvi. Zapravo, mnogi se biskupi 
štuju kao pravi osnivatelji mjesnih Crkava. Oni su 
organizirali sustave, gradili su škole, utjecali su na 
čitav kulturni život svojih zemalja. Hrvatska je 
Crkva već bila ustrojena prije djelovanja nadbisku¬ 
pa Stepinca, ali vidimo da je s njime njezin iden¬ 
titet bio bez sumnje ojačan. 

Da bi sačuvali takav identitet, biskupi su 
osjećali da im je dužnost braniti vjeru protiv krivo¬ 
vjerja. Svako vrijeme ima svoje hereze koje 
najčešće traže podršku javnih vlasti. Poznato nam 
je daje u starome kršćanstvu arijansko krivovjerje 
bilo najopasnije. Njemu se nastojao oduprijeti sv. 
Atanazije pa je zato više puta bio protjerivan u 
izgnanstvo. 



Dio veleposlanika na Sv. Misi u crkvi Papinskog hrvatskog zavoda 

sv. Jeronima u Rimu na proslavi Stepinčeva, 10. veljače 2006. 

Na slici veleposlanici Republike Hrvatske (prof. Emilio Marin, 
treći s lijeva). Češke i Slovačke pri Svetoj Stolici. 

Materijalizam je glavno krivovjer je našega vre¬ 
mena. Ako materijalistički duh otežava kršćanski 
život u slobodnim demokracijama, toliko je više 
nasilan kada gospoduje na diktatorski način. 
Imamo takav primjer u životu našega blaženoga 
Alojzija. 

Suvremena krivovjerja koriste još jednu taktiku. 
Tvrde da njihov pravac najistinitije odgovara men¬ 
talitetu naroda od kojega se Crkva udaljava. Ovaj 
je argument bio stalno korišten sa strane totali¬ 
tarnih vlada materijalističke inspiracije. Služio je 
dakle kao glavna optužba protiv nadbiskupa 
Stepinca kojega su prikazivali i optužili kao nepri¬ 
jatelja naroda. Tom se prilikom svjedočanstvo vje¬ 
re koncentriralo u nastojanju da dokaže kako je 
narod u pravom smislu te riječi Božji narod i da u 
opasnostima očekuje obranu upravo od Crkve. Na¬ 
rod je pozvan biti pobožanstvenjen, a ne da sve više 
i više tone u materijalizmu. Nema sumnje da narod 
ima svoja prirodna prava koja totalitarni režimi 
uništavaju. Stari autokratski monarsi izricali su 
svoje odluke bez stida: “Tako mi se svidjelo odlu¬ 
čiti”. Protiv njih biskupi su pozivali na opsluživa¬ 
nje kanona crkveno-državnog prava. 

Suvremeni autokrati upotrebljavaju drugu 
tehniku: skrivaju svoju autokraciju pod krivim 
pravima koje nazivaju “narodnima”. Od Crkve se 
onda očekuje da svjedoči kako se istinska narodna 
prava nerazdjeljivo podudaraju s Božjim pravima, 
dakle i s njegovom Crkvom. Upravo stoga pro¬ 
tivnici nastoje razdijeliti tu istu Crkvu. 

U životu našega Blaženika možemo dobro slijediti 
tu borbu, i vidimo primjer kako je on znao, 
čvrstoćom i smirenošću duha, slijediti svoj poziv u 

obrani ljudskih vrijednosti, zajedno s vjernošću Papi 
i jedinstvu Crkve. 

Ali sada postavimo sebi još jedno, posljednje 
pitanje: Sve je to već prošlo, čemu onda na to izno¬ 
va podsjećati još i danas? Zar možda ne bi bilo bolje 
zaboraviti? Istina je da vremena prolaze i time razni 
problemi gube na važnosti. Ali, što je nevjerojatno, 
ne prolaze osobe koje su činile dobro jer one su 
vječne. Crkva štuje mnoge svece. Iz kojih razloga? 
Jedan nam može izgledati izvanjski. U školama 
Rimskoga Carstva moralka se predavala po primje¬ 
rima. Nisu se predstavljala apstraktna načela kako 
djelovati, već su se radije prikazivali veliki nacional¬ 
ni junaci kao primjeri koje treba nasljedovati. Kad je 
Rimsko Carstvo pod Konstantinom postalo 
kršćansko, ti poganski i profani primjeri bili su 
zamijenjeni primjerima svetaca koji su bili pred¬ 
loženi kao modeli za nasljedovanje. 

U crkvenome kalendaru, na prvome mjestu sveci 
su smatrani sveopćima. Ali dosta brzo, svako je 
mjesto počelo štovati svoje vlastite zaštitnike jer se 
njihov primjer odnosi na situacije koje su bliže 
onima lokalnog naroda i prema tome izgledale su 
bližima za nasljedovanje. 

Katolička nas vjera uči da se sveci razlikuju od 
profanih primjera još pod jednim drugim vidom. 
Sveci, naime, nisu mrtvi primjeri, mrtve slike. Oni 
su živi, mole i zagovaraju u nebu za one koji se još 
bore na zemlji. 

Može li se reći da jedan poseban zaštitnik moli 
više za naciju iz koje dolazi ili za one koji nose nje¬ 
govo ime i češće mu se utječu? Veliki njemački 
teolog Scheeben predložio je umjereni odgovor. 
Izbjegavamo rješavanje ovoga pitanja na čisto ljuds¬ 
ki način. Sigurno je da sveci žive blizu Boga i ljube 
kao Bog sve ljude bez iznimke, nikoga ne isključuju. 
S druge pak strane, nezamislivo je da božansko 
blaženstvo dokida sve ljudske odnose koje je svetac 
imao za vrijeme svoga zemaljskoga života, da 
poništava odnose što ih je on uspostavio sa svojom 
zemljom i sa svojim prijateljima. Ali, kako se to 
konkretno očituje, ostaje za nas skriveno u otajstvo. 
Jedno je ipak sigurno, kaže Scheeben: sveci žive, ako 
žive, mole i upravo stoga mi se možemo obraćati 
njima zazivajući ih puni pouzdanja: molite za nas. 

Danas, konkretno, možemo iskreno reći: Blaženi 
Alojzije, moli za nas i zagovaraj nas. Amen. 


Stepinčevo u Krašiću 

U Krašiću, rodnoj župi blaženoga kardinala 
Alojzija Stepinca i mjestu dovršetka njegova 
mučeništva 10. veljače 1960. godine, svečanu misu 
na spomendan našega blaženika predvodio je 
umirovljeni splitsko-makarski nadbiskup Ante 
Jurić zajedno sa zagrebačkim pomoćnim biskupom 
Josipom Mrzljakom, krašićkim župnikom Draguti¬ 
nom Kučanom i brojnim svećenicima. 

Nakon mise biskup Mrzljak predstavio je mapu 
fotografija Šime Strikomana “Stepinčev Krašić - 
Dolinom kardinala”. 

U uvodnoj je riječi vlč. Dragutin Kučan, župnik 
krašićki, istaknuo: “Danas se posebno spominjemo 
dana, kada se prije 46 godina našim Krašićem brzo 
širila vijest: ‘Umro je Eminenca!’, kako su ga 
Krašićanci nazivali. Krašić je bio spreman da ovdje 
bude pokopan i njegov veliki sin. Ali Bog je želio 
drukčije. Grob mu je među velikanima Crkve zag¬ 
rebačke u zagrebačkoj katedrali. 

No, njegov Krašić ostaje njegov dom. Ovdje živi 
njegov duh. On je ovdje prisutan među nama živima. 

Čvrsto vjerujemo u njegov zagovor. Neka bude 
i danas biskupima naše Crkve u Hrvatskoj uzor 
čvrste vjere, nepokolebljivosti u obrani istina vjere, 
jasnih stavova i vjernosti Svetom Ocu papi.” 

Misli iz propovijedi mons. Ante Jurića, 
umirovljenoga splitsko-makarskoga 
nadbiskupa, u Krašiću 10. veljače 2006. 

Prisjećajući se kako je 1934. kao 12-godišnji dje¬ 
čak sudjelovao na sprovodu znamenitoga hrvatskoga 
arheologa don Frane Bulića, a predvodio gaje “novi 
zagrebački nadbiskup koadjutor, današnji naš blaže- 
nik Alojzije Stepinac” mons. Jurić je, nakon citiranja 
riječi Ivana Pavla II. o bi. Alojziju, istaknuo: “Netko 
drugi nazvao je bi. Alojzija Stepinca prorokom 
apokaliptičkih vremena. On je poput starozavjetnih 
proroka otkrivao izvor groznih i strašnih ratnih vre¬ 
mena (II. svjetski rat), a to su grijesi ljudskoga roda i 
otpada od Boga. On ne pada u malodušnost ili očaj, 
nego pun optimizma naviješta pobjedu Božju i Božje 
Crkve u vrijeme kad su se činili nepobjedivima. 

Svjedoci smo da je imao pravo. Gdje su danas 
Hitler, Mussolini, Staljin i toliki drugi diktatori i pro¬ 
tivnici Božji? A Crkva je tu i uza sve modeme 
napade ostaje najjači moralni autoritet u svijetu. 
Vremena se nisu puno promijenila. Sile tame, 
suludih ideja i svjetonazora punih zamki materijali- 

ziranog i sekulariziranog društva i njegovih upornih 
nasrtaja na sve što se zove sveto, ugrožavaju pojed¬ 
ince i narode, pa i naš narod, da se obranimo, potreb¬ 
na nam je utvrda, bedem, da ne zalutamo i ne kre¬ 
nemo putem propasti treba nam siguran kompas. Da 
ne postanemo malodušni potrebni su nam svijetli 
likovi, heroji u obrani istine i morala. Eto nam ga, 
označio nam ga je Sveti Otac u osobi bi. Alojzija 
Stepinca. Pokušajmo malo čuti njegove poruke i 
pouke, da naučimo kako se postane bedem i neosvo¬ 
jiva utvrda u borbi protiv uvijek istoga neprijatelja 
Božjega i čovjekova, iako se drukčije naziva ili 
oblači. Citirat ču vam riječi sv. Ivan Zlatoustoga, 
povodom progonstva koje je morao pretrpjeti, a 
činim to zato jer ih je doslovno izgovarao, barem 
svojim životom, bi. Alojzije Stepinac. 

‘Čega da se bojim - pitam - reci mi? Zar smrti? 
Meni je život Krist, a smrt dobitak. Ili zar progona? 
Gospodnja je zemlja i sve na njoj! Zar zapljene 
dobara? U svijet ništa ne donijesmo i ništa iz njega ne 
možemo ponijeti. Siromaštva se ne plašim, a za 
bogatstvom ne čeznem. Smrti se ne strašim, niti 
žudim za životom, osim radi vašega napretka. Imam 
njegovo pismo. To mi je štap, sigurnost i mirna 
luka... A što je pisano: Ja sam s vama u sve dane do 
svršetka svijeta. Krist je sa mnom, koga da se bojim! 
Uvijek, naime, kažem, Gospodine, budi volja tvoja, 
da činim što hočeš Ti, a ne što hoće ovaj ili onaj. To 
je moja utvrda i nepomična stijena i štap koji se ne 
svija. Ako Bog to hoće, neka bude. Ako hoće da 
ostanem ovdje, zahvaljujem. Gdje god bude htio, 
iskazujem mu hvalu? 

Sve te riječi možemo reči da je izrekao bi. 
Alojzije Stepinac, a sažeo ih je u svojoj lozinci: In te , 
Domine , speravi! Ta čvrsta vjera davala mu je snage 
i sigurnosti da je i u najtežim časovima za njega i za 
narod iz njega žario optimizam, te je znao reči ovako: 
‘Svi ovi udarci koji nas stižu, budite duboko u tom 
uvjereni, nisu na našu propast nego na našu najveću 
sreću, samo ako ih odano primimo iz ruke Božje.’” 

Iznio je zatim više odlomaka iz Blaženikove 
pisane baštine o kršćanskom optimizmu, a među 
njima i ovaj: “Ako čujete gdje malodušne govoriti da 
nema smisla raditi i boriti se, jer je tobože sve 
izgubljeno, odbijte to od sebe kao najgoru đavolsku 
podvalu. Nikada ne može nastati takva situacija u 
svi jetu, a da joj Bog ne bi bio apsolutni Gospodar. 
Nikada ne može jedan čovjek tako duboko pasti, a da 
ga milost Božja ne bi mogla obratiti. Nikada nas ne 
mogu snaći takve nevolje i jadi, a da ih uz milost 


Božju ne bismo mogli prebroditi. Zato ima pravo ona 
njemačka poslovica: ‘Bog dopušta tonuti, ali ne 
potonuti, umrijeti, ali ne propasti’.” 

Primjenjujući te Blaženikove poticaje o optimiz¬ 
mu na suvremene prilike Crkve u hrvatskom narodu, 
mons. Jurić je rekao: “Oh, braćo, kako nam u ovo 
naše vrijeme dolaze ove riječi kao ohrabrenje i utje¬ 
ha. Sotona se sa svojim slugama trudi da u našem 
narodu stvori malodušnost. Stupce novina puni afera¬ 
ma i crnom kronikom. Hoće nas uvjeriti daje kod nas 
sve zlo i da smo nesposobni za red, rad i pošteni 
život. Stranci neprijatelji, uz pomoć izroda, nastoje 
preko krivice pojedinaca opravdati svoje klevete pro¬ 
tiv ovoga naroda i njegovu zakonitu obranu progla¬ 
siti zločinom. Tamne sile, gospodareći mass-mediji- 
ma, nastoje srušiti moral, obitelj i onesposobiti mla¬ 
dost za jedan sređeni obiteljski život. Propagirajući 
pornografiju, blud i protunaravne tobožnje brakove 
ruši u temeljima budućnost naroda. U novije vrijeme 
propagiraju iseljavanja Hrvata zbog posla, dok u isto 
vrijeme tvrde da treba godišnje uvesti 15.000 pripad¬ 
nika drugih naroda. Puno bi se toga dalo navesti što 
očituje mržnju na ovaj narod, pa se pitamo koji je 
razlog tome. Sve više postaje jasno daje to isti razlog 
zbog čega je bi. Alojzije Stepinac bio suđen, a to je 
vjernost Katoličkoj crkvi i svome narodu. Da to nije 
neka priča nego stvarnost, potvrđuje izjava monsi- 
njora Komarice koji tvrdi da je u Bruxellesu i od 
drugih zapadnih diplomata kad im je postavio pitan¬ 
je: Koji je to naš grijeh? - dobio odgovor: ‘Što si 
katolik, što si Hrvat i što hoćeš ostati u Bosni!’.” 

Nadovezujući ove misli na probrane biblijske tek¬ 
stove za euharistijsko slavlje, nadbiskup Jurić je poz¬ 
vao okupljene vjernike da uprkos teškim životnim 
prilikama ne budu malodušni jer u “našem bi. 
Alojziju Stepincu i primjeru njegove čvrste vjere 
imamo siguran bedem koji nas može zaštititi od svih 
agresija i nasilja. Držimo se čvrsto njegova gesla: U 
Tebe se, Gospodine, uzdam! - i recimo to, ne samo 
riječima nego i životom”. 

Ističući potom čvrstu vjeru u Boga koja je resila 
osobu bi. Alojzija, njegovu vjernost Petrovu nasljed¬ 
niku te ljubav prema progoniteljima nadbiskup Jurić 
je zaključio: “Blaženi Alojzije Stepinac pokazao je 
vrhunac ljubavi tamo gdje je to najteže, a to je ljubav 
prema neprijateljima. Iz njegovih pisama iz sužanj- 
stva, izbijaju na površinu zločini komunizma koje 
pokušavaju neki danas zataškati ili umanjiti. Uz to u 
tim pismima izbija uvijek njegova preporuka ljubavi, 
praštanja i molitve i za komuniste (...). 

Lijepo je i jasno izrazio tu ljubav prema neprijatelji¬ 
ma u pismu Ivanu Meštroviću 2. lipnja 1959. 
Iznoseći teške progone Crkve piše: ‘Vi ćete razumjeti 
kako je teško u tim okolnostima ljubiti krvavog i 
bezdušnog neprijatelja. Ali mi to ipak moramo i 
hoćemo, jer je to zapovijed Kristova. Po čemu bismo 
inače bili bolji od naših mučitelja. Zato često stav¬ 
ljam na srce svećenicima da se ne dadu zavesti jadi¬ 
ma i nevoljama, nego da se rado i usrdno mole za 
neprijatelje. Osveta ne pripada nama, nego Bogu. A 
on neka im se osveti kao Otac koji radosno prima 
natrag izgubljenoga sina.’” 

Obraćajući se pak domaćim vjernicima, koji su i 
sami mnogo propatili sa zasužnjenim svojim nad¬ 
biskupom, mons. Jurić ih je ohrabrio ovim riječima: 
“Dragi Krašićani! Prema pismima iz sužanjstva, vi 
ste i vaša djeca svojom vjerom bili bi. Alojziju utje¬ 
ha i ponos. Ostanite i dalje nepokolebljivi u 
katoličkoj vjeri. Draga braćo i sestre, dragi ispaćeni, 
proganjani, mrženi, diskriminirani hrvatski katolički 
narode, osjećaš potrebu zaštite, pomoći i sigurnog 
vodstva u vremenu pometnje, nasilja i zabluda. Evo 
ti zaštitnog bedema, evo ti kompasa u našem dragom 
blaženiku Alojziju. Tako nam ga je označio dragi 
nam pokojni papa Ivan Pavao II. Molimo ga za 
zagovor i držimo se čvrsto životnoga pravca koji je 
on učio i pokazivao: vjera čvrsta u Trojedinog Boga, 
nepokolebljiva vjernost Svetoj Crkvi katoličkoj, 
ljubav i štovanje prema Majci Mariji, te međusobna 
ljubav i praštanje. 

Zapamtimo na kraju spasonosnu poruku našega 
Blaženika kao lijek našoj nevolji: ‘Zadnji razlog svih 
nevolja i bijeda što tište čovjeka i čovječanstvo jest 
prijestup Božjega zakona, odnosno grijeh - a spas: 
temeljna reforma života, to jest obraćenje.’ Natrag, 
dakle, Bogu i Božjemu zakonu - to ti je, dragi naro¬ 
de, jedini, ali posve siguran put spasenja, vremenito¬ 
ga i vječnoga.” 



Vjernička mladost na Blaženikovu grobu, 10. veljače 2006. 


Kardinale, oprosti 

Kardinale , oprosti naslov je knjige vjeroučitelja 
Ilije Nikolića predstavljene u Zaprešiću u subotu 29 
listopada 2005. Pisac je knjigu posvetio 60. obljetni¬ 
ci župe sv. Petra Apostola u Zaprešiću i njezinu 
utemeljitelju bi. Alojziju Stepincu. Uz autora u 
pripremi knjige sudjelovala je i Željka Skledar. 

Predgovor je napisao fra Bonaventura Duda 
ističući kako je “taj otvoreni napad na kardinala i nje¬ 
govu službu bio zapravo napad na veliku poslanicu 
svih biskupa od 22. rujna 1945. koja će završiti kar¬ 
dinalovim zatvorom i osudom 1 1. listopada 1946.” 

Knjiga govori o napadu na nadbiskupa Alojzija 
Stepinca 4. studenoga 1945. prilikom njegova dolas¬ 
ka u Zaprešić na otvorenje nove župe. Otvaranje je 
spriječila skupina ljudi poslanih od komunističkoga 
režima napavši nadbiskupa Stepinca. 


Stepinčeve note 2006. 

U Koprivnici je u srijedu 1. veljače započeo 
treći u nizu festival duhovne glazbe pod nazivom 
‘Stepinčeve note’. Riječ je o pozivnom festivalu 
koncertnoga tipa, što znači da za sudjelovanje na 
festivalu ne postoji natječaj nego se izvođači pozi¬ 
vaju, a nastupaju s po dvije do tri skladbe izvodeći 
ih uživo. Ove godine festival je trajao četiri dana. 

Prva večer bila je posvećena klasičnoj duhovnoj 
glazbi i nastupili su crkveni zborovi Varaždinske 
biskupije te gosti iz Zagreba. Nastupili su Mješoviti 
zbor Chorus Liturgicus - Katedrala, zbor varaždinske 
katedrale, župni zbor Sv. Nikole iz Koprivnice, 
Župni zbor Sv. Ilije iz Varaždina, Djevojački zbor 
Gimnazije Ivana Kranjčeva iz Đurđevca, župni 
zborovi iz Virovitice, Kotoribe i Ludbrega te domaći 
zbor Alojzijevci i Nonet župe bi. Alozija iz 
Koprivnice. Kao gosti prve večeri iz Zagreba došli su 
zborovi Panis angelicus i Maranatha. 

Druge večeri, održane u petak 3. veljače, nas¬ 
tupili su glazbeno-duhovni sastavi Varaždinske 
biskupije te gosti iz Zagreba: Trinitas (Ludbreg), 
Leticia (Rasinja), Emanuel (Kotoriba), Ihthis 
(Veliki Bukovec), Eshaton (Močile), Nova nada 
(Hlebine), Mladi (Prelog), Ime ljubavi i domaćini 
Stepinčeva mladež iz Koprivnice. Večer je kao 
gost upotpunila skupina Kefa Stijena - zbor mladih 
župe sv. Petra iz Zagreba te poznata duhovna 
skupina Božja slava band. 

Treće večeri 4. veljače nastupila su najpoznatija 
imena hrvatske glazbeno-duhovne scene: Željka 

Marinović, Davor Terzić, Čedo Antolić, Nebeski 
grad, Novo svitanje, Sve boje ljubavi, Messengers, 
Emanuel (Velika Gorica), Misterij te vlč. Ljubo 
Vuković. 

Četvrti dan nastupili su dječji zborovi: Lahori 
(župa sv. Ilije, Varaždin), Stepinčevci (Kopriv¬ 
nica), Đurđica (Đurđevac), Sv. Luka (Kalinovac), 
Kristovi glasnici (Vratišinec), Sv. Benedikt (Kloš¬ 
tar Podravski), Ribari (Prelog) te dječji zborovi iz 
Kotoribe i Podravskih Sesveta. 

Organizator festivala bila je župa bi. Alozija 
Stepinca iz Koprivnice. Ravnatelj festivala bio je 
vlč. Krunoslav Pačalat, župnik te župe, a umjet¬ 
nički ravnatelj Slavko Nedič, urednik glazbenog 
programa Hrvatskoga katoličkoga radija. Domačini 
i koordinatori programa bili su mladi župe koji 
djeluju u skupini Stepinčeva mladež. 

Festival se održavao u velikoj dvorani Pastoral¬ 
noga centra bi. Alozija Stepinca u Koprivnici. Bio 
je to uvod u liturgijski blagdan Stepinčeva 10. 
veljače 2006., kad su brojni hodočasnici posjetili 
ovo regionalno Blaženikovo svetište. 

Gradit će se nova crkva bi. Alojzija 
Stepinca 

Izložba radova pristiglih na natječaj za izradu 
idejnog rješenja za gradnju nove župne crkve bi. 
Alojzija Stepinca s pastoralnim centrom i uređe¬ 
njem perivoja u istoimenoj novoj zagrebačkoj župi 
na Trnjanskoj Savici otvorena je 3. siječnja u 
Poglavarstvu grada Zagreba. Na natječaju raspi¬ 
sanom u rujnu prošle godine prvo mjesto osvojio je 
projekt zagrebačkoga arhitekta Nenada Fabijaniča. 

U prigodnom je govoru Dragutin Cerovečki, 
župnik Trnjanske Savice, objasnio kako je župna 
crkva nužna pastoralna potreba u tome naselju koje 
stalno raste, čiji vjernici sada na bogoslužje idu u 
crkve u susjednim župama. 

Euharistijska evangelizacija 
nadbiskupa Alojzija Stepinca 

Za sječanje na upravo završenu Euharistijsku 
godinu koja je bila osobiti znak vjere i ljubavi sluge 
Božjega Ivana Pavla II. prema Euharistijskom 
Spasitelju, prema Crkvi i čovječanstvu te o 46. 
obljetnici smrti bi. Alojzija Stepinca, Postulatura za 
proglašenje svetim blaženoga Alojzija Stepinca i 
Glas Koncila objavili su knjigu Euharistijska evan¬ 
gelizacija nadbiskupa Alojzija Stepinca, koju je pot¬ 


pisao postulator, a obrađuje 18 euharistijskih kon¬ 
gresa u Zagrebačkoj nadbiskupiji, euharistijske kon¬ 
grese u Ljubljani i Starome Gradu na Hvaru, te 34. 
međunarodni euharistijski kongres u Budimpešti. 

Bila je to prava reevangelizacija koja je pri¬ 
donijela osvješćivanju hrvatskih katolika, homoge¬ 
nizirahu naroda oko kršćanskih vrjednota i zauze¬ 
tosti za opće dobro. 

Na povijesnom odmaku od 65 godina od zad¬ 
njeg kongresa, održanog u Sv. Križu Začretju, 
može se reći da su ti kongresi pridonijeli duhovnom 
i moralnom uzdignuću hrvatskih katolika i naroda 
u cjelini. Oni su bili škola upoznavanja vjerskih 
istina i usvajanje odlučnosti i ponosa da ih se 
odvažno živi u bezbožnom i protubožnom svijetu. 

Nakon čitanja ove knjige lakše je shvatiti zašto 
su komunisti zamrzili i željeli ukloniti iz pastirske 
službe zagrebačkoga nadbiskupa Alojzija Stepin¬ 
ca, koji je jasnoćom misli i hrabrošću stavova neu¬ 
strašivo i postojano ukazivao na pogubne poslje¬ 
dice socijalističke teorije i komunističke prakse, te 
fašističke i nacističke ideologije. 

Načinom slavljenja i čašćenja Euharistije bi. 
Alojzije svakom je vjerniku uzor kako se živi ono 
što se vjeruje. Neka štivo, ponuđeno u ovoj knjizi 
svojstvenog euharistijskog sadržaja, probudi i pro¬ 
dubi vjeru i ljubav svakoga čitatelja prema ovom 
otajstvu vjere, za koje 2. vatikanski sabor kaže daje 
“izvor i vrhunac kršćanskog života” (usp. LG, 11). 

Predstavljanje knjige “Euharistijska evangelizaci¬ 
ja nadbiskupa Alojzija Stepinca” bilo je u zagre¬ 
bačkoj prvostolnici 9. veljače 2006., treće večeri 
trodnevnice, prije samoga Euharistijskoga slavlja. 
Promocija je bila popraćena prikazivanjem brojnih 
fotografija sa svih u knjizi opisanih kongresa. 

Provincijal Franjevačke provincije sv. Jeronima 
fra Bemardin Škunca istaknuo je da nova knjiga o 
hrvatskom blaženiku i zagrebačkom nadbiskupu 
otkriva najdublji izvor duhovnosti i djelovanja bla¬ 
ženoga Alojzija Stepinca - euharistijsko otajstvo. 

Postulator kauze dr. Juraj Batelja podsjetio je da 
je kardinal Stepinac u razdoblju od 1934. do 1940. 
kao nadbiskup koadjutor, a zatim i kao dijecezan¬ 
ski biskup, proslavio u Zagrebačkoj nadbiskupiji 
18 euharistijskih kongresa. Na taj način kardinal 
Stepinac nastojao je provesti duhovnu, materijalnu 
i moralnu obnovu u svojoj nadbiskupiji. Dodao je 
kako je Stepinčeva nakana bila da ti kongresi budu 
prigoda za evangelizaciju i produbljivanje vjernič¬ 
ke svijesti. 

Dr. Anton Tamarut, profesor na Katoličkom 
bogoslovnom fakultetu u Zagrebu, uz ostalo je 
napomenuo da knjiga predstavlja značajan i za sada 
jedinstven doprinos poznavanju kako euharistijske 
misli i pobožnosti bi. Alojzija Stepinca, tako i 
crkvenog i općenarodnog raspoloženja u provo¬ 
đenju euharistijskih kongresa na području Zagre¬ 
bačke nadbiskupije u razdoblju od 1934. do 1940. g. 

Moć pisane riječi 

U nakladi Glasa Koncila povodom proslave 
Stepinčeva objavljena je knjiga “Moć pisane riječi: 
Blaženi Alojzije Stepinac i katolički mediji”. Autor 
je franjevac konventualac prof. dr. Celestin Tomić, 
javnosti poznat i kao vrsni poznavatelj života i rada 
biskupa i mučenika, blaženoga Alojzija Stepinca. 

Knjigu su u multimedijalnoj dvorani Glasa 
Koncila u Zagrebu 9. veljače, uoči Stepinčeva, pred¬ 
stavili zagrebački pomoćni biskup Josip Mrzljak i 
pisac pogovora profesor crkvene povijesti na 
Katoličkome bogoslovnom fakultetu Sveučilišta u 
Zagrebu dr. Juraj Kolarić. 

Dr. Tomić nam putem ‘moći pisane riječi’ 
prenosi Stepinčevu aktualnu poruku upućenu svim 
katoličkim izdavačima: “Katolički tisak mora biti 
učitelj i odgojitelj, navjestitelj radosne vijesti, 
promicatelj nove evangelizacije”. 



Djeca župe bi. Alojzija Stepinca iz Rakitja, sa župnikom 
Božidarom Cindorijem, prigodom hodočašća župe na 
Blaženikov grob, 30. rujna 2005. 


Stepinčevo u HKD-u sv. Jeronima 

Dan uoči spomendana bi. Alojzija Stepinca, 9. ve¬ 
ljače, u prostorijama HKD-a sv. Jeronima u Zagrebu 
njegov je ravnatelj prof. Radovan Grgeč održao pre¬ 
davanje o Blaženiku, koji je između ostaloga bio i 
pokrovitelj Jeronimskoga društva. 

Oslanjajući se ponajprije na vlastite uspomene i 
na podatke iz uspomena prof. Luke Perinića, objav¬ 
ljenih u Maruliću 1995. i 1996. godine, kao i na 
pisma što ih je nadbiskup iz krašićke internacije 


poslao njegovu ocu, predavač je ukratko prikazao 
Stepinčev životni put, od rođenja do Prvog svjetskog 
rata, pa preko rata i poraća te svećeništva nakon 
povratka iz Rima, do suđenja, robije i internacije. 

Brodarica kod Šibenika 

Prigodom proslave blagdana Stepinčava 10. 
veljače 2006. blagoslovio je provincijal Franjevačke 
provincije sv. Jeronima dr. fra Bemardin Skunca na 
svečanom misnom slavlju na Brodarici kod Šibenika 
kip bi. Alojzija Stepinca s križem akademskog kipara 
Dragana Kwiatkowskoga. Kip bi. Alojzija s križem 
visok je 2,5 m i težak 2,5 tone. 

Fra Škunca je u propovijedi naglasio kako je 
dobro da se odaje počast “kompasu i orijentiru” 
hrvatskog naroda i na jugu Hrvatske gdje je puno 
manje Stepinčevih kipova i crkava za razliku od sje¬ 
vernih krajeva. Svečanu misu u crkvi Gospe od 
Zdravlja na Brodarici predvodio je provincijal uz 
koncelebraciju još deset svećenika u zajedništvu 
velikog broja vjernika. 

Zanimljivost je kipa u zbilji križa na Stepinčevim 
leđima. Naime, hrvatski je kardinal predosjećao da će 
mu “život biti jedan križni put”. Usprkos tome on se 
očitovao hrabrošću i odlučnošću u obrani i vođenju 
Crkve u vrlo nemirnim vremenima. 

Zahvaljujući fra Anti Kekezu, župniku župe 
Krapanj-Brodarica, nadahnutom radu autora i umjet¬ 
nika Kwiatkowskoga te pomoći brojnih donatora, 
crkva na Brodarici i okoliš dobili su nov sjaj. 

Svečanom otvaranju i blagoslovu kipa prethodila 
je trodnevnica u crkvi Gospe od Zdravlja na Broda¬ 
rici. Prvoga dana 7. veljače bila je molitva krunice, 
misa te tribina na temu “BI. Alojzije Stepinac - kom¬ 
pas i orijentir hrvatskom narodu”. 

O Blaženikovu životu govorio je don Ante 
Skračić, kancelar Šibenske biskupije, ističući vlastiti 
doživljaj Blaženikove osobe. Ravnatelj Caritasa 
Šibenske biskupije mons. Slavko Mikelin govorio je 
o karitativnoj djelatnosti Alojzija Stepinca, te je iznio 
iskustva iz osobne pobožnosti prema Blaženiku. 

Vjernici su 8. veljače molili križni put prema 
knjizi: “Križni put s Alojzijem Stepincem”, slavili Sv. 
Misu, a potom je uslijedila malonogometna utakmica. 

Treći dan 9. veljače najprije je izmoljena kruni¬ 
ca. Potom je slavljena Sveta Misa i održano je 
euharistijsko klanjanje. Nakon svega slijedilo je 
zajedničko druženje u župnoj dvorani franjevačkih 
trećoredaca iz Šibenika, Mirlović Zagore i Brodarice. 

Najsvečaniji dan i blagdan blaženoga Alojzija 
Stepinca 10. veljače 2006. započeo je svetom kruni¬ 
com, otvaranjem i blagoslovom kipa te svečanom 
misom. 

Fotomonografija “Stepinčev Krašić” 

U utorak 7. veljače u dvorani Pastoralnog centra 
bi. Alojzija Stepinca u župi sv. Petra u Zagrebu 
predstavljena je fotomonografija “Stepinčev Krašič 
- Dolinom kardinala” Šime Strikomana. 

Uvodnim je riječima sve pozdravio vlč. Matija 
Stepinac, župnik župe sv. Petra, i istaknuo: “Ova 
nas monografija poziva na meditaciju i razmišlja¬ 
nje da Stepinčevim očima pokušamo preko prirode 
i kraja u kojem je živio doči do Stvoritelja kako je 
to on sam činio”. Prigodno su govore izrekli i 
zagrebački pomočni biskup Josip Mrzljak, novinar 
Josip Vukovič, dr. Juraj Kolarič te sam autor. Foto- 
monografiju je objavila župa Presvetoga Trojstva 
iz Krašiča u suradnji sa župom sv. Petra iz Zagreba. 

Cleveland 

U Clevelandu je 5. veljače svečano proslavljen 
blagdan bi. Alojzija Stepinca. Nakon mise u crkvi 
sv. Pavla održan je prigodni kulturni program u 
Hrvatskome nacionalnom domu kardinala Alojzija 
Stepinca u Eastlakeu. 

U programu su nastupili učenici Škole hrvatskoga 
jezika “Kardinal Alojzije Stepinac”, “Cleveland Jr. 
Tamburica” sa spletom kola i pjesama, zbor crkve sv. 
Pavla i tamburaški sastav “Mladi tamburaši”. 

Župnik Mirko Hladni održao je predavanja o 
hrvatskoj samosvijesti, a program je vodio kapelan 
Zvonko Blaško. 

Hvar 

U obnovljenoj crkvi Blažene Djevice Marije uz 
stari benediktinski samostan sv. Ivana Krstitelja i 
sv. Antuna Opata iz 1654. u gradu Hvaru, u kojem 
se čuvaju moči bi. Alojzija Stepinca, popodnevno 
koncelebrirano misno slavlje na spomendan 
blaženikove smrti 10. veljače predslavio je i 
propovijedao hvarsko-bračko-viški biskup Slobo¬ 
dan Štambuk. 

Dan kapelanije u Karlovcu 

Na spomendan bi. Alojzija Stepinca 10. veljače 
proslavljen je Dan kapelanije u Karlovcu svečanom 
misom koju je predvodio vojni biskup Juraj 
Jezerinac. U propovijedi je biskup Jezerinac uz 
mučeništvo bi. Stepinca spomenuo i više od 600 
svečenika, redovnika i redovnica koji su bili ubije¬ 
ni u Hrvatskoj u tijeku i nakon II. svjetskoga rata. 


Župljani župe bi. Alojzija Stepinca iz 
Rakitja hodočastili u Krašić 

I na ovogodišnje Stepinčevo župljani istoimene 
mlade župe iz Raktija, nedaleko Samobora, hodočastili 
su u tri autobusa na središnju proslavu Stepinčeva u 
Krašič. Prevodio ih je župnik Božo Cindori. 

Sudjelovali su u svečanom prijepodnevnom konce- 
lebriranom misnom slavlju, a nakon povratka u Rakitje 
navečer su sa svojim župnikom i ostalim župljanima 
slavili svečanu misu u privremenom bogoslužnom 
prostoru dvorane ispod svoje župne crkve u gradnji, na 
čast blaženog naslovnika svoje župe. 

Otočac 

Večernju misu na Stepinčevo 10. veljače u pre¬ 
punoj župnoj crkvi Presvetoga Trojstva u Otočcu 
predvodio je otočki župnik i generalni vikar 
Gospičko-senjske biskupije mons. Tomislav Šporčič. 

Govoreči o bi. Stepincu u svojoj je homiliji 
mons. Šporčič rekao: “Tolike su vjernike vlasti 
dovodile u teške dileme - ili se odreči vjere, sud¬ 
jelovanja u vjerskom životu, vjerskog odgoja 
vlastite djece, čak i vjerskoga ispračanja svojih 
roditelja ili izgubiti službu, šansu za napredovanje, 
sve do prisiljenosti na bijeg iz vlastite domovine - 
nisu se dali smesti. Ostali su vjerni vjeri svojih 
otaca i svojoj Crkvi i narodu. Danas se pred 
krščane ne postavljaju ništa manja iskušenja. Nisu 
možda tako izričita, izravna nego indirektna, usput¬ 
na. Ona i nisu tako jasna. Ne predstavljaju se 
takvima, ali su još gora, rekli bi podmuklija. Danas 
se preko medija, tako močnoga sredstva, uporno 
širi liberalni, nekrščanski pogled na život i svijet.” 

Brodarica 

“U nama je danas radost i ponos što je u našemu 
narodu i u našoj Katoličkoj crkvi izrastao velikan 
kakav je bio blaženi Alojzije Stepinac”, poručio je 
provincijal zadarskih franjevaca fra Bernardin 
Škunca predvodeči misu na Stepinčevo 10. veljače 
u šibenskoj prigradskoj župi Krapanj - Brodarica. 

Samom slavlju prethodio je blagoslov Blaže- 
nikova kipa autora akademskog kipara Dragana 
Kvviatkovvskoga. Kip je postavljen uz župnu crkvu. 

“Dostaje rada trebalo na ostvarenju te zamisli”, 
istaknuo je fra Ante Kekez, župnik Brodarice, “no 
sada mogu biti sretan i zahvalan svima koji su tome 
pripomogli.” 

Provincijal Škunca je prigodom blagoslova 
istaknuo da je Alojzije Stepinac jedan od rijetkih 
Hrvata koji je postao prepoznatljivim znakom 
čitave hrvatske povijesti. I upravo stoga sretna je 
zamisao umjetnika koji je napravio Stepinca kako 
nosi križ. 



Pjevački zbor župe bL Alojzija Stepinca iz Rakitja predvodi 
pjevanje na misnom slavlju prigodom hodočašća župe na 
Blaženikov grob, 30. rujna 2005. 


Dubrovnik 

Blagdan blaženoga Alojzija Stepinca proslav¬ 
ljen je u dubrovačkim župama i crkvama svečanim 
misama na kojima su svećenici propovijedali o ži¬ 
votu blagopokojnog kardinala. U dubrovačkoj ka¬ 
tedrali večernje misno slavlje predslavio je dubro¬ 
vački biskup Želimir Puljić. 

Biskup je u propovijedi govorio o križu kao bitnoj 
sastavnici ljudskoga života i izvoru nepokolebljive 
nade, koji se može prepoznati u životu mučenika 
Alojzija. Istaknuo je kako se Stepinac suprotstavio 
bezbožnim sustavima fašizma, nacizma i boljševiz¬ 
ma, pa je njegova hrabrost u tome mračnom raz¬ 
doblju bila mnogima izvorom svjetla i nade. 

Budući da se u nacizmu na mjesto Boga stavlja¬ 
lo “naciju”, a u komunizmu “radničku klasu”, Ste¬ 
pinac se usprotivio jednom i drugom bezbožnom 
sustavu i govorio kako su jedine prave svetinje Bog 
i ljudska osoba, kazao je biskup Puljić. 

Na završetku misnoga slavlja moći bi. Alojzija 
Stepinca, koje se nalaze u dubrovačkoj katedrali, 
izložene su na štovanje vjernicima. 

Požega 

Svečanim večernjim euharistijskim slavljem 
Požeška je biskupija slavila svoga drugoga zaštitni¬ 
ka bi. Alojzija Stepinca. Misno slavlje u crkvi sv. 
Lovre predvodio je šibenski biskup Ante Ivas u 


koncelebraciji s požeškim biskupom Antunom 
Škvorčevićem, generalnim vikarom Josipom Krpe- 
ljevićem, biskupskim vikarom Josipom Klarićem, 
članovima Stolnoga kaptola te ostalim svećenicima 
i redovnicima. 

U propovijedi je šibenski biskup podsjetio na 
neopisive patnje hrvatskoga naroda nakon II. svjet¬ 
skoga rata, na suđenje Stepincu i na više od 600 ubi¬ 
jenih svećenika, redovnika i bogoslova. Pred takvim 
smrtnim silama Crkve i naroda nadbiskup Stepinac 
čvrsto je vjerovao da nema drugog puta do li uzdati 
se u Gospodina. Uzdati se radikalno, nepopustljivo, 
bez pogađanja i kompromisa, do kraja, do Getsema- 
nija i Golgote, do smrti, do uskrsnuća. 

Takva vjera potrebna je i u današnjem svijetu u 
kojem se sve više propagira pa i uspostavlja novi 
poredak, mimo i suprotno Božjem naravnom 
poretku. Ljubav prema Bogu i bližnjemu, ljubav 
prema svome rodu i narodu, prema Božjim i 
kršćanskim vrednotama proglašava se nazadnim, 
nekorisnim i štetnim. “Bogohuljenje je stečevina i 
pravo - na slobodu - zapadnoga svijeta, raspisali se i 
raspričali mnogi, kojima ništa nije sveto, koji bi 
izjednačili dobro i zlo, časno i nečasno, krepost i gri¬ 
jeh, Božje i vražje. Sveti Otac je takve, sve agre¬ 
sivnije, tendencije nazvao istim opasnim nazivnikom 
‘diktaturom relativizma’”, istaknuo je biskup Ivas. 

Na kraju slavlja vjernici su izrekli molitvu 
blaženom Alojziju te obišli oltar u kojem se nalazi 
njegova relikvija. 

Gospić 

U Gospiću je u petak 10. veljače svečano 
proslavljen blagdan Stepinčeva zahvaljujući zala¬ 
ganju udruga Hrvatskih katoličkih muževa Gospića 
i Molitvene zajednice Alojzija Stepinca. Svečanost 
je počela Sv. Misom koju je u gospićkoj katedrali 
predslavio gospićko-senjski biskup Mile Bogović, 
nakon koje je u kinu Korzo bila održana tribina 
Tihomira Blaškića pod nazivom “U tebe se, 
Gospodine, uzdam!” 

Na misi koju je predvodio biskup Bogović kon- 
celebrirali su nekadašnji uznici svećenici Josip 
Kapš, Josip Bogović, mons. Marijan Ožura i mons. 
Mile Pecić. Umjesto uobičajene propovijedi oni su 
pred brojnim vjernicima i braćom svećenicima 
Gospićkoga dekanata izrekli svoja svjedočanstva o 
danima tamnovanja i osjećajima koje su tada 
proživljavali. 

Split 

Na dan smrti našega blaženika Alojzija Viktora 
Stepinca 10. veljače u katedrali sv. Dujma u Splitu 
svečanu je misu predvodio kanonik župnik don 
Zdenko Bralič. Pjevao je Veliki katedralni zbor. 
Don Zdenko je u propovijedi podsjetio na nepra¬ 
vednu osudu komunističke vlasti 1946. godine, na 
Stepinčeve uzničke dane provedene u Lepoglavi i 
na kučni pritvor u rodnome Krašiču gdje je i premi¬ 
nuo 10. veljače 1960. godine. 

U prepunoj crkvi sv. Liberana na splitskim 
Mejašima proslavljen je spomendan nebeskoga 
rođendana blaženog Alojzija Stepinca. 

Svečanu misu predvodio je župnik don Anđelko 
Dukič u koncelebraciji s don Antom Mateljanom i 
još dva svećenika. U propovijedi je dr. Mateljan 
istaknuo kako blaženom Stepincu treba reći veliko 
hvala za njegov prinos jedinstvu Crkve i naroda i 
da je njegovo proglašenje blaženim osobiti dar 
Ivana Pavla II. Crkvi u Hrvata. 

Varaždin 

Varaždinska je biskupija u petak 10. veljače u 
varaždinskoj katedrali Uznesenja BDM proslavila 
blagdan bi. kardinala Alojzija Stepinca, svoga 
suzaštitnika. Misno slavlje je u suslavlju sa šezdeset 
svećenika predvodio varaždinski biskup Marko 
Culej, a okupilo se mnoštvo vjernika, štovatelja bi. 
Stepinca. 

U pozdravu je biskup Culej kazao kako na dan 
smrti i rođendana za nebo blaženika Stepinca, 
suzaštitnika Varaždinske biskupije, mjesna Crkva 
želi proslaviti Boga zahvaljujući mu za njegov život 
kojim je proslavio hrvatski narod. 

U propovijedi je biskup istaknuo kako prisutnost 
velikog broja vjernika u katedrali na proslavi 
Stepinčeva svjedoči da je sjeme koje je palo na 
zemlju donijelo obilan rod. Blaženi Alojzije nije nam 
danas samo zagovornik, nego nam je i uzor u 
današnjem vremenu kada se sve želi relativizirati, 
čak i Božje istine. On nam i danas poručuje da Isus 
bude svakome od nas vjernika na prvome mjestu. 
Upoznavanje vjere i svjedočenje za vjeru, nedjeljna 
misa i molitva, moraju biti ispred svih ljudskih želja 
i planova. 

Liturgijsko pjevanje uz orguljašku pratnju mo. 
Anđelka Igreca predvodio je katedralni zbor “Chorus 
angelicus”. Nakon pričesti zbor je otpjevao skladbu 
“Mučeniče roda moga”, koju je napisao i uglazbio 


Varaždinac Zvonimir Klemenčić. 

Prije misnoga slavlja svećenici Varaždinske 
biskupije zajedno s biskupom Culejem okupili su se 
na redovitom mjesečnom svećeničkom susretu, koji 
je vodio generalni vikar mons. Ivan Godina, a preda¬ 
vanje na temu “Istina će vas osloboditi” održao je dr. 
Grgo Grbešić, prof. crkvene povijesti u Đakovu. On 
se osvrnuo i na primjer blaženika Stepinca, koji je 
svoj život posvetio istini za koju je i život žrtvovao. 

Zadar 

Blagdan bi. Alojzija Stepinca svečano je 
proslavljen u petak 10. veljače u istoimenoj župi na 
Bilom Brigu u Zadru. Župnik je don Šime Perić. 
Misno slavlje na završetku pastirskoga pohoda toj 
župi predvodio je zadarski nadbiskup Ivan Prenđa. 
Na večernjoj koncelebraciji okupilo se mnogo svi¬ 
jeta, osobito djece. 

Nadbiskup je kardinala Stepinca nazvao 
mučenikom, svetim i pravednim čovjekom, koji je, 
u svjetlu riječi iz Knjige mudrosti , zloćom ljudi 
uklonjen s ovoga svijeta, jer je nasilnicima svojim 
životom i radom bio izazov i smetnja. No, njegova 
je duša u Božjoj ruci, slava mu je zajamčena, a tra¬ 
janje uspomene neprolazno. Sa sigurnošću i mirom 
prihvaćao je križ svoga zatvora i ograničenje rada 
za Crkvu, ali je svojim patnjama zalijevao rad 
drugih za njen rast. Bio je ponosan što optužbama 
zlobnika može suprostaviti svoju savjest koja je 
njegov sudac pred Bogom. To mu je umanjivalo 
trpljenja i dalo snage da izdrži. 

Ivanovec 

Ivanovec, jedina župa u Međimurju kojoj je 
zaštitnik blaženi Alojzije Stepinac, svečano je 
proslavila blagdan svojega zaštitnika. Za proslavu 
blagdana svoga zaštitnika ivanovečki vjernici i nji¬ 
hov župnik Pavao Mesarić pripremali su se trod¬ 
nevnicom koju je, kao i svečano misno slavlje na 
Blaženikov blagdan, vodio Dragutin Goričanec, 
župnik u Vrhovcu i voditelj humanitarne udruge 
JOB u Zagrebačkoj nadbiskupiji. 

Metković 

U metkovskoj župi sv. Nikole Biskupa u petak 
10. veljače svečano je proslavljen spomendan bi. 
Alojzija Stepinca. Misno slavlje predvodio je župni 
vikar don Mate Škaričić u nazočnosti brojnih 
vjernika koji su dolaskom na misno slavlje posvje- 

dočili pripadnost Kristu i onima koji svoje kršćan¬ 
stvo potvrđuju mučeništvom. 

Slavlje je završeno klanjanjem pred Presvetim 
Sakramentom. 

Velika Gorica 

Velikogorička župa bi. Alojzija Stepinca prosla¬ 
vila je spomendan smrti župnog zaštitnika i naslov¬ 
nika nove župne crkve s istoimenim pastoralnim 
centrom. U prepunoj novoj župnoj crkvi Blaže- 
nikova imena, posvećenoj na dvadesetu obljetnicu 
osnutka župe (3. 10. 2003.) svečanu poldanicu, u 
sumisništvu s domaćim župnikom Josipom Ružma- 
nom te više svećenika Velikogoričko-odranskog 
dekanata, predvodio je i propovijedao Anđelko 
Kufrin, župnik Velike Mlake. 

On je u propovijedi predočio Alojzijev sveti 
život i junačko držanje pred komunističkom vlašću. 
Podnijevši mučeništvo zbog svoje nepokolebljive 
odanosti Bogu, vjeri, te neizmjernoj ljubavi i vjer¬ 
nosti Crkvi i Petrovu nasljedniku, blaženi je kardinal 
stekao krunu neprolazne slave, istaknuo je između 
ostaloga propovjednik, pozvavši vjernike da u 
ljubavi, istini i hrabrosti, svjedoče za Krista i Crkvu, 
na način kako je to činio i Blaženik. 

Karmel u Mariji Bistrici 

Spomendan smrti bi. Alojzija Stepinca, titulara 
svoje samostanske crkve, bosonoge karmelićanke u 
bistričkom Karmelu svečano su proslavile 10. 
veljače jutarnjom misom. Za redovnice i župljane 
koji dolaze na misna slavlja u samostansku crkvu, 
uz pratnju zbora karmelićanki, misu na Stepinčevo 
predvodio je bistrički župnik i upravitelja Nacio¬ 
nalnoga marijanskog svetišta Majke Božje Bistrič- 
ke Zlatko Koren. 

Mali Lošinj 

Spomendan bi. Alojzija Stepinca prigodno je 
proslavljen u Malom Lošinju. Svečano misno 
slavlje 10. veljače u malološinjskoj župnoj crkvi 
Porođenja Marijina predvodio je župnik Maloga 
Lošinja dr. Anton Bozanić. 

Jelenje 

U župi Jelenje na misnom slavlju povodom 
blagdana blaženog Alojzija Stepinca 10. veljače 
započelo je obilježavanje spomengodine u kojoj će 
se župljani Jelenja prisjetiti trojice župnika i kape¬ 
lana koji su živjeli i djelovali u Jelenju, a ove se go¬ 


dine navršava nekoliko desetljeća od njihove smrti. 
To su župnici Hinko Weber i Srećko Blažević; 
kapelani Mate Moguš i Ante Sironić te svećenik dr. 
Augustin Juretić rodom iz Jelenja. Misno slavlje u 
župnoj crkvi predvodio je riječki nadbiskup Ivan 
Devčić. 

Nadbiskup Devčić u propovijedi je istaknuo kako 
je pravi razlog osude nadbiskupa Stepinca bio nje¬ 
govo zahtijevanje da komunističke vlasti prestanu s 
krvavim progonom političkih i ideoloških neisto- 
mišljenika, te njegovo odbijanje da odvoji Katoličku 
crkvu u Hrvatskoj od Svete Stolice i Pape kao 
Petrova nasljednika. Protivnici su udarivši na pastire 
mislili da će prestrašiti i raspršiti stado, no na taj 
način su redove Crkve još više zbili i ujedinili. 

Nakon misnoga slavlja u Osnovnoj školi Jelenje 
održana je prigodna tribina s temom o blaženom 
Alojziju Stepincu: “Krv mučenika - sjeme novih 
kršćana”. Sudjelovali su i vjeroučenici i mladi iz 
župe Jelenje te KUD “Zvir”. 

Predavanje na temu “Alojzije Stepinac - uzor i 
izazov” održao je Zvonimir Badurina, župnik iz 
Luna na otoku Pagu. Uz župljane Jelenja i školsku 
djecu na tribini su bili predstavnici općinskih vlasti 
i škole, nadbiskup Devčić i svećenici. 

Novska 

Nova župa bi. Alojzija Stepinca u Novskoj 
proslavila je 10. veljače blagdan svoga zaštitnika. 
Budući da još nije izgrađena župna crkva, vjernici 
su se u velikom broju okupili u staroj župnoj crkvi 
sv. Luke. Euharistijsko je slavlje predvodio požeški 
biskup Antun Skvorčević. On je u uvodnoj riječi 
izrazio radost što Blaženikov blagdan može slaviti u 
Novskoj te je pozvao nazočne da budu molitelji za 
svoje osobno, obiteljsko i opće dobro, za Požešku 
biskupiju kojoj je bi. Alojzije drugi zaštitnik. 

Karlovac 

U župi sv. Martina u Karlovcu Hrnetiću, u novoj 
crkvi Pastoralnog centra hrvatskih mučenika od 10. 
do 12. veljače održani su Stepinčevi dani i duhovna 
obnova koju je predvodio fra Ante Barišić. 

Kroz tri dana vjernici iz svih karlovačkih župa i 
okolice okupljali su se na razmišljanje i molitvu. U 
dvorani Pastoralnoga centra priređena je izložba o 
blaženome Alojziju. Tu je kip Blaženika, brončani 
portret, petnaestak knjiga različitih autora, neko¬ 
liko većih slika, te svi brojevi Glasnika bi. Alojzija 
Stepinca tiskani u dvanaest godina. 

Chicago 

Hrvatska katolička misija na sjeveru Chicaga s 
dušobrižnikom fra Franom Prcelom svečano je 
12. veljače proslavila svoga nebeskoga zaštitnika 
bi. Alojzija Stepinca. U ispunjenoj misijskoj crkvi 
euharistijsko slavlje je predvodio i propovijedao 
dominikanac iz Splita fra Jozo Čirko. Blagdanski 
karakter nedjeljne svečanosti dodatno je obogatio 
vokalno-instrumentalni sastav “Dominik” iz Splita, 
zajedno sa župnim zborom. 

Ogulin 

U prigodi Stepinčeva u ogulinskoj župi bi. 
Stepinca 12. veljače svečanu je misu predvodio 
vojni biskup Juraj Jezerinac. 

Središnja tema biskupove propovijedi bila je 
predstavljanje ostavštine bi. Alojzija Stepinca koju 
je sažeo u pet poruka: u vremenu agresivnog 
bezboštva naustrašivo živjeti vjeru u Boga; vjer¬ 
nost Svetom Ocu i Apostolskoj Stolici; pobožnost 
prema Majci Božjoj koja nadahnjuje poštovanje 
prema svim majkama koje su rodile i odgojile bro¬ 
jne krščane bez kojih ne bi bilo današnje Hrvatske; 
bratska ljubav koja uključuje i ljubav prema nepri¬ 
jatelju, a svoj smisao pronalazi i krijepi u molitvi. 

Diisseldorf 

Blagdan bi. kardinala Alojzija Stepinca svečano 
je proslavljen u nedjelju 12. veljače u Hrvatskoj 
katoličkoj misiji Diisseldorf. Misno slavlje u punoj 
crkvi sv. Apolinara predvodio je fra Josip Grbavac, 
profesor na Franjevačkoj klasičnoj gimnaziji u 
Sinju i na Katoličkom bogoslovnom fakultetu 
Sveučilišta u Splitu. 

Misno slavlje uveličao je Mješoviti zbog HKM 
Frankfurt “Mato Leščan” pod vodstvom s. Pavlimi- 
re Simunovič i ravnanjem dr. Josipa Luciča. 

Nakon mise u crkvi sv. Apolinara izveden je 
recital o životu i djelu bi. Stepinca autora fra Josipa 
Grbavca u kojem je on sudjelovao zajedno s glum¬ 
cem Tomislavom Martičem, Marijanom Damjano- 
vičem te zborom HKM Frankfurt. 

Kaštela: Učenici odali počast 
mučenicima 

U Kaštelima je 27. veljače održano prigodno 
druženje učenika svih pet kaštelanskih osnovnih 
škola te kviz natjecanje na temu koliko znamo o 
našim svečenicima mučenicima i o blaženomu Aloj- 
ziju Stepincu. U Dvorcu Vitturi u Kaštel Lukšiču 


učenici su pripremili izlaganja o životima i 
mučeničkoj smrti desetorice kaštelanskih svečenika 
ubijenih za vrijeme Drugoga svjetskog rata i porača, 
o trinaeststoljetnoj povijesti Kaštela te o životu i 
značaju blaženoga Alojzija Stepinca. 

Burni pljesak i suze mnogobrojnih učenika i nas¬ 
tavnika izazvala je Jelena Bratinčevič, učenica 
osmog razreda Osnovne škole kneza Mislava iz 
Kaštel Sučurca, svojim nadahnutim sastavom 
“Hrvatska želja za samostalnošču i Domovinski rat”. 

Največe znanje o blaženom Alojziju Stepincu od 
osmih razreda pokazali su učenici OŠ Oštrog iz 
Kaštel Lukšiča. 

Župa sv. Petra iz Zaprešića na 
Blaženikovu grobu 

Župa sv. Petra Apostola iz Zaprešiča hodočasti- 
la je 10 ožujka 2006. na grob bi. Alojzija Stepinca. 
Hodočašče je predvodio župnik Ivan Frkonja, a u 
pripremi i samome hodočašču pomogli su mu 
župni vikar Damir Ocvirk, prof. s. Cecilija Horvat 
te vjeroučitelj Ilija Nikolič. 

Za vrijeme Službe riječi, euharistijskoga slavlja 
i pobožnosti na Blaženikovu grobu pjevao je župni 
zbor “Sv. Cecilija” kojim je vrlo uspješno ravnala 
prof. s. Cecilija Horvat iz Družbe Kčeri Božje 
ljubavi. Dr. J. Batelja, promicatelj postupka za 
proglašenje svetim bi. Alojzija Stepinca, održao je 
za vrijeme Službe riječi predavanje o vjerničkom 
životu mladoga Alojzija Stepinca. 

Euharistijsko slavlje predslavio je dr. Batelja, a 
suslavili su župnik Frkonja, vikar Ocvirk, mons. 
Lovro Cindori i vlč. Andrija Vrane. Župni suradni¬ 
ci pripremili su prigodnu Molitvu vjernika, 
popratne tekstove za prikazne darove koje su prini¬ 
jeli župljani u narodnim nošnjama i tekstove za 
pobožnost na Blaženikovu grobu. Brojni ministran¬ 
ti, mladiči i djevojke iz vjeronaučnih zajednica, 
članovi “Molitvene zajednice bi. Alojzija Stepin¬ 
ca” te brojni župljani nakon misnoga slavlja po¬ 
hodili su Blaženikov grob gdje su uz molitvu i pjes¬ 
mu produbljivali vjeru u Isusa Krista i molili za¬ 
govor njegova vjernoga učenika i mučenika bi. 
Alojzija Stepinca. 

Zahvalno slovo i poticajne riječi izgovorio je 
župnik Frkonja, koji se uz Blaženikov zagovor 
pouzdano nada sretnom dovršetku izgradnje novo¬ 
ga župnoga i pastoralnoga središta te procvat 
krščanskoga života u Zaprešiču. 

TEOLOŠKI PODLISTAK Piše: dr. Josip SABOL 


Kršćanski vjernici - bolji ljudi nego nevjernici? 


M eđu mnogim divnim filozofsko-teološkim 
mislima bi. Alojzija Stepinca nalazimo i ovu: 
“Nitko nije isticao niti ističe toliko veličinu 
čovjekovu kao što to čini kršćanstvo, katolicizam. 
Ali i čovjekovu slabost i bijedu čovjekovu. I njegovu 
veličinu i slabost izričemo jednom riječju: čovjek je 
stvor, proizašao iz ruke Boga živoga, na sliku i pri¬ 
liku njegovu.” 

Ova misao nam može pomoći u nikad dovršenoj 
raspravi jesu li vjernici po sebi bolji ljudi nego ne¬ 
vjernici. Ovo je pitanje zapravo izražaj očekivanja ili 
čak zahtjeva da bi tako trebalo biti. Ako nije tako, 
ako kršćani nisu bolji nego drugi ljudi, onda to baca 
negativnu sjenu na samu kršćansku vjeru. Često 
možemo čuti ovakav zaključak: kad bi kršćanska 
vjera bila istinita vjera, morali bi kršćanski vjernici 
biti bolji ljudi nego svi drugi ljudi. Dakle: kršćanska 
vjera nema neki vrijedni utjecaj na čovjekov život; 
ona je irealna, neistinita. Ovako se argumetiralo pro¬ 
tiv kršćanstva od njegova početka i nastavljalo se 
tako argumentirati sve do danas. 

Ovaj zaključak ili ova tvrdnja sadrži u sebi nešto 
razumnoga, ali jednako tako i dosta nerazumnoga. 
Razumni dio ove tvrdnje potpuno se slaže s našim 
uvjerenjem da kršćanska vjera traži od čovjeka- 
vjernika vlastiti način života. 

U čemu se ta vlastitost sastoji, najbolje ćemo 
pokazati na primjeru obraćenja odrasloga čovjeka. 
Obratiti se - on se obratio - znači za tog čovjeka da 
je započeo posve nov život, život koji je drukčiji ne¬ 
go do tada. Čovjek je nakon obraćenja postao drugi 
čovjek, postao je čovjek s drugim svojstvima, bitno 
različitim od onih koje je imao do svog obraćenja. 

Konkretno: ako je bio zavidan, pohlepan, 
nepravedan, nevjeran, egoist, nemilosrdan, nakon 
obraćenja to više neće biti nego će biti obratno. To 
je svrha obrata, to je cilj obraćenja. Ako se nakon 
obraćenja nije ništa promijenilo u životu toga čovje¬ 
ka u usporedbi sa životom prije obraćenja, onda 
moramo reći da se pravo obraćenje nije dogodilo. 
Kad kažem “pravo” obraćenje, mislim na istinito 
obraćenje. U tom slučaju ne smijemo uopće upotri¬ 
jebiti riječ “obraćenje” jer time kažemo neistinu. 

Netko može nakon obraćenja doživljavati 
uzvišene osjećaje, pokazivati veliko zanimanje za 
vjeru i Crkvu, za ljepotu etike evanđelja, za doživ¬ 
ljavanje zajedništva u Crkvi s drugim vjernicima. 
Sve je to lijepo i dobro, ali to nisu pravi i dovoljni 
znaci da se s njegovim obraćenjem nešto bitno 



BI. Alojzije Stepinac dolazi na jednu svečanost u Zagrebačkoj nad¬ 
biskupiji; molimo čitatelje ako prepoznaju osobe koje su s Blaže- 
nikom na slici ili mjesto u koje dolazi neka nam jave pojedinosti. 


dogodilo u njemu i s njime kao čovjekom. On je i 
dalje zadržao “staro odijelo” umjesto da je obukao 
novo odijelo, kako to simbolizira bijela haljina 
prigodom krštenja. Po svemu sudeći ovakva “nepra- 
va”, “neistinita” obraćenja događaju se često. 

Ako je tome tako, onda kritička okolina, onda 
ljudi nevjernici imaju pravo kada kažu da kršćanstvo 
ne sadrži zapravo nikakve posebne životne impulse 
jer iz njega ne izvire učinkovita snaga za supstanci- 
jalnu obnovu života, za temeljni zaokret usmjerenja 
života čovjeka pojedinca ili društva. 

Ako naša okolina ne prepoznaje u nama 
kršćanima bolje ljude nego su drugi, onda imaju 
ljudi pravo kada sumnjaju u istinitosti kršćanske 
vjere. U ovom slučaju ove ćemo ljude teško moći 
uvjeriti u to da i oni trebaju postati kršćanski vjerni¬ 
ci. Ljudi, naime, običavaju procjenjivati stvari po 
njihovoj korisnosti za život. Uostalom, to uči na 
određeni način i naša kršćanska vjera. Isus kaže jako 
odlučno: ‘Neće ući u kraljevstvo nebesko koji go¬ 
vori ‘Gospodine, Gospodine,’ nego koji vrši volju 
mog Nebeskog Oca’. Isti smisao ima rečenica: ‘Po 
plodovima ćete ih prepoznati; dobro stablo rađa 
dobrim plodovima’. 

Ovo je vrlo značajno, osobito danas kada ljudi 
traže uvjerljivost i istinitost u međusobnim odnosi¬ 
ma. Lijepe riječi, moraliziranje, znanstveno 
teološko-istraživanje - premda potrebno i korisno - 
nemaju snagu da čovjeka pokrenu na put k vjeri, k 
obraćenju. Svjedočanstvo, uzor, primjer, vjerodo¬ 
stojnost života, to su pokretačke snage, to su izvori 
moguće vjere u istinitost kršćanstva onih ljudi koji 
stoje izvan Crkve, koji su daleko od vjere. 

Zar nije ovaj stav razuman? 

Jest, on je razuman, on je opravdan, on je pri¬ 
hvatljiv. Tražiti od kršćanskih vjernika da budu u 
svakidašnjem životu ono što tvrde da jesu - novi 
ljudi, nova stvorenja po krštenju - to je zaista razum¬ 
no. Ipak to nije sve. Ne smijemo previdjeti da nije 
potpuno logično tražiti da ljudi, postavši kršćanima, 
budu odmah posve novi ljudi. Ovaj zahtjev počiva 
na nestvarnoj predodžbi po kojoj je svijet podijeljen 
na dvije stranke: članovi jedne stranke bi bili 
kršćanski vjernici, a drugu stranku bi sačinjavali 
nevjernici. Ljudi svake pojedine stranke žive 
vlastitim životom, potpuno različitim jedan od dru¬ 
goga. Od ljudi “kršćanske stranke” očekuje se da 
budu miroljubivi, pomirljivi, ponizni, pošteni, 
marljivi, skromni, solidarni, požrtvovni, pravedni. 
Od ljudi “nevjerničke stranke” to se ne očekuje nego 
se prepušta da sami određuju koje će krjeposti razvi¬ 
jati, već prema njihovim interesima, kako im to nji¬ 
hov praktički razum pokazuje. 

Osjećamo odmah da se tako ne može misliti. 
Tako misliti krajnje je irealno i u velikoj mjeri nera¬ 
zumno. Iz više razloga. Najprije treba spoznati či¬ 
njenicu da danas u svijetu ne žive niti stopostotni 
vjernici niti stopostotni nevjernici. Postoji velik broj 
ljudi koji postupno prestaju biti kršćani iako i dalje 
nose kršćansko ime, iako se i dalje ubrajaju među 
vjernike i članove Crkve. Jednako tako ima i onih 
ljudi koji korak po korak postaju kršćanski vjernici, 
iako još ne nose kršćansko ime niti se ubrajaju među 
članove Crkve. Ima i treća skupina ljudi koji nisu u 
stanju prihvatiti cjelokupnu kršćansku vjeru, sve 
njezine dogme i istine, ali su toliko fascinirani 


osobom i pojavom Isusa Krista da prihvaćaju Isusa. 

Oni pripadaju Kristu u jednom dubljem smislu 
nego to sami mogu shvatiti. Ova nam činjenica jasno 
pokazuje da nema mnogo smisla apstraktno i 
općenito govoriti o kršćanima i nekršćanima, o vjer¬ 
nicima i nevjernicima. Ako već uspoređujemo jedne 
s drugima, onda je najrealnije i najistinitije uspore¬ 
diti konkretne osobe međusobno, primjerice majku 
Terezu s nekom drugom ženom, koja nije kršćanska 
vjernica. 

Pri tome moramo imati neprestano na pameti onu 
mudru teološku izreku: ‘Milost Božja ne uništava 
ljudsku narav nego ju samo uzdiže’. Prema tome, 
možemo reći da kršćanin žestoka temperamenta, 
odnosno kršćanin blaga temperamenta nisu dokaz 
niti za istinitost niti za neistinitost kršćanske vjere. 
Ispravno postavljeno pitanje u ovom slučaju glasi: 
kakav bi bio jedan i kakav drugi da nisu postali 
kršćani? Sto bi čovjek vrućeg temperamenta učinio 
iz sebe da nije vjernik? Kako bi se razvijao čovjek 
blaga i mekana temperamenta da nije postao 
kršćaninom? To treba biti predmet uspoređivanja. 

Stoga nam je od velike koristi prihvatiti općenit 
kriterij i općenito pravilo: svaki kršćanin, ako je 
pravi kršćanin, bolji je čovjek sada nego da nije 
postao kršćaninom. Svaki kršćanin, koji postaje 
istinskim vjernikom, bolji je čovjek nego bi bio da se 
nije obratio. To je veličina čovjeka o kojoj govori bi. 
Alojzije Stepinac. Na tome se temelji dostojanstvo 
čovjeka: daje stvor, proizašao iz ruke Boga živoga, 
daje slika Božja. To dostojanstvo pripada svakome 
čovjeku, vjerniku i nevjerniku. 


Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo proglašenje blaženim i svetim, a svaki ih 
čitatelj Glasnika može naručiti na adresi Postulature: Kaptol 31,10000 Zagreb: 

• BATELJA, J., Najljepše Mariji. Misli blagopokojnog kardinala-nadbiskupa Alojzija Stepinca o štovanju Majke Božje, Zagreb, 1990. 
(30 kn + poštarina); Sluga Božji Alojzije Stepinac (kratki ilustrirani životopis), Zagreb, 1995. (30 kn + poštarina) 

• ALOJZIJE KARDINAL STEPINAC, nadbiskup zagrebački, Propovijedi, govori, poruke (1941.-1946.). Uvod napisali dr. J. BATELJA i 
dr. C. T0MIĆ, Zagreb, 1996. (80 kn + poštarina) 

• AL0JZIJE-VIKT0R STEPINAC, Pisma iz sužanjstva (1951 .”1960.), (predgovor: mons. J. B0ZANIĆ, nadbiskup zagrebački; uvod, 
bilješke i predmetno kazalo napisao dr. J. BATELJA), Zagreb, 1998. (100 kn + poštarina) 

• Alojzije STEPINAC, nadbiskup zagrebački, Propovijedi, govori, poruke (1934. - 1940.) Priredio i predgovor napisao: dr. Juraj 
BATELJA; proslov: dr. Ante MATELJAN, Zagreb, 2000. (100 kn + poštarina) 

• Nevenka NEKIĆ, Susret u Emausu, romansirana biografija bi. Alojzija Stepinca u najtješnjoj svezi sa žrtvom obitelji Brizić iz Gornjega 
Humca na otoku Braču, koju su komunisti progonili gotovo do istrjebljenja (pogovor: prof. dr. sc. J. BATELJA), Zagreb, 2004. (50 kn 
+ poštarina) 

• BATELJA J., Euharistijska evangelizacija nadbiskupa Alojzija Stepinca, izd. Postulatura za proglašenje svetim blaženoga Alojzija 
Stepinca i Glas Koncila, Zagreb, 2006. (180 kn + poštarina) 

• Križni put s Alojzijem Stepincem - Tekst križnog puta sastavio je prof. Anton Šuljić, a postulator dr. Juraj Batelja probrao je misli 
nadbiskupa i kardinala Stepinca o križnome putu, te Isusovoj muci, smrti i uskrsnuću. Knjižica se može nabaviti u Spomen-zbirci, u 
zagrebačkoj katedrali, te na adresu Postulature, Kaptol 31,10000 Zagreb. (15 kn + poštarina) 

EUHARISTIJSKI KONGRESI 


Euharistijska evangelizacija nadbiskupa 

Alojzija Stepinca 


Za sjećanje na upravo završenu Euharistijsku godinu koja je bila osobiti znak vjere i ljubavi sluge 
Božjega Ivana Pavla II. prema Euharistijskom Spasitelju, prema Crkvi i čovječanstvu, te o 46. obljet¬ 
nici smrti bi. Alojzija Stepinca, Postulatura za proglašenje svetim blaženoga Alojzija Stepinca i Glas 
Koncila objavili su knjigu Euharistijska evangelizacija nadbiskupa Alojzija Stepinca , koju je potpisao 
postulator, a obrađuje 18 euharistijskih kongresa u Zagrebačkoj nadbiskupiji, euharistijske kongrese 
u Ljubljani i Starome Gradu na Hvaru, te 34. međunarodni euharistijski kongres u Budimpešti. Bila je 
to prava reevangelizacija, koja je pridonijela osvješćivanju hrvatskih katolika, homogeniziranju naro¬ 
da oko kršćanskih vrjednota i zauzetosti za opće dobro. 


EUHARISTIJSKI KONGRES U KOPRIVNICI 


J edan od tih kongresa proslavljen je u Koprivnici od 6. do 8. kolovoza 1937. Cjeloviti opis kongresa 
prikazanje u knjizi Euharistijska evangelizacija nadbiskupa Alojzija Stepinca , od 169. do 190. stra¬ 
nice. Ovdje donosimo opise najznačajnijih događaja s koprivničkoga kongresa. 

Pripreme za Euharistijski kongres u Koprivnici bile su višestruke. Dogovor s nadbiskupom koadju- 
torom dr. Stepincem, uređenje svetišta Majke Božje u Močilama i nabava novih kruna za Mariju i Isusa, 
dogovori s govornicima na zborovanjima, probe pjevačkih zborova, dogovaranje s glumcima za izvođenje 
predstava, tiskanje kongresnoga programa i plakata, nabava razglasnih uređaja, uređenje i kičenje grada i 
kongresnoga prostora s oltarom, sastanci pojedinih odbora i drugo. 

Početak Kongresa 

Slavlja koprivničkoga Euharistijskog kongresa započela su u petak 6. kolovoza Svetom Misom koju je 
u župnoj crkvi sv. Nikole slavio preč. Stjepan Pavunić, župnik i dekan. On je održao i prigodnu propovijed. 

Od 7.30 do 8 sati biskup Salis Seewis, pomoćni biskup zagrebački, pričestio je članove Kongresnoga 
odbora, a i stotinu djece prvi je put primilo sv. Pričest. Taje prva pričest bila vrlo dirljiv događaj jer se 
radilo većinom o siromašnoj djeci koja u najvećem broju žive bez roditelja. Pripremale su ih i najveću 
brigu oko njihove priprave imale su časne sestre iz Družbe kćeri Božje ljubavi te tajnica Hrvatske 
katoličke žene gđa Sabina Jazbec i predsjednica Materinstva Anka Šćetinec. 

Nakon pričesti bio je djeci u školi pripremljen zajutrak. Tu ih je pohodio i biskup Salis Seewis. Za 
pripravu na prvu svetu Pričest i za čitav ovaj sveti čin brinule su se časne sestre Kćeri Božje ljubavi, koje 
u Koprivnici imaju svoj samostan, zatim Društvo materinstva i Prosvjetno društvo Hrvatska katolička žena. 

Misnim slavljem u 10 sati koje je uz veliku asistenciju predvodio mons. dr. Franjo Salis Seewis, 
pomoćni biskup zagrebački, otvorenje Euharistijski kongres u Koprivnici. 

Pod Svetom Misom propovijedao je Franjo Brdarić, župnik u Ivancu kod Koprivnice. Govorio je o 
Srcu Isusovu, kojemu je na poseban način posvećen ovaj prvi dan Kongresa. Propovjednik je naglasio 
kako je čitav Kristov život neprekinuti lanac ljubavi prema ljudima. 

Ta se ljubav najbolje očitovala na križu, a vrhunac njezin jest baš u Presvetoj Euharistiji. 

Za vrijeme pontifikala pjevao je na koru crkveni zbor pod ravnanjem gosp. Stjepana Šulera. Na orgu¬ 
ljama je zbor pratio Milan Mihoković, učitelj u miru. Solo pjevanje izvodili su gđa Anka Sivoš, supruga 
predsjednika suda, i gosp. Stevo Lalić, činovnik Okružnoga ureda. 

U 20 sati prikazivala se Muka Isusova. 

DAN MAJKE BOŽJE I DOČEK 

NADBISKUPA KOADJUTORA 

U subota 7. kolovoza ujutro počele su svečanosti 
velikoga Euharistijskog kongresa. Čitav grad 
Koprivnica več je toga jutra bio svečano iskićen. 
Sa svih strana dolazio je narod u grad obaviti svoje 
vjerske dužnosti i pribivati pasionskim igrama, tj. 
prikazanju muke Isusove. Pripremni odbor stalno 
je zasjedao i brinuo se o točnom izvršavanju 
pripremljenog i predviđenog programa. 

Krunjenje kipa Majke Božje Močilske 

Subota je bila posvećena Blaženoj Djevici Mariji 
kao uzoru štovanja Presvete Euharistije. Svečanosti 
prije podne odvijale su se u drevnoj kapeli, nadaleko 
i naširoko poznatoj pod nazivom Majka Božja 
Močilska. Crkvu i samostan na tom su lijepom i 
osamljenom mjestu sagradili redovnici božjaci. 

Glavna svetinja ove crkve slika je Majke Božje 
na glavnom oltaru. Prigodom Euharistijskoga kon¬ 
gresa pozlaćenim su krunama okrunjeni likovi 
Majke Božje Marije i njezina i Božjeg Sina Djeteta 
Isusa. Koprivnički su se građani natjecali u dari¬ 
vanju zlatnine i dragog kamenja za te krune. 

U subotu ujutro u 6 sati krenula je iz Koprivnice 
velika procesija pod vodstvom preč. Stjepana 
Pavunića, župnika i dekana i začasnoga kanonika, 
koji je bio duša svih priredbi Kongresa. Putem do 
Močila pridružile su se ovoj procesiji ostale brojne 
procesije iz raznih župa tako da je povorka bila 
dugačka nekoliko kilometara. 

U procesiji su išli i nadbiskup o. Rafael Rodić, 
zagrebački kanonik Mirko Kapić, župnik iz Sopja 
Ivan Žinić, župnik iz Ždale Rudolf Mikec i mnogi 
drugi svećenici. Oko Majke Božje Močilske, 


Kraljice Hrvata, sabralo se mnoštvo naroda. U 8 
sati počela je Sveta Misa nakon koje je nadbiskup 
Rodić pred crkvom posvetio krune. Nakon toga je 
dr. Janko Šimrak održao zanosnu propovijed u 
kojoj je prikazao katoličku prošlost hrvatskoga na¬ 
roda, njegove protivnike u prošlosti i stanje u 
današnje doba. Po završetku propovijedi slijedila je 
svečana pjevana pontifikalna misa, kod koje su se 
oduševljeno pjevale pučke crkvene pjesme. 

Zborovanje Katoličke akcije 

Kad je završilo euharistijsko slavlje na kojem se 
okupilo oko pet tisuća vjernika, slijedilo je javno 
zborovanje Katoličke akcije. 

Najprije je na temu Apostolat žena govorila poz¬ 
nata zagrebačka radnica Katoličke akcije gđa Mari¬ 
ja Mlinarić. Ona je istaknula kako se živi u teško 
doba kad su se duhovi razdijelili na boj za Boga i 
protiv Boga. Očite su zle posljedice nevjere: klanje 
među narodima, uništenje obitelji, mržnja. 

Zatim je govorio gosp. Pavao Postružin, poznati 
govornik na priredbama Katoličke akcije. On je pod 
starim hrastovima u Močilama progovorio iz svoga 
osobnoga iskustva vjere, ne toliko iz knjiga, već iz 
zrelog životnoga iskustva, koje je najbogatija i 
najvrjednija knjiga. 

Dok je još mnoštvo hodočasnika obavljalo svoje 
zavjete u Močilama, u franjevačkoj je crkvi u 
Koprivnici Svetu Misu slavio i propovijedao o. dr. 
Teofil Harapin, sveučilišni profesor u Rimu. 

Hodočašća iz susjednih župa 

Tijekom subotnjega dana stigla su u Koprivnicu 
mnogobrojna hodočašća iz obližnjih župa. Tako su 
u velikom broju i u narodnim nošnjama stigli 
vjernici iz Ivanca. Došli su i vjernici iz Sigetca, 
Peteranca, Ždale i Repaša. 

Vidjevši prispjeli broj hodočasnika svi su počeli 
ozbiljno shvaćati kako će sutradan biti na okupu 
veliko mnoštvo Božjeg naroda, jer su se tijekom 
subotnjeg poslijepodneva iščekivali ostali hodo¬ 
časnici iz Podravine i Međimurja. 

Sve su procesije tako stizale u Koprivnicu da 
prispiju prije dolaska nadbiskupa koadjutora dr. 
Alojzija Stepinca, kako bi vjernici sudjelovali na 
njegovu dočeku oko 17 sati. 

Dok su dolazili brojni svećenici i hodočasnici, 
građani Koprivnice uređivali su svoj grad i kitili 
svoje kuće hrvatskim zastavama i cvijećem. 

Prikazivanje muke Isusove 
(Pasionske igre) 

Najveća atrakcija Euharistijskoga kongresa bioje 
scenski prikaz muke Isusove koji je svake večeri u 
gospodarskoj zgradi mjesne gradske bolnice izvodi¬ 
lo 70 glumaca. Predstavu je režirao gosp. Zvonko 
Tkalec, a glavne uloge pripale su sljedećim izvo¬ 
đačima: Isus Krist - gosp. Antun Kreš-Vukovski, 
činovnik gradskog poglavarstva u Zagrebu; Marija - 
Ana Jurić, kućanica u Koprivnici; Petar - Franjo 
Švabek iz Koprivnice; Kajfa - Ivan Mihinec, privat¬ 
ni činovnik u Zagrebu; Ana, veliki svećenik - Pavao 
Držalić, namještenik gradske uljane u Koprivnici; 
Juda - Franjo Hopek, poštanski namještenik u 
Koprivnici. Ostali iz Koprivnice 

Tekst ovog prikazanja muke Isusove načinjen je 
prema tekstu kakav se rabi u Oberamergau u 
Njemačkoj. Glumci pasionskih igara susretani su u 
gradu s velikim zanimanjem. Za predstavu uoči 
samoga otvaranja Kongresa vladalo je veliko zani¬ 
manje u cijelom gradu i u okolici. 

Mnoštvo hodočasnika iz brojnih župa 

Rijeke ljudi slijevale su se kroz sva tri dana kako 
bi svi sudjelovali na kongresnim svečanostima. 
Usprkos radnim danima mnoštvo je naroda hrlilo sa 
svih strana na priredbe kongresa. A Bog je dao i lije¬ 
po vrijeme nakon tolikih kišnih dana prije toga. 

Prvi dan bio je posvećen Presvetom Srcu 
Isusovu, drugi dan Blaženoj Djevici Mariji, a treći 
slavi Presvete Euharistije. Već prvi dan ujutro, u šest 
i u deset sati, bile su pune crkve: župna crkva sv. 
Nikole i franjevačka crkva sv. Antuna. Narod se 
ispovijedao i pričešćivao, pjevao nabožne pjesme, 
dolazio i odlazio u procesijama. Mnoge procesije 
pratile su narodne glazbe koje su svirale vjerske i 
narodne melodije. Osobito bijahu zapažene glazbe iz 
Ivanca kod Varaždina i župna glazba iz Đurđevca. 

Na Kongres su došla hodočašća iz ovih župa: 



Gdje god se nadbiskup Stepinac pojavio Božji ga je narod s 
radošću dočekivao i oduševljeno pozdravljao. 



Podravski Bregi, Dubrava iz Međimurja s vatrogas¬ 
nom glazbom, Dmje, Ludbreg, Križevci, Kloštar 
Podravski, Kalinovac, Podravske Sesvete, Pitomača, 
Đurđevac, Kuzminec, Sigetec, Gradec, Legrad, 
Lovrečina, Carevdar, Virje, Molve, Đelekovec, 
Koprivnički Ivanec, Novigrad Podravski, Topolovac 
Zrinjski, Sveta Marija u Međimurju s pjevačkim 
zborom, Virovitica, Remete kraj Zagreba, sve zagre¬ 
bačke župe, Rasinja, Veliki Bukovec, Đurđic kod 
Križevaca, Sveti Đurđ kod Ludbrega, Kozarevac, 
Peteranec, Ždala, Sopje, Grubišno Polje, Imbriovec, 
Gradec kod Križevaca, Vrbovec, Špišić Bukovica, 
Dugo Selo, Sladojevci, Cirkvena, itd. 

Na kongresu su sudjelovale i župe Jelačićevo i 
Martijanec, zatim predstavnice Hrvatske katoličke 
žene iz Zagreba i to iz župa: Sv. Marko, Sv. Petar, 
Sv. Blaž, Majke Božje Lurdske, a Kustošija je 
poslala na kongres katoličku omladinu pod zas¬ 
tavom, pod kojom je dočekala nadbiskupa koadjuto¬ 
ra i sudjelovala na zborovanju Katoličke akcije i na 
procesiji. 

Doček nadbiskupa koadjutora 

Nakon marijanskih slavlja u Močilama i 
zborovanja Katoličke akcije Koprivnica i njezini 

NAJLJEPŠE MAJCI BOŽJOJ - BOGORODICI 


' - i mi m. m ^UkrnT i jmi I if 'i-. 


Blaženi Alojzije Stepinac izgovorio je brojne propovijedi u čast Majke Božje, napisao o njoj neko¬ 
liko zbirki propovjedi, rado je hodočastio u njezina svetišta, često ju je zazivao u potrebama, pred 
njezinim je likom zagovarao Katoličku crkvu i hrvatski narod, dnevno je molio sva otajstva 
njezine krunice, a rijetka su pisma koja je napisao, a da u njima nije naslovnika potaknuo na 
čaščenje Majke Božje. Budući da je mjesec svibanj, donosimo čitateljima nekoliko misli iz bogate 
pismene ostavštine kardinala Stepinca o Majci Božjoj. 





Dr. Antun Bauer, nadbiskup zagrebački, i mons. Alojzije, 
nadbiskup koadjutor, u obredu blagoslova kruna izrađenih u 
slogu hrvatskih kraljeva, kojima će okruniti kip Djeteta Isusa i 
Majke Božje Bistričke, u Mariji Bistrici, 7. srpnja 1935.; 
biskupski štap drži vlč. Vilim Cecelja. 


"Nema Isusa bez Marije... Njegove boli i Njezine su boli. 
Žrtvovala je na neki način i Sina i Sebe da nas spasi". 

"Marija je Majka naših duša dva puta. Prvi put kad je 
po tijelu rodila Isusa , Život svijeta, a drugi put kad je 
svojevoljno pristala na kn avu žrtvu Isusovu na krizu, 
koji je ondje umro za grijehe svega svijeta " 


zagovoru olakša jade starosti, oprosti grijehe i pripremi 
sretnu vječnost! 

Mi pak sa svoje strane obećajemo svi , da cento Ti 
ostari vjerni i iskreni štovatelji! Vjerni dok budu tabori I i 
potočići naši . kumile rijeke naše. dok se bude pjenilo 
sinje more naše. Vjerni dok se budit zelenile livade naše. 
dok se budu zlatile njive naše. dok se budu sjenile tamne 
sume naše , dok bude mirisalo cvijeće domovine naše!" 
(Marija Bistrica. 1935.) 

“Na krivom su puni oni. koji vele da čaščenje Marijino 
ne dovodi do pravog čaščenja Boga. jer ne može imati 
Boga za Oca. koji nema Mariju za Majku ." 

"Majka Botja ništa ne zadrtava za sebe. nego svu slavu 
i čast predaje Bogu, koji je jedina Njezina sreća i slava 
i čast ." 

“Štovanje Majke Božje ne umanjuje čast Isusovu." 
“Ona nema druge Zelje ni čežnje osim proslave Boga, ° 


“Evo braćo, kako je opravdana vjera 
našega puka u pomoć Marijinu, kako je 
opravdano štovanje Majke Božje u 
našemu puku ; makar bio i grješan. 

Zato se mi obraćamo k Njoj, svim 
srcem i svom dušom vapeći: Pogledaj 
na nas , milena Mati ; svrtu k sirotani 
pogled svoj zlatni! Pogledaj na dječicu 
hrvatsku da ih nikada ne ofuri mraz 
grijeha i opačine! Pogledaj na hrvat¬ 
ske mladiće i djevojke, da ostanu vazda 
čisti i pobožni! Pogledaj na hrvatske 
muževe i žene, da čuvaju neokaljanu 
bračnu vjernost i čuvaju se odurnih 
opačina, koje skvme svetost bračnoga 
života! Pogledaj na hrvatske starce i 
starice, da im milostivi Bog po Tvom 

“Ovaj hram, u kojem se nastanio Sin 
Bolji, djelo je vječne mudrosti Bolje, 
tako da se na Majku Bolju mogu pri¬ 
mijeniti riječi Svetoga pisma: ‘ Mud¬ 
rost sagradi sebi kuću; na sedam stu¬ 
pova stoji’ (Izr 9, 1). ” 


“Ukazanja Majke Bolje zahvat su da 
se spasi pravovjerje i iskorijeni krivo¬ 
vjerje." 

"Mnogi su našli svoj životni program 
svoj ideal[ svoj najjači oslonac u život¬ 
noj borbi u Onoj, koju sv. Crkva nazi¬ 
va Majko divna! ” 






Mnoštvo vjernika cijeli je dan 10. veljače 2006. obilazilo Blaženikov grob i mofilo 
njegov zagovor (foto: Sokol) 


“Neka štovanje Majke Božje postane sas¬ 
tavnim dijelom i vašega života! Ono će biti 
garancija vašega pravog duševnog zdravi- 
ja... Kaže mudri Sirah it Sv. pismu: 4 Tko 
štuje oca svojega, okajava grijehe ' /Sir 3/. 
,4 ja velim i to: 'Tko štuje svoju nebesku 
Majku Mariju f okajava uvrede Njoj nane¬ 
sene od drugih ljudi ako nema sam ništa za 
okajavati \ " 

&&&&& 

“Pobožnost prema Majci Božjoj dovodi 
duše neminovno do ljubavi prema Isusu, da 
se po Isusu domognu vječnoga života u 
nebu, gdje * niti je oko vidjelo, niti uho čulo, 
niti je srce čovječje osjetilo, što je Bog 
pripravio onima koji Njega ljube \ (l Kor 2, 
9).” 



"Presveta Djevica Marija nije nikakav sporedni faktor u 
religioznom životu kršćana... nego je 
Ona upravo onaj prvorazredni faktor, 
koji kršćanstvo čuva od rasula. ” 


“Svojstvo čašćenja Majke Božje jest 
vlastitost prepoznatljiva za Katoličku 
Crkvu f zalog jedinstva vjernika M . 


“Marija je čarobni magnet, koji je sva 
ta srca (apostole), makar kako oprečna 
karaktera, slijevao u jednu skladnu, 
svetu cjelinu. 

"Bog mi je dao milost da u životu od 
mladosti nikad nisam zapustio pohot¬ 
no si prema BI. Djevici. Ona me je toli¬ 
ko puta sačuvala, osobito na ratištu .” 


tV 


Obilazeći Blaženikov grob mnogi su hodočasnici ponijeli kao uspomenu njegovu 
sličicu ili Glasnik iz kojega mogu upoznati njegov život (foto; Sokol) 

U mnoštvu hodočasnika koji su obilazili Blaženikov grob na njegov liturgijski blagdan bio 
je i velik broj mladih vjernika {foto: Sokol) 


“Postite, kome zdravlje dopušta, u čast 
Bogorodice barem koji put u godinu 
Pohađajte Njezina svetišta, častite 
slike Njezine, dajte milostinju Njoj it 
čast! Sve će vam hiti stostruko vraćeno 
u Času smrti jer *tko Nju nađe, nađe 
život. Sto teli dobije od Gospoda \ ” 


Mons, Ante Jurić, mons. Francisco Xavier Lozano, apostolski nuncij u RH, i kard. Josip 
Bozanić, nadbiskup zagrebački, uzlaze k oltaru prigodom liturgijskoga blagdana t 4G. 
obljetnice mučeničke smrti bi. Alojzija Stepinca, 10. veljače 2006, (foto; Sokol) 




“Poboinost Majci Božjoj i 
nasljedovanje njenih vrlina 
(čistoće) uklanja prije svega ono 
što nas uda Ijuje od Boga. ” 


“Prvi uvjet . ako telimo iskazati 
počast Bogorodici jest da presta¬ 
nemo griješiti (2 Tim 2,21). ” 




"Gdje cvate prava poboznost 
prema Majci Božjoj, možemo 
hiti sigurni i u čvrstoću vjere 
Kristove . ” 


“Dok god u čovjeku kuca srdce ; znak je 
da još živi. A dok god se čovjek sječa 
Blaiene Djevice Marije , mak je da još 
živi duhovnim životom. 1 što je češće 
zaziva, znak je sve dubljeg duhovnog 
života. Zato nas opominje sveti 
Bernarda: 'U pogibeljima , u dvojbe¬ 
nim stvarima misli na Mariju, zazivaj 
Mariju. Neka ti ne odlazi s usta, neka ti 
ne odlazi sa srdca!* u 


“Povijest svete Crkve govori 
nam da svuda procvate svetost 
gdje dođe u dodir s Marijom, 
Majkom Božjom 



"Kako častiti Bogorodicu? Upisati 
Njezinu bratovštinu ili kongregaci¬ 
ju, nositi škapular ili medaljicu, 
javno moliti sv, Krunicu, skinuti 
šešir pred njezinim kipom na 
raskršću, moliti pred Njezinom 
slikom, širiti tisak i literaturu koja 
govori o Majci Božjoj, posvećivati 
Njoj svoju obitelj, kititi njezine 
oltare, slike ili kipove, staviti 
njezin tik na ulaz svoje kuće ili u 
vrtu , Njoj u čast pjevati pjesme, 
sudjelovati u procesijama Njoj u 
čast ili pješaci ti do njezina pro¬ 
šteništa. " 


Mons. Ante Jurić, splitsko-makarski nadbiskup u miru, propovijeda na blagdan 
bi, AJojzija Stepinca i 46, obljetnicu njegove smrti u Kraiiću 10. veljače 2006. 


&&&&& 




Nepregledno mnoštvo vjernika i štovatelja bi. Al oj zija Stepinca ispunilo je zagrebačku prvostolnicu na njegov 
liturgijski blagdan i 46. obljetnicu mučeničke smrti, 10. veljače 2006. (foto: Sokol) 


"Pohoinost prema Majci BoZjoj ima biti ne samo 
unutarnja, tj . da proizlazi iz srca i duše, nego nježna, 
nesebična, sveta i postojana, To ujedno znači pravu 
poboZjnost prema Bogu, prema kojemu smjera čitavo 
biče Majke Božje ." 

"Hvaleći i slaveći Boga. istodobno ugađamo Majci 
Božjoj, jer ona nema druge zelje ni žudn je nego hvaliti i 
ljubiti Boga. ” 

"Kao crvena nit provlači se kroz nasu tisučutristogo- 
dišnju povijest na ovom raskršću dvaju svjetova Živa 
vjera hrvatskoga puka da nema nigdje boljeg 



Kard. Tomaš Spldlik uzlazi k oltaru proslavljajući blagdan 
bi. Alojzija Stepinca u crkvi Papinskog hrvatskog zavoda 
sv, Jeronima u Rimu na proslavi Stepinteva, 10, veljače 2006.; 
asistirali su hrvatski bogoslovi na studiju u Rimu. 


zagovornika kod Boga i pomoćnika u nevoljama nego je 
Ona, koja je dojila Spasitelja svijeta, a koju je već ona 
priprosta tena iz puka proglasila blaženim riječima: 
Blago utrobi koja te je nosila i grudima koje si sisao! (Lk 
II, 29) Ta vjera prožimala je hrvatskog seljaka, koji je u 
znoju lica orao njivu svoju. Ta vjera prožimala je nje¬ 
gove kraljeve i plemstvo domaće kr\i . Ta vjera prožimala 
je hrvatskog vojnika u dugim stoljetnim nadčovječnim 
borbama s Turcima. Ona prožima još i danas golemi dio 
članova hrvatskog narodnog organizma: neuke i učene, 
siromašne i bogate, muške i Ženske, staro i mlado, djecu 
i starce, zdrave i bolesne. Sveti lik Majke Božje postavlja 
on u kući i na polju , u crkvi i na groblju, na raskršćima 
cesta i putova. Njezin sveli lik vi jao se na njegovim boj¬ 
nim zastavama u bojevima s Turcima, Njezin sveti tik visi 
mu nad krevetom. Nju gleda već kao maleno dijete i Njoj 
upravlja zadnji pogled prije nego ispusti dušu, K Njoj ide 
svaki dan u svibnju, najljepšem mjesecu godine. Njoj u 
čast gradi velike crkve i male kapele. Njoj pjeva najljepše 
pjesme i u veselju i u tuzi, ali uvijek s istom vjerom u srcu 
da nm preko Nje dolazi život i spasenje. "Tko mene nađe, 
naći će Život i crpsti će spasenje Gospoda! ’ 

To je vjera Crkve katoličke, koja već stoljećima 
zazivlje Majku BoZju riječima litanija - Pomoćnice 
kršćana, nudi za nas! To je vjera Crkve, kojoj Hrvat pri¬ 
pada već trinaest vjekova. 

Ta vjera nije ga prevarila u prošlosti, koja je bila 
tako burna. Već u najranije doba naše povijesti vidimo 
pokušaj da se naš narod otrgne od stijene na kojoj je 
Krist sagradio Crkvu svoju i prevede u skizjmt, kojoj je 
jedna od čudnih ose bina, da se neobičnim prkosom 
opire od Boga postavljenom zakonitom auktoritetu. Zar 
je slučaj daje taj pokušaj propao već u začetku? Ili ne 
vidimo li već tu majčinsku ruku One, za koju Crkva go¬ 
vori u svetoj misi: Raduj se. Djevice Marijo; sva krivo¬ 
vjerja sama si uništila!” (Marija Bistrica, 1940.) 

gosti pohrlili su na svečani doček nadbiskupa koad- 
jutora dr. Alojzija Stepinca. Iako je bio radni dan, 
na dočeku se okupilo nekoliko tisuča ljudi na čelu 
s Pripravnim odborom Kongresa, svećenstvom, 
katoličkim organizacijama, građanima i seljacima. 
Sve ulice kuda je nadbiskup koadjutor prolazio bile 
su pune naroda, ukrašene hrvatskim zastavama, 
sagovima i cvijećem. Križarsko društvo pod vod¬ 
stvom gosp. Ramljaka, gosp. Grgića, prof. Marice 
Stanković i J. Modrijan bilo je u punom broju. 
Križarske organizacije VKB i VKS imale su toga 
poslijepodneva odvojene sastanke, nakon kojih su u 
procesiji krenuli prema kolodvoru na doček nad¬ 
biskupa koadjutora. 

Isto tako su se okupila i sva društva Katoličke 
akcije pod vodstvom gosp. Danka Zgorelca, predsje¬ 
dnika. 

Nešto prije 17 sati na kolodvoru su nadbiskupa 
koadjutora dočekali kotarski načelnik gosp. Stevo 
Bogić i načelnik grada Koprivnice dr. Branko Švarc. 

U Dubovcu (zapadni dio grada Koprivnice) 
dočekala je nadbiskupa organizacija Hrvatsko srce 
pod vodstvom gđe Ružice Vedriš. Sve gospođe i 
gospođice bile su odjevene u slikovite narodne 
podravske nošnje. 

Nadbiskupa koadjutora pozdravio je i gosp. Ivan 
Kraljić, bivši narodni zastupnik i poznati narodni 
radnik u Koprivnici i okolici koji je za svoje kršćan¬ 
sko uvjerenje mnogo pretrpio. 

Na putu do središta grada 

Nakon toga je djevojčica Pavica Marković, čla¬ 
nica Hrvatskoga srca, predala nadbiskupu rukovet 
prekrasnoga cvijeća. 

Odatle je nadbiskup pošao pješice do grada uda¬ 
ljenog oko pola kilometara. Nadbiskup je došao u 
pratnji ceremonijara dr. Dragutina Nežića te dr. 
Stjepana Bakšića i preč. Pavla Jesiha Na ulazu u sam 
grad bio je podignut veliki slavoluk od zelenila. 
Iskićen je bio od vrha do dna hrvatskim i papinskim 
zastavama. Tu se našao na okupu čitav Kongresni 
odbor na čelu s predsjednikom dr. Ivom Vedrišem i 
tajnikom Kazimirom Sabolom. 

Redatelji su imali pune ruke posla. Svijet se zbio 
i svatko je želio svoga natpastira izbliza vidjeti i poz¬ 
draviti. Kad se povorka članica Hrvatskoga srca pri¬ 
bližila slavoluku, bio je nadbiskup pozdravljen bur¬ 
nim usklicima koji su se orili čitavim glavnim 
koprivničkim trgom i parkom. Ljudi su s prozora 
pozdravljali nadbiskupa Stepinca i klicali mu. Bio je 
to čas neopisiva i nezaboravna oduševljenja. 

Kad se klicanje sleglo, pozdravio je nadbiskupa 


koadjutora dr. Ivan Vedriš. Za vrijeme govora sa 
svih su se strana orili uzvici odobravanja. Zrakom su 
se vijorile zastave križarica pod vodstvom prof. 
Marice Stanković te zastave Katoličke akcije i 
drugih vjerskih društva savijajući se nad nad¬ 
biskupovom glavom. Tako je on u pravom trijumfu 
ušao u sam grad. Sudjelovala su i pjevačka 
koprivnička društva Podravec i Domoljub, Vojska 
Srca Isusova, Treći red sv. Franje, predsjednik 
Mjesne organizacije HSS-a gosp. Tomo Čiković, 
kotarski povjerenik Gospodarske sloge Martin 
Gabaj, Seljačka sloga na čelu s Mijom Brozovićem. 

Nagovor nadbiskupa koadjutora 

Pred župnom crkvom sv. Nikole i u samoj crkvi 
čekale su svoga natpastira tisuće vjernika. On je 
uzišao na propovjedaonicu i izgovorio kratku 
propovijed. 

Njegov je glas odjekivao čitavom crkvom. 
Govorio je o ljubavi prema Isusu Kristu u Presvetoj 
Euharistiji. Istaknuo je kako mnogi ljudi ne mare za 
tu ljubav. Ona na njih nema nikakva utjecaja, kao što 
vatra nema utjecaja na pepeo koji se vatri uvijek 
opire. Jonatan se hvalio u Svetom pismu zbog toga 
što je dao Davidu svoje odijelo i svoju obuću. Toliko 
ga je ljubio. A tko je osim Krista dao svoje tijelo, 
svoju krv, svoje božanstvo i svoje čovještvo? 

Zatim je nadbiskup predočio Božju svemoć i 
mudrost u ovom svetom sakramentu. Krist je 
ustanovio ovu tajnu svoje ljubavi baš onda kad su se 
ljudi spremali da ga osramote, popljuju i na križ 
pribiju. Tako ga i danas mnogi vrijeđaju psovkama i 
kletvama. Tako i danas mnogi lutaju za raznim mis¬ 
lima, a jedna jedina misao hrvatskoga naroda jest 
Krist i njegov sveti nauk. 

Nakon kratkog nagovora nadbiskup je podijelio 
blagoslov s Presvetim Sakramentom. 

U 20 sati veliki broj vjernika pratio je prikaza¬ 
nje predstave Muka Isusova. 

SVEČANOSTI U NEDJELJU 

Noćna euharistijska slavlja 

Između subote i nedjelje bile su služene 
ponoćke i u župnoj i u franjevačkoj crkvi. U župnoj 
je crkvi misno slavlje predvodio preč. Mirko 
Kapić, a propovijedao je preč. Pavao Jesih. 

Istodobno je u franjevačkoj crkvi misnom 
slavlju predsjedao nadbiskup o. Rafael Rodić, a 
propovijedao je križevački vladika dr. Dionizije 
Njaradi. On je na Kongres prispio u subotu navečer 
i odsjeo kod odličnoga građanina grada Koprivnice 

gosp. Mirka Haberštoka, koji je sa svojom 
gospođom crkvenoga dostojanstvenika primio s 
najvećom ljubaznošću. 

Sveto otajstvo je bilo izloženo do 2 sata poslije 
ponoći. 

Križarsko zborovanje 

U 7.30 sati ujutro okupio se pred crkvom velik 
broj članova križarskih organizacija, koji su se 
gotovo svi prije toga pričestili. “Mnoštvo križar¬ 
skih plavih i crvenih zastava opkolilo je pozornicu 
(...). Križari pjevaju - narod dolazi i sakuplja se na 
hiljade i hiljade, bljeskaju se bijeli križevi na kri¬ 
žarskim kapama.” Oni su u nazočnosti nadbiskupa 
Rodića, biskupa Njaradija, brojnog svećenstva i 
članova kongresnog odbora održali svoje križarsko 
zborovanje. 

Prvi je govornik bio brat Česi koji je pozdravio 
sve nazočne, a onda je govorila sestra J. Modrijan 
koja je naglasila važnost okupljanja ženske mladeži 
u križarskim redovima. 

Potom je govorio brat Gložinić, seljak-križar iz 
Ludbrega, o križarstvu i Euharistiji. Nakon njega 
progovorio je brat Frane Gložinić, a posljednji u nizu 
govornika bio je preč. Romih, župnik i križarski 
duhovnik iz Rasinje, zboreći o Isusu i križarstvu. 

Križarsko je zborovanje zaključeno križarskom 
i hrvatskom himnom. 



Nadbiskupa Stepinca u Koprivnici je dočekao razdragani 
Božji narod prigodom dolaska na Euharistijski kongres, 
6., 7. i 8. kolovoza 1937. 


Zborovanje svih sudionika Kongresa 

Malo poslije 8 sati započelo je na istom mjestu 
pred crkvom zborovanje svega Božjeg naroda. Pred 
mnoštvom vjernika nastupili su probrani govornici. 

Zborovanje je zanosnim riječima otvorio dr. Ivo 
Vedriš. Istaknuo je misao jedinstva katolicizma i 
hrvatstva. Krist je najbolje riješio socijalno pitanje i 
ne trebamo zato nikakvih novih komunističkih pro¬ 
roka. Krist je bio siromašan. Ništa nije imao. 


Napokon je umro gol na golom drvetu križa. To je 
najsavršeniji socijalni nauk koji nije nitko dao ni 
prije ni poslije njega. 

Zatim su govorili križevački biskup dr. Dionizije 
Njaradi, prof. Marica Stanković i gosp. Franjo 
Vedriš koji je prikazao brojnom slušateljstvu 
zasluge Katoličke crkve za znanost i umjetnost u 
prošlosti i sadašnjosti. 

Potom je gosp. Stjepan Ramljak oduševljeno 
govorio o Kraljevstvu Krista Kralja koje je kra¬ 
ljevstvo istine protiv današnje laži; kraljevstvo 
pravde protiv današnje nepravde i nasilja; kraljevst¬ 
vo mira i ljubavi protiv današnje mržnje. 

Tada je ponovo uzeo riječ predsjednik dr. Ivo 
Vedriš koji je u prigodnom nagovoru istaknuo kako 
nema čovječnosti bez vjere. “Pokojni vođa Stjepan 
Radić postavio je načelo: ne samo seljačka sloga 
nego uz to i vjera u Boga! Toga se imamo držati! “ 

Nakon njega govorila je gospođa Jazvec u ime 
društva Hrvatskih katoličkih žena. Ona je naglasila 
kako govori kao obična domaćica. Danas je vijek 
organizacija, pa se i žene moraju organizirati. Svrha 
te organizacije može biti samo slava Božja, spase¬ 
nje duše i suradnja s Crkvom. Nastup govornice i 
njezine misli jasno su odavale značaj snažne žene 
koja se bori samo za Božju stvar. 

Zborovanje je pobudnim riječima zaključio nad¬ 
biskup o. Rafael Rodić. 

Svečano euharistijsko slavlje 

U 10 sati počela je pod vedrim nebom u 
velikom parku pred crkvom svečana pontifikalna 
misa koju je služio nadbiskup koadjutor dr. A. 
Stepinac uz brojnu asistenciju i prisutnost nad¬ 
biskupa o. Rafaela Rodića i biskupa dr. Dionizija 
Njaradija. 

Dr. Bakšić je u prigodnoj homiliji tumačio tajnu 
i veličajnost Presvete Euharistije. Njegova dikcija, 
razlaganje najdubljih istina vjere, aplikacije na 
današnje prilike bile su izvedene takvom jakošću 
da su na vjernike ostavile najdublji osjećaj. Rekao 
je da mira i sreće ne može biti bez Boga, bez vjere, 
bez kršćanstva. 

Pod misom je pjevao mjesni crkveni zbor. 
Nakon otpjevanog Evanđelja održao je dr. Stjepan 
Bakšić svečanu euharistijsku propovijed. Tu je 
propovijed slušalo i u misnom slavlju sudjelovalo, 
na trgu pred crkvom i u crkvi, oko deset tisuća ljudi 
bez onih koji su stajali na ulicama i oko crkve. Pod 
svojim zastavama bila su sva katolička društva. 

Tisuće građana i hrvatskog seljačkog naro¬ 
da talasale se u velikom parku pred crkvom. Niti 

jedan šapat nije se čuo dok je odzvanjao glas dr. 
Bakšiča koji je tumačio najveće tajne božanstva, 
učio narod kako nam Euharistija daje život, sreću i 
mir. To su kroz povijest potvrđivale tisuće 
Kristovih svjedoka. To potvrđuje i sva povijest 
Crkve. Govornik je istaknuo i primjere španjolskih 
mučenika koje su komunisti i bezbošci ubili iz 
mržnje prema Crkvi. 

Poslije Svete Mise bilo je svečano* zborovanje 
društava Katoličke akcije u prisutnosti nadbiskupa 
koadjutora dr. Stepinca, nadbiskupa Rafaela 
Rodića, križevačkog biskupa Njaradija i svega 
svećenstva. Govorili su gđa Marija Mlinarić, prof. 
Petar Grgeč, gosp. Luka Perinić i gosp. Danko 
Zgorelec koji je zaključio zborovanje govorom u 
kojem je osudio narodne poroke - psovku i kletvu. 

Nakon svih govora izglasane su rezolucije u 
kojima se osudilo rad nedjeljom i blagdanima, klet¬ 
va i psovka te kvarenje mladeži po krčmama. Sa 
zborovanja su upućeni i “brzojavni pozdravi Papi, 
papinskom nunciju Pellegrinettiju, hrvatskom 
metropolitu dr. Antunu Baueru i dr. Mačeku”. 

Sastanci delegata Hrvatske 
katoličke akcije 

U 14 sati održani su sastanci delegata društava 
Hrvatske katoličke akcije u prostorijama Domo¬ 
ljuba. Delegati Hrvatskih katoličkih muževa i 
Hrvatske seljačke omladine održali su sastanak u 
velikoj dvorani, a govorili su glavni duhovnik 
Hrvatske katoličke akcije preč. Pavao Jesih, pred¬ 
sjednik okružja Hrvatskih katoličkih muževa gosp. 
Luka Perinić i tajnik okružja Hrvatskih katoličkih 
muževa gosp. Pavao Postružin. 

U pjevačkoj dvorani održale su predstavnice 
ženskih društava Hrvatske katoličke akcije svoj 
sastanak, na kojem su govorili gđa Marija Mlinarić 
i preč. Pavao Jesih. 


Na oba sastanka govorilo se o organizacijskim 
pitanjima Hrvatske katoličke akcije, o programu 
rada u narednoj jeseni, o novim društvima, o dosa¬ 
dašnjim uspjesima, o akciji protiv kletve i organi¬ 
zaciji duhovnog buđenja u našim selima putem 
organizacija Hrvatske katoličke akcije. 

Teoforička procesija 

Sve ove svečanosti nadvisila je teoforička pro¬ 
cesija koja je više od dva sata prolazila ulicama 
grada Koprivnice. U procesiju su bila uvrštena 
samo dva društva i hodočašća iz pojedinih župa, 
dok su svi ostali vjernici u špaliru stajali na 
pločnicima ulica i sudjelovali u pjesmi i molitvi. 
To je bila manifestacija kakvu Koprivnica nikad 
prije nije vidjela. 

Presveto Otajstvo naizmjence su nosili nad¬ 
biskup koadjutor dr. Stepinac, nadbiskup o. Rodić i 
križevački biskup mons. Njaradi. Sama procesija 
prošla je cijelim zapadnim i južnim dijelom grada, 
pa se onda zaputila prema istoku i vratila glavnom, 
Kolodvorskom ulicom pred crkvu sv. Nikole. 

Procesija se kretala Esterovom ulicom pokraj 
samostanske crkve, otuda do “Zeighausa”, zatim 
Oružanskom i Frankopanskom u Ulicu Pavla 
Radića (Lenišće), odatle prema bolnici, zatim 
pokraj Križa na Jelačićev trg kraj Haberstona 
prema Dugoj ulici pa Varaždinskom do trgovine 
Eissenbeissera, zatim pokraj Kotarske oblasti, gim¬ 
nazije i pučke škole u Esterovu ulicu te pred crkvu. 

Pred crkvom su govorili gosp. Mijo Jurić o 
čvrstoći vjere i preč. Pavao Jesih. Kratko je pro¬ 
govorio i sam nadbiskup koadjutor dr. Stepinac 
koji je s Presvetim Otajstvom blagoslovio Božji 
narod te izmolio posvetnu molitvu Srcu Isusovu. 
Tim je činom završila ova velebna svečanost 
Euharistijskog kongresa u Koprivnici. 


Svaki dopis na Postulaturu blaženog Alojzija Stepinca, kojim se priopćuje primljeno uslišanje ili uspomena, 
neka bude potpisan te obilježen nadnevkom i mjestom pisanja. Anonimna pisma se ne arhiviraju. Vjernici 
koji žele ostati anonimni, neka to napomenu u dopisu 


Zahvala za suradnju 

Od srca zahvaljujemo svim čitateljima našega Glasnika koji su nam proslijedili osobne sastavke ili 
članke već objavljene o bi. Alojziju Stepincu ili pak dokumente pronađene u arhivima raznih 
ustanovama, a sve sa željom da s njihovim sadržajem upoznamo širi krug Blaženikovih štovatelja. 


Zahvaljuju bi Alojziju Stepincu za primljena uslišanja: 

Ž. S.; Marija SKOK - Kaštel Novi; Kata BLAJIĆ - Zagreb; Ivan KRAJAČ - Cleveland (Kanada), Blaženka 
BUZOV - Brezovica i David POSILOVIĆ - Novi Marof. 

Zahvala za uspjeh Kongresa 

Za uspjeh Euharistijskoga kongresa u Koprivnici 
zaslužni su Pripremni odbor kojim je rukovodio dr. 

Ivan Vedriš, sam nadbiskup koadjutor, koji je 
pripreme i odvijanje Kongresa pratio očinskom 
brigom i dr. Janko Šimrak, urednik Hrvatske straže, 
koji je osobno izvješćivao javnost o događajima koji 
su prethodili i koji su pratili ovaj Kongres. 

Osobitu pak zaslugu i priznanje treba odati 
domaćem župniku preč. Stjepanu Pavuniću koji je uz 
pripremu i odvijanje ovoga kongresa doživio snažnu 
duhovnu osobnost svoga nadbiskupa s kojim će, za 
nepunih devet godina, euharistijsku tajnu slaviti u 
lepoglavskoj kaznionici. Znakovite su njegove riječi 
kojima je u Župnoj spomenici župe sv. Nikole u Koprivnici popratio završetak kongresnih slavlja: 

“Ja sam bio jako izmučen tako da sam sjeo na podnožje oltara pokraj župne crkve ad hoc načinjenog. 
Društva naša najviše imaju zasluge, ali napose valja istaknuti Odbor s predsjednikom dr. Ivanom Vedrišem. 

Hvala preuzvišenom Nadbiskupu koadjutoru za njegovu očinsku brigu za Euharistijski kongres te štampi, 
napose dr. Janku Šimraku, uredniku ‘Hrvatske straže’. 

Preuzvišeni Nadbiskup ostao je među nama poslije Kongresa pa je navečer pošao na prikazivanje Muke 
Isusove. Prikazivači su podigli preuzvišenoga Nadbiskupa na ruke pa su ga uzdigli do pozornice. I na pozor¬ 
nici usred prikazivača progovorio je o izvedbi pasionskih igara pa je u svom govoru napose istaknuo rad 
domaćega župnika Stjepana Pavunića na ovom polju. Pohvalio je prikazivače i naglasio slogu kojom se stvara¬ 
ju velika djela. 

Preuzvišeni je još u ponedjeljak 9. kolovoza 1937. ostao među nama pa je nakon Svete Mise ujutro krstio 
u župnoj crkvi sv. Nikole i dvoje djece, a potom posjetio prijatelje i ustanove, a napose dr. Ivana Vedriša, 
svoga ratnoga druga s talijanske fronte za vrijeme Prvoga svjetskog rata. 

Poslije podne otputovao je brzim vlakom u Zagreb. Na kolodvor gaje pratio dr. Vedriš uz sva društva i 
mnoštvo naroda. 

Za Euharistijski kongres u Koprivnici Kotar nije dao nikakav prilog. Mase svijeta što su bile ondje ipak su 
gradu donijele materijalnu pomoć, a župnika prisiliše da materijalno i financijski uzdržava sve radove i snosi 
sve troškove. U Požegi dao je grad župniku za Euharistijski kongres Din 15.000. Ali Bog dragi svojih ne 
ostavlja, pa je meni Gospod uvijek na pomoći!” 2 



Mnoštvo vjernika iz Podravine, Slavonije i okolice Križevaca 
sudjelovalo je u svečanostima i u teoforičkoj procesiji na 
Euharistijskom kongresu u Koprivnici 8. kolovoza 1937. 


2 Spomenica župe sv. Nikole u Koprivnici, godina 1937., str. 163.-164. 


DAROVI ZA POKRIĆE TROŠKOVA U POSTUPKU PROGLAŠENJA 
SVETIM BL. ALOJZDA STEPINCA 

Nakon objavljivanja zadnjeg broja Glasnika svoj dar za pokriće troškova u postupku za proglašenje sve¬ 
tim kard. Alojzija Stepinca uručili su ovi darovatelji: Ozana CRNOGORAC - Biograd; SS. BENEDIK- 
TINKE (s. Nives) - Hvar; preč. Matija BURJA - Marija Bistrica; Marija PUŠKADIJA - Remetinec; 
Stjepan SKRBIN - (Pokupsko - Strezujevo); Ivan KRAJAČ - Cleveland (Canada); Tomislav ČOGA - 
Funtana; Milica i Mirela MADUNIĆ; Kata ILAK - Vinkovci; Marija SKOK - Kaštel Novi; Radoslav 
CVILJAK - Zagreb; Ljerka EŠKINJA - Zagreb; Kristina DOMJANIĆ - Zagreb; s. Bonaventura BASIC 
S.M.I. - Samobor; Irena LJUBISAVLJEVIĆ - Rijeka; Blanka KARAČIĆ - Zagreb; N. N. - Zagreb; Janja 
JURIĆ - Zagreb. 

MOLITVENA ZAJEDNICA BLAŽENOG ALOJZIJA STEPINCA 


Već sedmu godinu djeluje “Molitvena zajednica blaženog Alojzija Stepinca”. To je skupina katoličkih 
vjernika koja nastoji živjeti Evanđelje nadahnuta primjerom bi. Alojzija Stepinca. Do sada se u zajednicu 
uključilo oko 5.000 molitelja. Ta naša brača i sestre nastoje molitvom, pračenom savjesnim krščanskim 
životom, pridonijeti vlastitoj osobnoj duhovnoj formaciji, a time duhovnoj i moralnoj obnovi Crkve u 
Hrvata i samog hrvatskog naroda, na temeljima 14-stoljetne katoličke baštine. 

Tko može postati članom i što čini član Molitvene zajednice bi Alojzija Stepinca? 

Svaki se krščanin može uključiti u Zajednicu “BL. ALOJZIJA STEPINCA” koja promiče molitveni 
život, duhovne vrijednosti i širi Kristovu ljubav u sva područja javnoga života, kako je to činio i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOG ALOJZIJA STEPINCA 
10000 Zagreb, Kaptol, 31 
tel. (01) 4894 879 

Svaki štovatelj blaženog Alojzija Stepinca uključen u ovu molitvenu zajednicu moli: 

• za čast i proslavu Isusa Krista i Katoličke crkve • 

• za čvrstoću osobne vjere i vjernosti Isusu Kristu i Crkvi • 

• za svoje osobne nakane i potrebe • 

• za domovinu Hrvatsku i za svakog čovjeka • 

• za očitovanje i potvrdu svetosti bi. Alojzija Stepinca 
u postupku njegove Kauze za proglašenje svetim • 

Uz molitvu, svaki štovatelj bLAlojzija Stepinca uključen u ovu Molitvenu zajednicu svojim radom nastoji: 

• savjesno obavljati svoje svakodnevne obveze • 

• svjedočiti kršćanske istine u privatnom i javnom životu • 

• surađivati s Postulaturom u promicanju Blaženikova glasa svetosti • 

• sudjelovati svakog 10. u mjesecu u slavlju Sv. Mise ih molitvenom sastanku • 

• darom i žrtvom pridonositi za uspješan dovršetak postupka za proglašenje svetim bi. Alojzija Stepinca • 


S vjerom u Općinstvo svetih, za potrebe s\oje i brace ljudi, osobito za ozdravljenje bolesnih i obraćenje 
nevjernika, moh zagovor bi. Alojzija Stepinca, biskupa i mučenika s nakanom što skarijeg njegova 
proglašenja svetim. 


MOLITVA u Čast blaženoga alojzija stepinca, 

BISKUPA I MUČENIKA 


Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke 
smrti. 

Pomozi nam slijediti njegov primjer i njegov nauk 
da bismo ljubili Krista kako gaje on ljubio 
i služili Crkvi kako joj je on služio 
sve do darivanja vlastitog života za nju. 
Njegova živa vjera u Isusa Krista i postojana ljubav 
prema Crkvi 

neka nas učvrste u borbama života na putu 
vječnoga spasenja. 

Po njegovu zagovoru udijeli milost svoga blagoslova 


našim biskupima, svećenicima, 
redovnicima i redovnicama, svećeničkim i redovničkim 
pripravnicima, našim obiteljima, 
da budu čvrste u vjeri i blagoslovljene novim i brojni¬ 
jim životima. 

Budi utjeha svim starijim osobama te pomoć bolesnici¬ 
ma i patnicima. 

Očeve i majke, djecu i mlade očuvaj od unutarnjih i 
vanjskih pogibelji duše i tijela. 

Udijeli milost svećeničkih i redovničkih zvanja našoj 
župi, našoj biskupiji i Crkvi u Hrvata. 

/Po njegovom zagovoru udijeli mi milost ... / 

Po Kristu Gospodinu našemu. Amen. 

Oče naš, Zdravo, Marijo, Sveta Marijo, Slava Ocu... 









BLAŽENI ALOJZIJE STEPINAC 2. (god. XIII.) 2006. 


Alojzije Stepinac u mladenačkim 
razmišljanjima o vlastitoj 
obitelji 




U zagrebačkoj je katedrali u petak 10. ožujka i 
u ponedjeljak 10. travnja 2006. predavanja mladi¬ 
ma, ali i svima zainteresiranima, održao postulator 
Stepinčeve kauze dr. Juraj Batelja. Tema je bila 
“Alojzije Stepinac u mladenačkim razmišljanjima 
o vlastitoj obitelji”. 

Na temelju pisama mladog Alojzija Stepinca 
djevojci Mariji Horvat, s kojom je mladi Stepinac 
kanio sklopiti ženidbu, dr. Batelja otvara mnoga 
aktualna pitanja u životu mladih krščana: Kako u 
svjetlu Kristova evanđelja živjeti razdoblje mlade¬ 
načkog sazrijevanja? Kako prije braka živjeti u 
ogledalu Božje objave? Imaju li smisla žrtva i odri¬ 
canje? Je li moguče pomiriti nagnuča naravi sa zahtjevima Evanđelja? Kako biti optimist u prijetvornom 
društvu? Gdje je mjesto i koja je uloga mladih u Crkvi i društvu? 

Slijede još dva predavanja u zagrebačkoj katedrali na istu temu u srijedu 10. svibnja i u subotu 10. lip¬ 
nja 2006. Predavanja započinju Službom riječi u 17 sati, a završavaju Sv. Misom u 18 sati. 


Nadbiskup Alojzije Stepinac prigodom podjele sakramenta sv. Potvrde 
u Lupoglavu 1940.; slika iz albuma koji je nadbiskupu poklonio 
Stjepan Dokušec, diplomirani filozof 


Mladi “Stepinčevci” u Velikoj 

Mladi župe Bezgrješnog Začeča Blažene 
Djevice Marije iz Nove Gradiške krenuli su 17. 
ožujka u Veliku na duhovnu obnovu. Dok se mladi¬ 
ma za vrijeme vikenda nude razni izlasci, ovi su 
spremno rekli svoje DA, odrekli se drugačijih iza¬ 
zova i krenuli za Gospodinom. 

Duhovna obnova trajala je od 17. do 19. ožujka. 

Voditelj duhovne obnove bio je pater Zvonko 
Seremet, dehonijanac - pučki misionar, uz suradnju 
Silvane Dragun, suradnice lista za mlade “Pogled”. 

Večina mladih na toj duhovnoj obnovi članovi 
su i Molitvene zajednice bi. A. Stepinca, pa dok časte uspomenu na taj lik, mole se i za Očevu providnost 
za sebe i sve mlade. Neka im Gospodin otkrije sve putove kojima im je ići. Davorka Samardžija 

Novogradišćani na Stepinčevo u Požegi 

Blagdan blaženog Alojzija Stepinca 10. veljače, drugoga zaštitnika Požeške biskupije, svečano je 
proslavljen u crkvi sv. Lovre u Požegi. Misno slavlje predvodio je šibenski biskup mons. Ante Ivas, uz 
domaćega biskupa mons. Antuna Škvorčevića. 

Članovi Molitvene zajednice bi. Alojzija Stepinca bili su toga dana gosti biskupa Škvorčevića. 

Tom prigodom pokazao im je i crkvu sv. Lovre, govorio o njezinoj povijesti i značenju. Vidjeli su 
Novogradišćani i izložbu ručnih radova pod nazivom “Čipkasti cvjetnjak”, koja obuhvaća različite 
vrijedne ručne radove biskupove pokojne majke. Poslije njezine smrti ostalo je preko 500 ručnih radova, 
koji, među ostalima, krase i prostore biskupije. Vjernici iz Nove Gradiške razgledali su i požešku kate¬ 
dralu sv. Terezije Avilske, o kojoj je govorio katedralni župnik prečasni Matija Juraković, nekadašnji žup¬ 
nik i dekan u Novoj Gradiški. Višnja Mikić 

Hvala Vam što čitate i drugima omogućujete primati Glasnik “Blaženi Alojzije Stepinac”. Ako navrijeme podmirite svoje obveze prema 
Glasniku, on će moći redovito izlaziti i biti vjesnik Blaženikovih vrlina, kojima ga je Bog proslavio za dobro svoje Crkve i hrvatskoga naroda. 
Glasnik može svaki čitatelj i svjedok obogatiti svojim dopisom i uspomenama na kardinala Stepinca ili fotografijom iz njegova života. Ako ste 
bili dionik koje svečanosti priređene u njegov spomen, izvijestite o tome putem Glasnika sve prijatelje i štovatelje kard. Stepinca. 



Mladi članovi Molitvene zajednice bi. Alojzija Stepinca iz Nove 
Gradiške na duhovnoj obnovi u Velikoj, 19. ožujka 2006. 

Postulatura za proglašenje svetim blaženog Alojzija Stepinca pripremila je za tisak knjigu izvor¬ 
nih dokumenta i svjedočanstava o djelovanju zagrebačkog nadbiskupa blaženog Alojzija Stepinca 
za vrijeme 2. svjetskog rata i u poratnom razdoblju. 

U ovom broju donosimo dokumenat koji pokazuje u kakvim se vremenima živjelo i kako je 
djelovao i događaje prosuđivao zagrebački nadbiskup Alojzije Stepinac. 

Svjedočanstva Branka Fučića o svojim intervencijama kod nadbiskupa Stepinca koji se zauzeo kod 
odgovornih u NDH i spasio Hrvata Franu Zlatica, Srpkinju Branku Pribić i Židova Zdenka Grafa . 


Izvor: FUČIĆ, B., Stepinac mojih uspomena, Zvona, br. 11. (1998.), str. 9. 


Akademik Branko Fučič, kao student u Zagrebu za vrijeme 2. svjetskog rata, slušao je propovijedi nadbiskupa 
Alojzija Stepinca, “koji je riskirao svoj ugled spašavajući ugrožene”, posvjedočio je u crkvi sv. Jeronima u Rijeci, 
27. rujna 1998., uoči Stepinčeve beatifikacije 3. listopada 1998., o tri svoja pohoda nadbiskupu Stepincu motiviranih 
molbom da se zauzme za na smrt osuđene mlade ljude. 

a) Intervencija za Franu Zlatića 

Prva audijencija i prva molba za intervenciju bila je za Franu Zlatica. To je bio brat pokojnog kompozitora Slavka 
Zlatica, Istranina. Kao Istrane progonili su ih Talijani, fašisti. Dakle, nužno je on bio antifašista. Međutim za vrijeme 
rata bio je oficir hrvatske vojske, ali kao antifašist pokušao je paktirati s onima u šumi. Naravna stvar, bio je otkriv¬ 
en, priveden pred ratni sud, osuđen na smrt. 

“Ja sam išao [k Nadbiskupu], izložio mu stvar, on je sve bilježio, a onda mije rekao: da ču pokušati intervenirati, 
ali bojim se hoču li uspjeti.’” 

Iz objavljenog svjedočanstva nije jasno je li intervencija bila uspješna. 

b) Kako je spašena mlada Srpkinja 

Branka Pribić, kći bogataša, industrijalca i veletrgovca, Srbina iz Like, kome su ustaše najprije izmuzli novac, a 
onda ga bacili u logor gdje je bio likvidiran, bila je u smrtnoj opasnosti, jer joj se prijetilo ubojstvom. Kad je to čuo 
gosp. Branko Fučič otišaoje k nadbiskupu Stepincu i zauzeo se za nju. 

O tome je on zabilježio sljedeće svjedočanstvo: “fNadbiskup]Ništa nije bilježio. Gledao me u oči i rekao mi: ‘U 
redu, sklonit ću je u Brezovicu. Brezovica je biskupsko imanje, tamo su časne sestre strogoga reda, to su 
karmelićanke. Samo, molim Vas, upozorite je da bude oprezna, da tamo ne razgovara sa svima.’” 

c) Audijencija za mladoga Židova 

Gosp. Fučič zamolio je nadbiskupa Stepinca za pomoć u spašavanju ugroženog Židova Zdenka Grafa, studenta 
tehnike, sina violinista Milana Grafa. Zdenkov otac bio je član poznatog “Zagrebačkog kvarteta” koji je od uteme¬ 
ljenja u Zagrebu 1921., do 1941. u sastavu Dragutin Arany, A. Jan Pribil, Milan Graf i Umberto Fabbri postigao 
zapažene nastupe u zemlji i u Europi. 

Nakon Nadbiskupova zauzimanja i uspješne intervencije i kod vlasti Zdenko Graf je spašen, dapače, stupio je u 
franjevački red. Dr. Fučič svjedoči: “Bio sam na njegovoj mladoj misi u Zagrebu u franjevačkoj crkvi na Kaptolu. 
Proživio je svoj život kao svetac, obljubljen od ljudi. Neko vrijeme služio je i među nama, u samostanu na Trsatu.” 



Nadbiskup Alojzije Stepinac pozdravlja vjernike prigodom dolaska u pastoralni pohod nepoznatoj župi Zagrebačke nadbiskupije 

DUHOVNI VELIKANI - Svećenik VILIM CECELJA 


Nastavljamo s objavljivanjem priloga o blagopokojnom Vilimu Cecelji (1909.-1989.), 
velikom štovatelju blaženoga Alojzija Stepinca i njegovu duhovnom srodniku. 

S ovom smo rubrikom započeli u prošlom broju Glasnika. 

Od srca opet pozivam sve čitatelje Glasnika koji su upoznali vlč. Vilima Cecelju da svoja 
svjedočanstva o njemu dostave uredništvu našega Glasnika ili uredniku ove rubrike vlč. 
Andriji Lukinoviču na adresu Nadbiskupski arhiv, Kaptol 27, Zagreb ili na e-mail adresu: 

andrija.lukino vic@ zg.htnet.hr. 

Četvero se čitatelja več odazvalo i poslalo svoja sjecanja, a još ih je nekoliko 
obećalo to učiniti. Njihovim čemo se prilozima poslužiti u idučim brojevima Glasnika. 


IZ CECELJINA ŽIVO 


“Ovdje je tvoja budućnost” 

Vrlo malo se znao djetinjstvu i školovanju Vili¬ 
ma Cecelje. Njegovih vršnjaka iz toga vremena da¬ 
nas na životu jedva da još ima koga. Vrlo je malo 
onih koji bi mogli nešto reći o njegovu djetinjstvu 
i školovanju. Cecelja o svemu tomu nije ništa zapi¬ 
sao. Poznata je tek jedna zgoda za njegova pohađa¬ 
nja varaždinske gimnazije koju je on pripovijedao, 
a njegov ju je sinovac g. Stanko Cecelja zabilježio. 

Osnovnu je školu Vilim pohađao u rodnom 
mjestu Svetom Iliji. Potom se upisao u varaždinsku 
gimnaziju. Zbog bolesti pluća vrlo je često izosta¬ 
jao iz škole, pa mu ni ocjene u gimnaziji nisu bile 
blistave. Čak je nakon drugog razreda gimnazije 
godinu dana pauzirao. Četvrti je razred gimnazije 
pohađao u Velikoj nadbiskupskoj gimnaziji u Za¬ 
grebu. Potom je opet dvije godine išao u varaždin¬ 
sku gimnaziju, a sedmi i osmi razred te maturu opet 
je položio kao đak nadbiskupske gimnazije. 

Zgoda o kojoj je riječ zbila se dok je bio varaž¬ 
dinski đak. 

“Jednoga dana došao je iz škole prije vremena i 
rekao ocu, da ne želi više pohađati školu, nego želi 
ostati kod kuće na imanju. Otac uopće nije reagirao 
na te sinove riječi, već ga je ostavio nasamu s nje¬ 
govim mislima. Drugoga dana ujutro prije zore 
otac ga probudi i reče mu da se brzo spremi jer idu 
u Varaždin. 

Onda nije bilo prijevoznog sredstva pa su mo¬ 
rali pješačiti. To je trajalo sat i pol vremena. Za 


Slika posjednika. 

i 



Vlastoručni potpis posjednika: 



Vilim Cecelja, fotografija u indeksu Bogoslovnog fakulteta 1928. godine 

cijelo to vrijeme nisu progovorili ni jednu riječ. 
Nakon sat i pol pješačenja stigli su pred varaždin¬ 
sku gimnaziju. Otac je tu stao, ispružio ruku i re¬ 
kao: Tu je tvoja budućnost’. Okrenuo se i otišao 
ostavivši sina Vilima sama pred gimnazijskom 
zgradom. 

Velečasni Vilim je kasnije zapisao: ‘Ja sam 
očekivao da će poći sa mnom u kancelariju te se 
posavjetovati s upraviteljem. Nije mi dao izbora, a 
u ono doba nije ni bilo puno izbora’. (Z. Šafran, 
Radost života Vilima Cecelje , str. 11.) 

Velečasni Cecelja je do smrti čuvao osobne 
zapise s duhovnih vježbi iz vremena dok je bio 



Stara obiteljska kuća Vilimova oca; srušena. 


mladi sjemeništarac, potom bogoslov i svećenik. 
Ovdje donosimo nešto skraćen njegov zapis posli¬ 
je duhovnih vježbi 9. siječnja 1930. koje je bogo¬ 
slovima održao ugledni svećenik, isusovac otac 
Ivan Kozelj. Naslovio gaje “Plan moga duhovnog 
života”. Tekst svjedoči o poletnom duhu mladoga 
bogoslova koji je znao da je takav program teško 
ostvariti, no on se na nj neprestano vraćao. Zbog 


toga gaje i sačuvao do smrti, njegov pobožni život 
najbolje dokazuje koliko je ostao vjeran svojim 
mladenačkim odlukama. 


Plan moga duhovnog života 

Odluke: “Ja sam nov čovjek”. Zadaća je moja 
da u ovo par godina bogoslovskog života polagano, 
točno i ustrajno, Bogu na slavu, do u najmanju sit¬ 
nicu vršim svoje dužnosti. 

Duhovne (zadaće): jutarnja molitva, razmatra¬ 
nje, imaj pred sobom uvijek duhovno štivo, sv. Mi¬ 
su, sv. Pričest, Angelus o podne i navečer, adoraci- 
ju o podne i navečer, krunicu, puncta meditationis , 
večernja molitva i ispit savjesti i polazak sv. Mise 
u katedrali u nedjelju i blagdane u 6 i 9 sati, ispovi¬ 
jed. Isto tako da obavljam svoje privatne pobožnos- 
ti točno i sabrano Bogu na slavu: litanije Srca Isu¬ 
sova za napredak u naukama, litanije lauretanske s 
krunicom za sv. čistoću, litanije sv. Terezije od 
Maloga Isusa i kratku molitvicu: “Neizmjerno Ve¬ 
ličanstvo Božje...” za svoju čvrstoću i sigurnost 
svoga zvanja, litanije sv. Josipa za sretnu smrt i 
kratku molitvicu “O Isuse, vječni svećeniče” za na¬ 
še svećenstvo. 

Nadalje, da točno pazim na misnu tabelu nakana 
i pohoda Presv. Euharistijskom Spasitelju. Pohodi 
u kapelicu, v. prilog. 

Sjemenišne: na glas zvona svagdje biti točno 
kamo zvono zvoni, na ustanak, na molitvu, na stu¬ 
dije, na odmor. 

Strogo držati šutnju. Ni riječi kad je zabranjeno. 
Pod studijem baviti se samo naučnim ‘Stvarima. 
Točno držati šetnju i odmor; uredan pult, krevet, 
odijelo, cipele, svoje knjige, sebe. 

Školske: točno polaziti predavanja, slušati i pra¬ 
viti bilješke. Predmete učiti pod cijelom godinom, 
a ne samo pred ispite, i to učiti svaku sitnicu, a za 
ništa ne reći ovo nije tako važno, ovo se ne pita na 
ispitu. 

Privatne stvari: studij Katoličke akcije, sv. 
Pavla, učenje francuskog i talijanskog, glazbe - 
gusle i glasovir, da obavljam u točno naznačeno 
vrijeme. 

Tako u sjemeništu. 

Pod ferijama duhovne su dužnosti iste, jedino 
otpada česta adoracija koja ostaje samo 2 puta na 
dan! Ali zato preko dana nastojat ću dignuti duh 
svoj Bogu. U tu svrhu podijelit ću svoje molitve 

preko dana i obavljati ih kod kuće. (...) 

U vršenju moje odluke sprečavat će me: 

I. Moja brza ćud, koja je čisto u duhu modeme 
brzine, te od mene čini površna, plitka, lahko zabo¬ 
ravljiva čovjeka. 

II. Moja podvrgnutost različitom raspoloženji¬ 
ma koja me čine nemoćnim, nepouzdanim, besmis¬ 
lenim za provođenje mojih odluka. Pod slabošću 
moga tijela ja propuštam svoje dužnosti, molitvu, 
razmatranje, duhovno štivo i dajem se na ferije, na 
potpuni odmor bez ikakvog interesa, za ma bilo 
koju dužnost. Tako se lahko preko toga išlo, bez 
iskustva grižnje savjesti, sve pod izlikom “ta ti si 
bolestan, treba ti odmora”. Dakako da posljedice ne 
izostadoše.(...) 

Evo, Isuse, plan mog duhovnog života gotov je. 
Ti si govorio na usta o. Kozelja i ja sam razumio, a 
kad sam posrnuo, ja sam odlučio, bio sam spreman 
da se predam posve, sav, ne zadržim ništa za sebe. 
Odsad Ti si gospodar, a ja sluga, Ti vođa, a ja sljed¬ 
benik, Ti ljubav, a ja koji ću ljubiti. Život moj neka 
bude polagano, neprestano ižaravanje vječnog 
svjetla pred tvojim svetohraništem, a samo Tvoj 
duh neka ga utrne na smrti i opet zapali u vječnosti, 
gdje će gorjeti u onom vječnom, slatkom i sretnom, 
veličanstvenom: “Svet, Svet, Svet”. 



Vilim Cecelja kao maturant 1928. godine 


CECELJI PIŠU 

P. Ivan Kozelj (1896.-1982.) veoma ugledan 
svećenik, profesor, pisac, ispovjednik i duhovnik; 
Slovenac koji je svojih 70 godina provedenih u 
Družbi Isusovoj posvetio Hrvatskoj i Zagrebu. 
“Srebro i zlato katoličkog Zagreba”. Bio je duhov¬ 
ni voditelj i odani prijatelj mladog bogoslova Vili- 
ma Cecelje, koji je njegova pisma sačuvao do 
smrti. 



17. rujna 1930. 

Dragi u Kristu prijatelju! Mir Kristov! 

Zaželio sam Vam evo, kako i Spasitelj apostoli¬ 
ma, “mir”, a negdje u daljini čujem jeku Kristovih 
riječi: “Nisam došao da donesem mir, nego mač. 
Dođoh da rastavim djecu od roditelja i roditelje od 
djece.” “I neprijatelji su čovjeku ukućani njegovi”. 
“Tko voli oca i majku više od mene, nije mene dos¬ 
tojan.” Taj oštri dvorezni mač Kristov spustio se i 
na Vašu sferu i prekinuo nemilosrdno niti, koje su 
Vas povezivale uz milu osobu. 

Možda će rana krvariti. Ne žalite. Isus to 
zaslužuje; i ljubav i milosti, koje je već iskazao i 
koje još uvijek iskazuje, daju mu pravo da to od 
Vas traži. 

“Cvijeće bi te moglo zaustavljati u hodu”, tako 
ste čitali. Štoviše, pod njim bi se mogla pritajiti 
lukava zmija i dok biste Vi tu i tamo (sasma beza¬ 
zleno, razmije se) ubirali pokoji cvijet, ova bi vre¬ 
bala da uštrca svog otrova u Vaše srce, da umekša 


76 








BLAŽENI ALOJZIJE STEPINAC 2. (god. XIII.) 2006. 


tvrdoću i energiju Kristovih riječi. Idi, prodaj sve 
što imaš i dođi, slijedi mene. Ja sam ti dosta i mogu 
sve da ti nadomjestim. 

Za danas samo ovo nekoliko riječi, da vidite da 
Vas ne zaboravljam. Nadam se da ćemo doskora 
usmeno opet izmijeniti naše misli. 

Upravo danas sam se preselio u novu kuću na 
Jordanovcu. Tu sam bliže nebu. 

Molit ću za Vas, da budete čvrsti i nepopustljivi. 

U Kristu odani Ivan Kozelj. 


31. kolovoza 1931: 

Dragi moj u Isusu brate i prijatelju! 

Da sam mogao od poslova zadovoljiti želji srca, 
bio bih Vam odmah odgovorio. Pa i sad ću ukrasti 
nekoliko časova od sna, da ih s Vama provedem. 
(-) 

Dajete mi povoda da Vam reknem još drugu 
misao koju Vam dosad tako jasno nisam još rekao, 
a možda je nikad ne bih rekao, da Vam se ovo nije 
dogodilo. Ja držim da Bog hoće od Vas, da budete 
ne samo svećenik nego i redovnik; da se njemu pot¬ 
punije predate. Vi ćete reći: to je čudna logika. Iz 
toga što sam se pokazao nesavršenijim, Vi izvodite 
da sam pozvan u savršeniji stalež. Ne samo iz toga, 
dragi moj, ali nešto i iz toga. Znam, Vaše zdravlje 
je ozbiljna zapreka i ne znam da li bi Vas koji red 
s ovakvim plućima primio. Ali Vi treba da ste na to 
spremni i da sa svoje strane pokušate to ostvariti. A 
za ostalo prepustite sve Providnosti. 

Uostalom, kad dođe vrijeme za povratak, sjetite 
se, da Jordanovac nije daleko i da tamo na jednim 
vratima s velikim slovima za Vas piše: Porta patet, 
sed cor magis - Vrata su otvorena, srce još više. 

Uvijek Vaš u Presvetom Srcu Ivan Kozelj.” 

Čestitka s. IHaksimilijane 

S. Maksimilijana Kata Šimac, franjevka od 
Bezgrešne, Šibenik, pomagala je vlč. Cecelji u sre¬ 
đivanju njegova arhiva. Vlč. Cecelja bio joj je jed¬ 
no vrijeme duhovni voditelj. Danas je poglavarica 
matičnog samostana u Šibeniku. 



VI. Cecelja i s. Maksimilijana s hodočasnicima u Rimu 16. X. 1983. 


Moja skromna čestitka: 

“Kao što ti mene posla u svijet, i ja njih poslah 
u svijet. Ja sebe samog posvećujem za njih da i oni 
budu posvećeni u istini”. 

Gospodine, i on je jedan od njih. I njemu si kao 
i mnogima ostavio da dovršuje djelo tvoga otku¬ 
pljenja i spasenja. 

Ovih dana se navršava pedeset godina da je u 
njegovu srcu planula ljubav - nasljedovati Krista. 
Molim Te da budeš uz njega još bliže i da plamen, 
koji je pred pedeset godina planuo, rasplamsaješ 
sve jačim i jačim plamom do dana Uskrsloga. 

Večeras te molim za njegove posvećene ruke, 
koje pedeset godina dijele tvoj blagoslov napušten¬ 
ima, ispaćenima, klonulima ... 

Za njegove usne, koje o tebi puno govore i 
druge uče, a o našoj Nebeskoj Majci često slatke 
riječi zbore i na pobožnost njoj mnoge potiču. 

Za tijelo, koje je tvoje nastavilo muke; bijeno 
hladnoćom, glađu, osamljenošću ... Davno onda, a 
još i danas, meta ljudske mržnje, jer “nije od svije¬ 
ta”. 

Za srce njegovo, široko poput mora koje struji, 
ne morskom strujom, nego ljubavlju tvojom, da 
bude uz tebe i samo tvoje. 

Ostani uz njega. 

Miinchen, 23. lipnja 1982. (Zlatni jubilej) 


77 






BLAŽENI ALOJZIJE STEPINAC 2. (god. XIII.) 2006. 


REKLI SU 0 CECELJI 


Zvonko M(ačečević), 
hrvatski emigrant 

“Želio bih znati da li si se nakon moga odlaska 
još koji put vidio s paterom Wilhelmom. Da li 
si mu se u moje ime po mojoj molbi ponovno 
zahvalio na njegovoj pažnji prema meni i 
izručio moje pozdrave. [...] Kad god se sus- 
retneš s njim, srdačno ga i toplo pozdravi, jer 
on je zaista rijedak čovjek i Hrvat, koji je ostao 
onakav - kakav je i prije bio, i nije ništa dignuo 
glavu, kao što su to učinili mnogi o kojima si 
mi pričao. Mišljenja sam da je vrlo pametno i 
mudro, da s njim i dalje održavaš kontakte i pri¬ 
jateljstvo. On je zaista velik Hrvat, čestit i 
pošten, moralan i pun etike, blistava figura i 
nacionalni ponos Hrvatske”. (Iz pisma Zvonka 
M. M. Doneganiju, priloženo pismu 30.VII. 
1967.: Arhiv Vilima Cecelje, Korespondencija 
pod. D.) 



Uredništvo Hrvatske revije 

Ljudi koji daju vrijednost životu: “Da ne 

povrijedimo skromnost ovoga Božjega čovje¬ 
ka, ne čemo navoditi njegovih vrlina (one su 
izabrane), niti nabrajati njegovih zasluga (one 
su mnogobrojne). Jedino velimo da je za nas 
utjeha i ponos, što je jedan ovakav čovjek 
među nama, jer po ovakvim ljudima osjećamo 
da život ima svoju vrijednost, svoj sadržaj i 
svoj smisao. Osjećamo da nikakve žrtve nisu 
uzaludne i da, dosljedno, ima svoj duboki 
smisao (i unutarnju duševnu radost i duhovni 
mir) djelotvorno voljeti svakoga čovjeka i više 
nego samoga sebe. Ako se to može? Cecelja 
može! Tu je njegova veličina. 

Kada bi trebalo promijeniti njegovo ime, 
odnosno označiti ga samo jednom karakter¬ 
ističnom riječi, moglo bi se izraziti u riječi 
Dobrota. Mnogo, vrlo mnogo je nas svuda po 
svijetu, koji smo imali prilike osjetiti dobrotu 
ovoga čovjeka. Njegov život prava je škola, u 
kojoj se uči, po njegovu primjeru, biti dobar. U 
Ceceljinoj se školi također uči voljeti 
Hrvatsku, koju on voli najdubljom ljubavlju, 
kao vjeran sin rođenu majku. Zato je u Crkvi 
sav svoj život posvetio Hrvatskoj i njezinu 
(našem) napaćenom narodu.” (HR 33, 3/1982, 
str. 540.) 


Vlč. Cecelja, Vinko Nikolić i jedan svećenik u Alpama 


Udbin doušnik 

Zloglasna Udba na razne je načine uhodila Ceeelju i 
javna glasila punila klevetama o njemu. Međutim, 
jedan Udbin doušnik pod kodnim imenom Marijan 
17. srpnja 1972. ovako je nalogodavcima opisao Ceeelju: “Na pitanje da Ii bi Cecelja fra(!) Vilim mogao 
biti umiješan u pripreme diverzantsko-terorističke grupe, suradnik je rekao daje Cecelja dosta naivan i kao 
takav moguće je da će učiniti usluge svakome, a da pri tome ne pita zašto to čini. On je u vezi s emi¬ 
grantima, ali nema elemenata na osnovu kojih bih mogao zaključiti da on svjesno provodi neku aktivnost. 
Suradnik misli da bi se Cecelja teško prihvatio nečega što bi imalo za cilj prolijevanje krvi, ali utočište bi 
pružio i čovjeku koji je spreman na zločine, jer je njegovo načelo da čovjeku treba pomoći bez obzira 
kakav je, pa čak i koje je narodnosti. On je svima poznat kao veliki humanist i neumoran je u pružanju 
raznovrsne pomoći ljudima, ali to mnogi iskorištavaju.” (Udbin đossieur br. 229507 na 293. stranici 
odnosi se na vlč. Ceeelju. Započinje ovom tvrdnjom: “Odlukom Komisije za utvrđivanje ratnih zločina 
okupatora i njihovih pomagača br. 7103 iz 1947. (Cecelja je) proglašen ratnim zločincem.). 

VRANEKOVICEV DNEVNIK 


Nastavljamo objavljivati izabrana poglavlja dnevnika vlč. Josipa Vranekovića, u kojima je on opisao 
život i stradanja blaženoga Alojzija Stepinca na izdržavanju kazne u Krašiću. 

Blaženik je u Krašić prebačen 5. prosinca 1951. Bilo je to premještanje iz jednoga zatvora u drugi. I 
tu je bio onemogućen u vršenju biskupske službe, ponižavan i progonjen. O tom progonu on je napisao 
mnoga svjedočanstva. Tako je u pismu dr. Ivanu Meštroviću, poslanom izKrašića 2. lipnja 1959., napisao: 

Poštovani i dragi gospodine profesore! 

Ima već dulje vremena otkad sam primio Vašu cijenjenu pošiljku, ali nisam mogao dosada odgovoriti 
niti Vam zahvaliti, pa to činim sada. Srdačna hvala na sjećanju i radostan sam da Vas zdravlje još uvi¬ 
jek služi, te možete stvarati kao u mladim danima. 

Razlog da se nisam mogao prije javiti je kao i dosada: često moram bolesnu nogu (ili zapravo i jednu 
i drugu) držati na miru u vodoravnom položaju radi tromboze. Drugi razlog: budno oko Udbe i milici¬ 
je daše onemogući i na jman ji kontakt svijeta sa mnom. Tako je Udba nedavno skinula jednu grupu selja¬ 
ka, kad su išli autobusom iz Zagreba i do gola ih svukla i pretražila, ne nose li kakovu poštu za mene. 
Taj put su donekle imali sreću Udbaši jer je jedan seljak nosio iz Zagreba za mene pismo, koje su dakako 
uzeli i odnijeli u nepovrat. 3 Bilo je slučajno pismo berlinskog kardinala Dopfnera, ali bez naročitog 
sadržaja. Običaj je, naime, da se prigodom kreacije kardinali jedan drugome jave već forme radi, a osim 
toga berlinski je kardinal studirao u istom zavodu i na istoj univerzi kao i ja, pa takovi podržavaju veze, 
makar su po godinama različni. 

Mi se ne čudimo ovdje tom postupku UDBE, jer to joj je glavna zadaća: mučiti ljude dan i noć špiju- 
niranjem, beskrajnim ispitivanjima, globama, zatvorima, terorom, koji nema primjera u povijesti civi¬ 
lizirane Evrope osim kod nacizma. Već iz toga možete zaključiti, da je apsolutno nemoguće, da ikada 
pridobiju srca ljudi za ovaj monstruozni sistem. Ja vjerojatno ne ću doživjeti slom komunizma u svijetu 
radi skršenog zdravlja. Ali sam apsolutno siguran u taj slom. Sto god se gradi protiv naravi, kako ju je 
Bog stvorio i ustanovio, to se mora srušiti unutarnjom nuždom. Moglo bi se i ovdje reći, što kaže Isus u 
Evandjelju: “Svaki nasad, koji nije zasadio Otac moj nebeski, iskorijenit će se. ” 4 A budući da komu¬ 
nizam negira i ruglu izvrgava Boga, sigurno je da ga nije zasadio Bog nego sotona. Sotona je izgubio 
bitku na Kalvariji, pa sam siguran, da će je izgubiti i na Kalvariji mističnog Krista, a to je Crkva, koja 
danas prolazi svoju Golgotu. 

Vi ćete razumjeti, kako je teško u tim okolnostima ljubiti kravog i bezdušnog progonitelja. Ali mi to 
ipak moramo i hoćemo, jer je zapovijed Kristova. Po čemu bismo inače bili bolji od naših mučitelja? 
Zato često stavljam svećenicima na srce da se ne dadu zavesti jadima i nevoljama, nego se rado i usrd¬ 
no mole za neprijatelje . Osveta ne pripada nama nego Bogu. A On neka im se osveti kao Otac, koji prima 
radosno natrag izgubljenog sina. 

Imao bih Vam mnogo toga pisati, ali kako rekoh , vrlo je teško s poštom. Njihovom se ne služim, jer 
sam ustanovio da pisma prema prilikama mijenjanju, brišu, nadomeću, iskrivljuju. A mimo službene 
pošte teško mi je izlagati ljude pogibeljima, ako ih ulove. 

Međutim, Bogu hvala, nismo ni najmanje malodušni. “Ako je Bog s nama ”, veli sveti Pavao, “tko će 
protiv nas?” 5 Naš će siromašni narod preboljeti i ovo zlo i odahnuti opet u miru i slobodi. 

Iskreno Vas pozdravlja u Kristu i poštuje 

f Alojzije kard. Stepinac, nadbiskup zagrebački 6 


3 Nakon pada komunističkog režima 1991. i raspada Jugoslavije te uspostave slobodne i samostalne države Hrvatske, 
unatoč brojnim potraživanjima Postulature, kojoj je zadatak prikupiti sve dokumente koje je Blaženik napisao ili koji 
o njemu govore, nije uspjela doći do ovoga pisma, kao ni drugih, koje je Udba zaplijenila. 

4 Mt 15, 13 

5 Usp. Rim 8, 31 

6 Pisma iz sužanjstva, str. 326.-327. 

Imao je blaženi Alojzije proročkoga duha. Pridolazio mu je iz 
činjenice što je događaje u svijetu promatrao s gledišta Svetoga 
pisma koje je svakodnevno čitao, razmatrao i njime nadahnut 
jačao sebe i povjereno mu stado. 

Taj proročki Alojzijev duh upoznat čemo več više puta najavlje¬ 
nim objavljenjem Vranekovičevih dnevnika. Ispričavamo se 
čitateljima zbog neplaniranog zakašnjenja. Držali smo da je 
potrebno opremiti ga popratnim tekstovima za lakše razumije¬ 
vanje i prikupiti podatke o osobama koje su u njemu spomenute. 
Nadamo se, ispričavajući se za kašnjenje, da če do 21. lipnja 2006., 
za Blaženikov imendan svaki njegov štovatelj moči nabaviti prvu 
knjigu Vranekovičevih zabilješki o životu, progonu i smrti bi. 
Alojzija Stepinca. 



Nadbiskup Stepinac predvodi 
Tijelovsku procesiju u Zagrebu 
za vrijeme 2. svjetskog rata 


18. VII. 

Na Duhovnom stolu dali mu načiniti posjetnice. Tu 
je grb, a ispod naslov: Dr. Alojzije kardinal Stepi¬ 
nac, nadbiskup zagrebački, metropolita Hrvatske 
itd. Eminenciji se ne sviđa onaj itd., pa na jednoj 
kartici napiše mjesto “i t.d.” - “i ništica”. - “Neću 
se služiti tim kartama.” Ovdje je jedan taj uzorak! 7 8 

26. VII. 1953. 

U 1/2 11 sati prije podne stigli ovamo iz USA liječ- 
nici-specijalisti dr. Lawrence i dr. John Ružič. Prate 
ih dr. Bogičevič i dr. Popovič. Vozi ih tajnik Pišonič. 
S njima, svojim autom, dolazi i američki konzul sa 
svojim tajnikom. Bili ovdje na objedu. Stan je naš 
jednostavan, ali vide, gdje smo i kako smo! 


Temeljito su pregledali Eminenciju. Nudu^ ležao je 
na divanu, a dr. Lawrence sa specijalnim priborom 
pipajući prelazi cijelim tijelom, da vidi, kakva je 
reakcija organizma na pojedinim dijelovima. 
Eminencija je primio specijalnu injekciju: radio- 
akt. fosfor. Da ista bude iznesena izvan granica 
USA, trebala je specijalna dozvola američkog 
Senata, što je ovaj per acclamationem 9 odobrio. 

Dr. Lawrence i dr. Ružič pohvalili su naše liječnike 
da su dobro radili. Oni, kao i američki konzul, za 
sve se zanimaju. 

Vjernicima sam u crkvi proglasio, da su zauzima¬ 
njem američkih katolika stigli liječnici ovamo - i 
ponovno ih pozvao da mole za Eminenciju. 

27. VII. 1953. 

Ujutro na kratko vrijeme stigli 
ovamo dr. Lawrence, dr. Ružič, dr. 
Bogičevič i Pišonič. Kratko pre¬ 
gledali Eminenciju - i otišli. Ameri¬ 
čki ih je konzul odvezao do Trsta - 
a onda su nastavili u Rim do Sve¬ 
toga Oca. 

* * * 

Pješke kroz šumu stigli ovamo O. 
Kukula, D. I. i brat Ivasić. 10 



Muška i ženska mladež na Tijelovskoj procesiji u Zagrebu za vrijeme 2. svjetskog rata 


7 Nažalost, taj uzorak posjetnice nije uvršten na stranicu dnevnika. 

8 Gol 

9 Izvikivanjem [jednoglasno] 

10 IVASIĆ, Dragutin, rođeni Krašićanac, član Družbe Isusove. 

Iz Svete Jane stigli: dr. Žuvić, 11 Đuran i Slaviček 
Stj. 12 Isti bez Eminencije bili su ovdje na objedu u 
12 sati, jer Eminencija mora biti na tašte do 14.50 
sati. Tada dolaze dr. Kadrmka s laborantom, dr. 
Popović i s. Stella. Donijeli rontgen i snimaju Emi¬ 
nenciju. Iza toga objed. 

Sinod se na povratku iz Krašića dogodila nesreća. 
Gospodin Žučko vozio je odavde dr. Popovića, 
Stellu, radnika Ivana iz Dubrave kraj Zagreba sa 
sinom (kojemu je Eminencija kumovao na krstu) i 
dvojicu maturanata (jedan je bio sin profesora 
Kempnia). Auto se kod Savskog mosta u Zagrebu 
sukobio s tramvajem. Začudno je upravo što su svi 
ostali živi. Tramvaj je lampom udario u sredinu 
auta. Šofer je sa sjedala izbačen van. Dr. Popović 
ranjen u nogu, a g. Kempniju strglo nogu pod 
koljenom. - Ta nas je vijest uznemirila u početku, 
da je Žučko tobože bio pijan. No, krivnja je na 
tramvajcu, koji je zaspao, vozeći tramvaj. 

U zajedničkom liječničkom priopćenju istaknuo je, 
da su naši liječnici odlično liječili Eminenciju, a 
zdravlje ne samo da nije kritično, nego gotovo 
osigurano. - Što će na to M. Marinko i slični! 

29. VII. 1953. 

Dr. Bogičević, dr. Šercer, dr. Sučić, dr. Riesner, 
Pišonić. Bude li potrebno za tri mjeseca doći će 
stručnjak iz Švicarske i dati Eminenciji još jednom 
radioaktivni fosfor! 

31. VII. 1953. 

Dr. Bogičević, dr. Fuchs s laboranticom, Pišonić. 
Plombirali Eminenciji prvi zub. 

2. VIII. 1953. 

Eminencija upravo oživio. Redovito sada nedje¬ 
ljom služi poldanjicu. Osjeća se vrlo dobro. Apetit 
redovit. Svjež je za rad. Silna mu je razonoda i 
kupanje u Kupčini. 


12.-14. VIII. 1953. 

Župa je hodočastila Majci Božjoj Bistričkoj. Išlo 
nas je oko 170. Tamo su u noći naše hodočasnike 
naftom polijevali. Ljudi spavaju u crkvi. Na po¬ 
vratku u grupi išli iz Lazine. Kod crkve dočekali 
nas ostali. Crkva krasno iskićena. Eminencija za¬ 
nosno propovijeda na završetku hodočašća. 

Zanimljivo je da niti pastira, ni radnika, ni ribiča, ni 
prolaznika nema kod Kupčine na mjestu, gdje se 
svaki dan Eminencija kupa. 

Kod večere: “Ja njima (komunistima) ne vjerujem 
ništa. Dok oni sve ovo rade, nikako ne mogu dobro 
željeti svećeniku... To su samo etape u njihovom 
djelovanju, koje ide za potpunim uništenjem 
Božjega Imena.” 


lo mu blago i 
ponizno saop- 
ćuje, što je isti¬ 
na! 

20. VIII. 1953. 

Salezijanac vlč. 
g. Skuhala iz 
Podsuseda i Bi¬ 
rač 13 iz Stenjevca 
biciklima stigli 
ovamo kroz Sla- 


11 ŽUVIĆ, Nikola, rođen 27.IV.1897. Zaređen 29.VI.1921. Umro 24.V1.1970. Bio je svećenik Krčke biskupije, 
sveučilišni profesor Novog zavjeta na Katoličkom bogoslovnom fakultetu u Zagrebu. Komunisti su ga 1945. 
godine bezrazložno izbacili iz službe bez mirovine i bez plaće. Nadbiskup gaje imenovao rektorom samostanske 
crkve sv. Vinka u samostanu ss. milosrdnica u Frankopanskoj ul. u Zagrebu. Studirao je u isto vrijeme kad i 
Alojzije Stepinac i Franjo Šeper u rimskom Germanicumu i na Papinskom sveučilištu Gregoriani. Kao sveuč. pro¬ 
fesor stanovao je u “Mirovnom domu” sestara milosrdnica u Martićevoj ulici u Zagrebu. Tu je istodobno živio i 
dr. Franjo Šeper i dr. Stjepan Zimmermann. 

12 SLAVIČEK, Stjepan, r. 20.XI.1925. Zaređen za svećenika 29.VI.1950. Umro je 4.V1II.1999. 

13 BIRAČ, Stjepan (30. IX. 1914.-29. IV. 1974.). Djeluje u rodnom Stenjevcu (1946.-1973.). Najprije je privremeni 
upravitelj (imenovan 4. III. 1946.), a onda stalni upravitelj župe Stenjevec (imenovan 20. V. 1946.). 



Velečasni Pretnar iz Vrhovca poštom poslao Emi¬ 
nenciji pismo, u kojem ga, vjerojatno bez subjek¬ 
tivne krivnje (fiksne ideje), vrijeđa. “Recite mu, da 
to ne stoji” - kaže Eminencija (Da se naime Emi¬ 
nencija povezao s ljudima, koji su neprijateljski 
prema Pretnaru raspoloženi...) Poručim po vlč. 
Petroviću to Pretnaru. Uzalud. - Eminencija mu ša¬ 
lje pismo, no ovaj i opet tvrdoglavo odgovara. 

Eminencija je na 
sve to miran. Vr- 

vetić. Pješke su došli o. Teofil Radić s bogoslovom 
i seminarcem. Svi su bili na objedu. Gutaju upravo 
svaku riječ Eminencijinu. On pak trajno naglašuje 
veliku vjeru i pouzdanje u Boga! S riječima: “Sad 
smo opet jaki!” - vratiše se svećenici svojemu 
stadu. 

Šećući pred kućom promatra na dvorištu živad i 
druge živine. Sve ga to i zanima i veseli. Tu nalazi 
razonodu i odmor za živce. 

Nakon pauze primili smo ovih dana nekoliko pake¬ 
ta. “Eto” - rekao je - “Mi svakoga primimo i po¬ 
častimo, a Gospodin se Bog brine za nas i na ovaj 
način. Date et dabitur vobis .” 14 

22. - 28. VIII. 1953. 

Bio sam na duhovnim vježbama u Zagrebu. Na 
odlasku reče mi Eminencija: “A da je i meni doći 
među svećenike i zajednički obaviti duhovne vjež¬ 
be. Toliko sam eto godina bez njih!... Recite sve¬ 
ćenicima, koji su na duhovnim vježbama, da im 
šaljem posebni svoj blagoslov i zaklinjem ih da 
bježe od ‘Udruženja’ kao od vatre.” 

O. Ribinski 15 , D. I., vodi duhovne vježbe. Pred 
završetak saopćio je svim svećenicima da ih 
Eminencija blagoslivlja. 

Preuzvišeni Salis treći dan duhovnih vježbi 
(27.VIII.) umjesto konsideracije govorio je sveće¬ 
nicima kroz 35 minuta. Spomenuo je kako su na nj 
pravili presiju; 16. IX. ide na sud. 

Pozvao nas da budemo budni, marljivi i savjesni u 
vršenju svećeničke službe. Bodrio nas je i naglasio 
daje naše oružje vjera, ufanje i ljubav... 

Spomenuo je slučaj Đurekovića, koga tobože 
“narod” prisiljava da i poslije suspenzije služi sv. 
Misu i da tako udovolji narodu. On bi i otišao sa 
župe, ali “narod” ga ne pusti. Znači, kad bi i Ordi¬ 
narij naredio premještaj, “narod” onda ima svoju 
riječ. Ergo \\\ 16 - Svećenici su stajali kao jedan. 
Svaki je iza večere iznio svoje neprilike. Stišću 
okove oko vas. Ne dati se. Izdržati!... Župniku Ma- 


leku sve odvukli iz kuće. Biskupa Čelika 17 i tajnika 
mu izružili i izgnali iz Banjaluke. Moja porezna 
stvar stoji na svom mjestu - ne miče se. Oni gaze 
Ustav! - Dne 12. VI. Vrhovni sud povoljno rješava 
moju tužbu. Ministarstvo ne reagira na to, premda 
bi po zakonu morali donijeti novi akt. - Nema ga! 
Što više! Plijene me baš kroz to vrijeme! - Dne 28. 
o. mj. kažu u Zagrebu na rajonu o. Jelineku D. I., 
da će pitanje svećeničkog poreza biti riješeno 
onako i onda, kako će se kler politički ponijeti. Dan 
prije brat jednog funkcionera na U. O. u Jaski reče 
da će župnike toliko pritisnuti, osobito porezima, i 
tako dok svi ne stupe u CMD. No, dok je s jedne 
strane prijetnja, s druge gledamo odlučnost klera. 
Ćuk iz Krapinskih Toplica izjavio je na kraju 
duhovnih vježbi: Istupam iz Udruženja - neću biti 
izdajica! To veseli! 

26« VIII. 1953. 

Dr. Bogičević, Pišonić, s. Stella. Pregledavaju Emi¬ 
nencijinu krv. Stanje se malo pogoršalo (6 i pol mi¬ 
lijuna). Kritično ni¬ 
je. Kako se to neće 
podići, kad ga tolike 
stvari uznemiruju. 

Danas je stigao ova¬ 
mo i dr. Bakšić. Do 
Jaske išao je dvor¬ 
skim autom, a onda s 
g. Klemenićem pre¬ 
ko Slavetića ovamo. 

Natrag se vozio s 
liječnikom u Zagreb. 

27. VIII. 1953. 

Kurs ograničenja posjeta Eminenciji je pojačan. 
Postavili stražu i prema Pribiću. 

28. VIII. 1953. 

Seminarac iz Sv. Jane 18 dolazi po mene, da dođem 
sutra u Sv. Janu. Predzadnji je dan sv. misija i treba 
pomoć za ispovijedanje. Milicionar ga zaustavlja i 
reče: “Ne smijete ići k Stepincu. On je ratni zločinac 



Križance u Tijeiovskoj procesiji u 
Zagrebu za vrijeme 2. svjetskog rata 


14 “Dajte i dat će vam se.” (Lk 6, 38) 

15 RIBINSKI, o. Petar, (8. VI. 1911.-24. VII. 1998.). Od 1949. do 1953. superior u Rezidenciji D. I. u Splitu. 

16 Dakle!!! 

17 ČELIK, Dragutin (20.1. 1894.-11. VIII. 1958.), biskup dionizijski i apostolski administrator Banjalučke biskupije. 
Za svećenika je zaređen 17. VI. 1916. Komunističke vlasti su ga osudile na tri godine zatvora, ali nakon nekoliko 
mjeseci bio je pomilovan. 

18 Riječ je o Pavlu Pintariću iz sela Malunja. 

Giovanni Battista Mantini, kasnije papa Pavao VI. Nakon smrti bi. Alojzija Stepinca 
rekao je sljedeće: "Stepinac neka nas uči! Neka nas nauči pouzdanju i dobroti! On je 
umro obavijen šutnjom, koja je svojstvo njegove Crkve, kojoj preostaje jedino glas 
molitve i praštanja. Iz njegovih usta nije izašla nikakva oštra riječ, nikakva psovka. 

Svoju zemlju nije htio napustiti iz ljubavi prema njoj. 


i zabranjeno je k njemu prilaziti. Budete li išli, 
snosit ćete posljedice...” Sretnem toga mladića na 
putu iz Zagreba i pred Jaskom na cesti mi to saopći. 
Putovao sam s Petrovićem iz Prekrižja. U Krašiću 
nas stražar zaustavio na početku sela. Ja odem 
naprijed, a Petrović stane. Njemu ponovi isto, stoje 
rekao i onom seminarcu. - Neka im! Stišću! Nava¬ 
ljuju... Puno puta su se zaletjeli. Bit će zanimljivo 
kako će ih Providnost i opet poklopiti! - Tako je, 
naime, redovito išlo do sada! 

29. VIII. 1953. 

Bio sam u Sv. Jani. Misije su. Prva dva dana vjerni¬ 
ci su dolazili u malom broju. Đuran naime namjer¬ 
no nije htio držati pripravu za misije, nego je samo 
u nedjelju pred početak misija proglasio to naro¬ 
du. 19 Računao je naime s time da bi vlast mogla 
omesti misije. Od srijede ovamo narod lijepo do¬ 
lazi, ispovijeda se... Milicioneri nadgledaju, kako 
svijet dolazi u crkvu i paze, kako narod donosi u 
župni dvor darove u naravi. Titulo misionara, 20 
premda Đuran to nije tražio. 

U srijedu je o. Jagrić, 21 D. I., rekao, da, što bi ovdje 
u blizini rekao Kardinal, kad bi doznao, da se ne 
odazivaju svaki dan u crkvu!... A kad je to krenulo 
na bolje, rekoše misionari i župnik: “Kardinal je 


visoko podigao ruke na molitvu, i 
sve je krenulo na dobro.” 

30. VIII. 1953. 

Danas sam poslao biciklom 
Bacingera u Sv. Janu, da ponese 
Đuranu špirita. Javim mu da sam 
danas stavio u kancelariju “luster” 
izrađen iz slame, što su ga Eminen¬ 
ciji poklonile djevojke iz Sv. Jane. 
Eminencija se raduje daru i pažnji 
naroda! 

Đuran mi javlja da mu u nedjelju 
6. IX. spremaju nešto slično (daka¬ 
ko ne njegovi župljani, nego 
“narod”) kao što je doživio u Banjoj 
Luci dr. Čelik. Ne boji se. Ne bježi. 
Ostaje na svom mjestu. Uzda se u Boga. Krijepi ga 
što Eminencija posebno ovih dana za nj mnogo 
moli. 

Kod večere spomenem Eminenciji, kako su ovi 
bijesni na nas i spremaju osvetu. Eminencija će na 
to mirno: “Oni su in curribus et in equis , nos autem 
in nomine Domini .” 22 

Jučer trebali doći 
neki Amerikanci, 
rođaci dr. Lonča¬ 
ra, kanonika. Isti 
se ističu među pr¬ 
vima u Americi 
oko sakupljanja 
priloga za naš na¬ 
rod. Trebao ih je 
Klemenić doves¬ 
ti preko Slaveti- 
Ća Vjerojatno školska djeca na Tijelovskoj procesiji u 
J J Zagrebu za vrijeme 2. svjetskog rata 

su vraćeni. 



19 Daje vlč. Đuran najavljivao misije, policija bi mu zabranila njihovo održavanje. Misije su vodili isusovci o. Josip 
MLiller i o. Tomo Jagrić. 

20 Za misionare. 

21 JAGRIĆ, o. Tomo, (12. XII. 1892.-15. XII. 1969.), Dl. Pastoralni radnik i pučki misionar, uglavnom u Osijeku. 

22 “Jedni kolima bojnim, drugi konjima, a mi imenom Boga našega [držimo se i stojimo]!”, usp. Ps 20, 8 

31. VIII. 1953. 

Milicija i dalje brani pristup do Eminencije. 
“Stepinac je ratni zločinac - krvnik i k njemu ne 
smijete. Ja sam vas upozorio, a ako budete išli, 
snosit ćete posljedice...” Ovim “biranim” riječima 
dočekuje milicija svećenike, redovnice i civile! 

Ipak prodrli su danas ovamo: Kadlec, Jezerinac i 
Starčević... Spremamo se graditi bunar, kupaonicu 
i prozore kod Eminencije urediti. 

Kadlec donosi pismo od [...]. Tito pozvao k sebi 
Marohnića, 23 Milanovića 24 i druge svećenike. 
Forsira udruženje. Treba im legitimacija pred stra¬ 
nim svijetom o slobodi vjere i savjesti. Hrvatska je 
emigracija dosta aktivna. Traže samostalnu 
Hrvatsku. To boli crvene. Krivnju za to bacaju na 
kler i Vatikan... 

Eminencija je uznemiren. Boji se da će se svećenici 
dati zastrašiti i popustiti. Idem u Zagreb i nosim 
pismo preuzv. Salisu. 

1. IX. 1953. 

“Veliki mi je kamen spao sa srca” - tako me je 
Eminencija dočekao i rekao kad sam se vratio iz 
Zagreba. 

3. IX. 1953. 

Dr. Bogičević, Pišonić, Stella. Krvna se slika malo 
pogoršala. No, to nije još opasno. Liječnik je zado¬ 
voljan, jer je Eminencija izvanredno vedar. 25 

1. -5. IX. 1953. 

Uporno brane pristup do Eminencije. Danas je 
klečanje. Crkva lijepo okićena. Tabernakul iznutra 
presvučen novom bijelom svilom. Vjernici lijepo 
dolaze na adoraciju. Uz preč. Šimečkoga i dr. 
Cvetana, ovdje su i vlč. gg.: Stj. Petrović iz Pre- 


križja, M. Jezerinac (mladomisnik), J. Pretnar 
(Vrhovac), Zv. Starčević (Draganić), F. Kuharić 
(Sv. Martin p. O.), i J. Sajović (Pribić). Ovog po¬ 
sljednjeg milicija je vratila, pa sam poslao po nj 
seminarca Bacingera, da krene ovamo kroz Hutin 
gdje nema straže. Sretno je stigao. Ostali su isto 
unišli ovamo prikrivenim putem. 

6. IX. 1953. 

“Veni Sancte” na 
početku Eminen- 
cijine mise. Po¬ 
četak vjeronau- 
čne godine. Po¬ 
slije podne sva 
djeca bila na pr¬ 
voj pouci. 

Iza blagoslova, 
dok sam katehi- 
zirao, dođe u 
župni dvor neki 
čovjek, bez lijeve 
ruke. Predstavlja 
se preč. Šimečkom da je iz Popovače. Iverović da 
ga je uputio preko Karlovca u Krašić i želi vidjeti 
Eminenciju. Simečki ga predstavi Eminenciji. 
Eminenciji je taj čovjek sumnjiv. Šimečkom poka¬ 
zuje legitimaciju. Zove se Vendelin Varga. Dođem 
iz crkve. Eminencija mi dade znak da je sumnjiv. 
Pozdravimo se. Izmijenimo nekoliko indiferentnih 
riječi i rastanemo se. Izjavi da će još dva dana osta¬ 
ti u Krašiću. Napadno šeće kroz mjesto i posebno 
promatra crkvu i župni dvor... Podvečer ljudi mi 
kažu, daje taj čovjek sumnjiv. Pita mog crkvenog 
starješinu Dragutina Šimatića 26 u kojega Boga 
vjeruje - Ovaj će: “U jednoga jedinoga pravoga 
Boga, koji je sve stvorio i ljude - lopove (!) i 
dobre.” “A koga iza Boga najviše volite?” pita taj 
dalje. “Svoju ženu”, kaže mu Drago, još ga više 



Svećenstvo za vrijeme Tijelovske 
procesije u Zagrebu za vrijeme 
2. svjetskog rata 


23 MAROHNIĆ, Ivan, r. 29.1.1900. u Dol-Križišću. Za svećenika je zaređen 28.lipnja 1925. Nakon II. svjetskog rata 
“nasjeo” je na komunističku protucrkvenu promidžbu i djelovao na utemeljenju CMD-a. Nakon što nije poslušao 
upute crkvenih poglavara 25.III. 1953. suspendiran je “a divinis”. Ostao je nepokoran, ali je umro pomiren s Crkvom 
22. IX. 1979. 

24 MILANOVIĆ, Božo (10. X. 1890. /Kringa/-28. XII. 1980.), ravnatelj Biskupskog sjemeništa i Klasične gimnazi¬ 
je u Pazinu. Bio je predsjednik “Društva sv. Cirila i Metoda za Istru” i predsjednik “Istarskog književnog društva sv. 
Ćirila i Metoda” u Pazinu. 

25 Ovaj je tekst u izvorniku upisan nakon datuma 7. IX. na str. 39. II. sv. dnevnika. Mi ga ovdje stavljamo zbog vre¬ 
menskog slijeda događaja. 

26 ŠIMATIĆ, Dragutin bijaše dugogodišnji član župskog vijeća (“šekutor”). Sakupljao je nedjeljom milostinju i pra¬ 
tio župnika kod blagoslova obitelji. 

i cijelu noć... Drugi dan 7. IX. sakupila se rulja 
većinom od Jaske i komunisti Slavetića i s batina¬ 
ma, kamenjem, a i pucalo se - udarali po narodu, 
koji je čuvao svog svećenika. Župnik gleda iz kuće 
kako se ljudi u tučnjavi već ruše. Vidi se i krv. 
Banda navaljuje sve bliže. On se ne boji, ali žao mu 
je naroda. U to se dogodi i ovaj sotonski potez. Tu 
se pojavi zloglasni šef Udbe - krvopija svećenički 
Drpić iz Jaske. On tobože umiruje ljude... širi ruke 
i kao da tobože zaustavlja i ne pušta naprijed rulju 
prema župnom dvoru... On “nemoćan” sve se više 
povlači prema župnom dvoru, a rulja za njim... 
Tako je to bilo inscenirano. Provale u župni dvor. 
Drpić i župnik opet se i ovdje našli! Sinovi svjetla 
i tame gledaju se... Đuran, da ne dođe vani do jačeg 
krvoprolića - to je bio jedini motiv - pokori se, da 
danas ode iz Sv. Jane. Drpić mu ponudi auto, 
odnosno primora ga na to jer da će onda nastati mir. 
Sjedne u auto. “Gas!” - kaže udbaš šoferu... Dođu 
u Jasku. Đuran kaže da stanu kod župnoga dvora u 
Jaski, no udbaš Drpić naređuje šoferu: “Pravac 
stanica!”. Dođu na željezničku stanicu, siđu, i 
Drpić će Đuranu: “Pravac Zagreb!” Tako je orga¬ 
nizirano - silom odstranjen jedan svećenik iz sre¬ 
dine svojih vjernika samo zato jer je bio svećenik 
na svome mjestu! 27 


27 Toga je ljeta vlč. Đuran doista odlučio organizirati jednotjedne župne misije i duhovnu obnovu u župi Sv. Jana. 
Kad je tu svoju namisao iznio Eminenciji u Krašiću, on je bio mišljenja daje to prerano i previše izazovno i opasno 
u ondašnjim našim prilikama. Ali kad mu je vlč. Đuran iznio razloge i plan dogovoren s isusovcima u Zagrebu, 
Kardinal je pristao te odobrio. Znali su da ulaze u veliki rizik: Bitka oko tzv. svećeničkog udruženja CMD-a bila je 
na vrhuncu, a napetost oko Trsta tresla je Jugoslaviju. “Dolje Pella, dolje Rim, dolje papa skupa s njim!”, skandiralo 
se po prisilno organiziranim mitinzima. 

U takvim prilikama je župnik u Sv. Jani pripremao misije. U bojazni da mu Udba ne zabrani održavanje tih misija, 
on ih nije unaprijed oglašavao ni posebno pripremao. Jednostavno ih je započeo. Isusovci o. Jagrić i o. Miiller došli 
su iz Zagreba zadnje nedjelje kolovoza i počeli s misijama. Ljetni poljski poslovi bili su posvršavani, a jesenski još 
nisu počeli. Školska godina još nije započela, pa su i školska djeca i odrasli bili slobodni. Dolazilo je sve što je moglo. 
Dakako da su jaskanski komunisti pobjesnili. Šef jaskanske Udbe već je mjesec-dva prije župniku Đuranu zabranio 
kretanje izvan teritorija župe. U subotu, predzadnjega dana misija, dvojica partijaca iz župe dojavili su mu da se na 
nj sprema napad u nedjelju 6. rujna. Savjetovali su mu neka pobjegne iz Sv. Jane. Vlč. Đuran ni danas ne zna jesu li 
mu to dojavili po partijskom zadatku ili dobronamjerno, prijateljski. Odbio je bježati iz župe. Jer da je pobjegao, 
komunisti bi opravdano tvrdili daje pobjegao jer se osjećao krivim. A uz to izričito mu je bilo zabranjeno kretanje 
izvan župe. Zato je po isusovcima samo otposlao poruku biskupu Salisu u Zagreb o tome što mu se sprema. Neka 
biskup zna da je on odlučio ostati na svojem mjestu usprkos opasnostima. 

1 te prve nedjelje u mjesecu, 6. rujna, već za vrijeme jutarnje nedjeljne mise, na trgu pred crkvom otpočeo je “protest¬ 
ni miting”. Od domaćih bili su samo mjesni vatrogasci kojima je bilo zapovjeđeno doći “u stroju”, te mjesni učitelji, 
službenici i partijci. Sav vjernički narod bio je u crkvi. Govornici na improviziranoj govornici napadali su župnika 
Đurana kao špijuna “irredente” (talijanske ekstremističke političke organizacije) i kao agenta Vatikana. Treba ga 
smjesta ukloniti iz Sv. Jane! 

Kad je on sa župljanima izašao iz crkve zaputio se prema župnom stanu. Trebao je proći baš ispred njihove govor¬ 
nice. Kad je pošao, grupa djece okupila se oko njega kao njegovi čuvari. Kad je s djecom mirno prošao ispred go¬ 
vornice, netko je bacio nekoliko paradajza prema njemu. Rekao je djeci neka se sklone, a on je požurio u župni stan. 
Malo nakon njega u župni su ured došla i petorica mjesnih partijaca. 


sada sumnjivo 
gledajući. Ovaj 
će opet: “Iza Bo¬ 
ga vi biste mora¬ 
li najviše voljeti 
dobroga svoga 
svećenika koji 
vas tako lijepo u 
crkvi uči... Vi 
premalo cijenite 
Kardinala... U 
crkvi bi svi mo¬ 
rali kleknuti na 
koljena kad on 

dolazi...” - Vidi se, daje ovaj tipus htio ljude povu¬ 
ći za jezik. 



Pripadnici povijesnih postrojbi na 
Tijelovskoj procesiji u Zagrebu za 
vrijeme 2. svjetskog rata 


8. IX. 1953. 

Danas je isti provokator htio do Eminencije. 
Doletio je upravo pred vrata. Eminencija ga odbije. 




Jučer u 5 sati poslije podne odvela Udba Đurana iz 
Sv. Jane. Napali su ga već 6. IX., kad je u jutro 
izlazio iz crkve. Prvi je na nj navalio neki Car. 
Bacio u župnika paradajz. Narod je zaštitio svoga 
svećenika. Vjernici su čuvali župni dvor cijeli dan 

Šire se glasovi da Udba i meni sprema jednako kao 
i Đuranu. Eminencija je kod večere zabrinut. 
Računa, da bi mogli inscenirati napad na nas. Mene 
kao i Đurana odvesti, a njega isto odstraniti iz 
Krašiča - tobože radi sigurnosti! “Recite sestrama 
da na zgodan način to priopće ljudima... Neka 
svijet moli!... Neka samo navaljuju... Najprije su 
biskupe... Sada istaknute svećenike... Samo moliti 
za milost ustrajnosti... Vidim veliku pobjedu Božje 


Crkve... Služio sam već Sv. Misu za Đurana i sutra 
ću opet i koliko bude moguće i za Vas...!” 

*** 

Jučer (7. IX.) sam mu pokazao u Službenom 
Vjesniku Nadbiskupije kopiju presude Vrhovnog 
suda u vezi s porezom kolege Cigrovskoga. 28 
Pokažem mu kako zvučno počinje: “U ime naro¬ 
da...” “I mene su sudili - veli on - u ime naroda, ali 
glavno da nisam osuđen u ime Presvetoga Trojstva!” 


“Vi morate smjesta napustiti Sv. Janu!” rekli su mu. 

“A tko je vas poslao i u čije ime to govorite?” pitao ih je. 

“Poslao nas je narod i narod traži da odmah odete iz Sv. Jane!” rekli su. 

“Ovdje sam, ne po dekretu nekog ‘naroda’ nego po dekretu mojega nadbiskupa. Taj njegov dekret nije promijenjen 
i još je na snazi, a vi ako imate kakav prigovor iznesite ga mojem Nadbiskupu i njemu podnesite svoj zahtjev. Ja 
vjerujem da će Nadbiskup uvažiti želje svog vjerničkog naroda. Ako me pak okrivljujete radi prekršaja nekog držav¬ 
nog zakona, eto vam sud u Jaski i podnesite optužbu protiv mene. Ja priznajem zakonitost suda.” 

“Hajdete s nama na miting i to sami recite narodu!” rekoše mu. 

“Ja sam mojem narodu govorio svake nedjelje. 1 jutros sam im govorio, ali na mitinzima nikad nisam govorio. Vi 
prenesite to što sam vam rekao onima koji su vas poslali 1” 

I dok su oni u župnom uredu o tome govorili, neka grupa s mitinga pojurila je u župno dvorište, a masa župljana za njima. 
U dvorištu je nastala opća tučnjava, pa su se i ti tobožnji “narodni delegati” jedva probili kroz ne baš miroljubive svoje 
sumještane. Ljudi su onu skupinu napadača istjerali iz župnoga dvorišta, a od mitinga nije ostao nitko. Puno dvorište ljudi 
ostalo je tu cijelu nedjelju i cijelu noć. U jutro smo svi bili na sv. Misi u crkvi, i tada su odredili: manja grupa župljana 
ostat će kao osiguranje. Ponovi li se napad, neka zvone pa će svi doći. Ostali su otišli za svojim poslom. 

Poslije podne je vlč. Đuran bio u župnom dvorištu s grupom djece. Nešto pred večer prišao mu je jedan policajac i 
uljudno mu je rekao: “Otpravite tu djecu odavde da im se kakvo zlo ne dogodi!” 

On je shvatio tu njegovu mudru opomenu i doista rekao djeci neka odu k ljudima na ulici javiti da budu na velikom 
oprezu, a oni - ta djeca - neka odmah odu kućama. Djeca su ga poslušala. 

Malo kasnije, oko 17 sati, iznenađuje nahrupila poveća skupina napadača dovezenih kamionima. Napali su onu malu 
skupinu župljana. Nastala je sveopća tučnjava. Napadači su provalili u župno dvorište i pokušavali su razbiti teška 
ulazna vrata u župni stan. Trčali su oko župnoga stana poput Indijanaca u ritmovima, bacali su kamenje i cigle po 
prozorima i sve su ih porazbijali. S vanjske strane vrata doviknuo je Đuranu šef jaskanske Udbe: 

“Otvorite mi vrata! Jamčim vam sigurnost!” 

“Otvorit ću vam tek kad mi ovamo dovedete sve članove mojeg župnog vijeća!” rekao mu je župnik. 

“To je u ovim prilikama nemoguće. Jamčim vam sigurnost!” reče mu. Vlč. Đuran je na to otvorio vrata, a šef Udbe 
ga pograbio za ruku i brzo ugurao u Udbin auto što su ga u međuvremenu doveli baš pred sama vrata župne kuće. U 
autu su bila dva policajca s puškama i njihov vozač. Šef Udbe naredio je župniku: “Ravno u Zagreb!” 

“Zaboravili ste da sam interniran i da mi je zabranjeno kretanje izvan župe”, podsjetio ga župnik. 

On je ponovio prethodnu zapovijed, a vozaču je naredio: 

“Vozi kako ti je naređeno!” 

Polako su pošli iz župnoga dvorišta kroz razbješnjelu rulju. Poneki je bacio koji kamen, ali dobro su pazili da ne 
oštete Udbin auto. Dovezli su ga u Jastrebarsko na željeznički kolodvor, iskrcali ga i ostavili. 

Nigdje nikoga. Pusta željeznička postaja. Samo su se dva dječaka igrala loptom, a auto jaskanskog taksista Ljube 
Klemenića stajao je parkiran pred željezničkom postajom. Upitao je dječake znaju li gdje je vozač tog auta. 

“Tamo je na rampi, dovezao je veterinara na utovar životinja u vagone. Ako ga trebate, mi ćemo ga dozvati”, rekoše 
djeca. 

“Eto”, svjedoči vlč. Đuran, “Bog mi je, kao i u Sv. Jani, poslao djecu u pomoć. Nejake da postidi one tobože jake.” 
Gospodin Klemenić odjurio je s njime u Zagreb, a kamioni s njegovim napadačima uzalud su ga došli posjetiti na 
željezničkoj postaji u Jastrebarskom. Došavši na Kaptol o svemu je izvijestio biskupa Salisa. On gaje odveo u sobu 
u kojoj je ležao izranjen banjolučki biskup dr. Čelik. Njega su napali na krizmi u Prijedoru, odveli ga na vlak i sve 
do Siska su ga u vlaku tukli. Nedugo nakon toga biskup je od zadobivenih rana umro. 

Biskup Salis je tada vlč. Đurana smjestio u Bogoslovnom sjemeništu. Tu je zatekao vlč. Josipa America (kasnije 
biskupa u Šibeniku), kojega su s njegove župe slično protjerali. Te večeri otišao se javiti dr. Žuviću u samostanu u 
Frankopanskoj ulici, i tu je kod njega počeo drhtati i jako plakati. Napetost živaca tek je tu popustila i počeo je 
shvaćati zašto su vojnicima na bojišnici, uoči juriša, davali rum ili opojne droge. 

2S CIGROVSKI, Mirko (20. XI. 1922.-25. VIII. 1996.) 

SVJEDOČANSTVA 


Godine 2000. u 19. tjednu trudnoće imala sam spontani pobačaj. 

A 2001. ponovo sam bila trudna. Ovaj put počela sam svakodnevno moliti Molitvu blaženom Alojziju Stepincu za 
zdrav i sretan porod. 

Moje molitve bile su uslišane. Porod je kao i trudnoća prošao bez ikakvih problema. 

Rodila sam zdravu djevojčicu 3.10.2001. godine u 10 sati i 59 minuta (na dan proglašenja blaženim Alojzija Stepinca). 
Moja djevojčica Marija bila je alergična na mlijeko za bebe, (tzv. adaptirano mlijeko). 

I ovaj put osjetili smo pomoć blaženog Alojzija Stepinca. 

Mariju sam dojila pune dvije godine, iako za djecu koja su se prije rodila (četiri dječaka) nikad nisam imala mlijeko. 
Hvala blaženom Alojziju Stepincu. 

Molim i dalje njegov zagovor za zdravlje svoje obitelji, a osobito za zdrav i sretan porod šestog djeteta. 

Brezovica, 21.2.2006. godine 

Blaženka Buzov 


Svjedočanstvo Mire Geršak 

Svoju najraniju mladost, osim škole i učenja, provodila sam i u 
našem samostanu Dominikanki u Trnju. 

Moje prijateljice i ja neobično smo voljele časnu s. Anđelu, pre¬ 
dragu sestru, koja nas je pripremala da postanemo kruničarke, a 
krunica je bila cilj našeg druženja. Č. sestra je organizirala naše slo¬ 
bodno vrijeme koje smo provodile u igri, pjesmi i molitvi. 

Konačno, stigao je dan, da i ja postanem kruničarka. Jako sam se 
radovala, jer to mi je bilo najveće dostignuće i milost. 

U nedjelju na veliku misu, stigla je i najdraža osoba, naš Nadbiskup 
Alojzije Stepinac. Stajala sam među kruničarkama, a moje oči nisu 
silazile s njega. 

Misa je bila svečana i divna a posebno Nadbiskupova propovijed, 
lako sam bila mlada, razumjela sam njegove riječi patnje i bola koje 
podnosi naš hrvatski narod. Bio je rat i mnogo je ljudi živjelo u neizv¬ 
jesnosti kao i u brizi za svoju sadašnjost i budućnost. 

Zatim je pristupio nama, kruničarkama i blagoslovio naše glavice. 

U prisutnosti našega župnika Dragutina Kocipera primile smo krunice i molitvenike "Gospina krunica". 

Blagost, mir i produhovljenost izlazili su iz njegove pojave. 

Sva sam treperila i proživljavala trenutke ushićenja, koji se više nikada neće ponoviti. 

Krunicu i molitvenik primila sam u svoje ruke i s poštovanjem donijela svome domu. Moji roditelji bili su posebno rados¬ 
ni jer su bili posebno privrženi osobi Nadbiskupa. 

Na Veliku Gospu u Remetama bila sam prisutna značajnoj propovjedi koju je izgovorio Nadbiskup. Bili su i moji roditelji. 
Mama je brisala suze koje su joj kliznule slušajući te predivne riječi koje su opominjale, hrabrile i pozivale na molitvu. 

Bio je to zadnji susret koji sam proživjela, slušajući i gledajući nadbiskupa Stepinca. 

Kasnije je samo bio prikazan njegov "Križni put" praćen od cijelog hrvatskog naroda. 

I danas u katedrali, kada pristupim njegovu grobu, pred očima mi se stvara nezaboravna slika njegove produhovljene 
pojave, dubokog i smirenog pogleda i križa njegovih ruku, koji je učinio nad mojom glavom. 

A krunica je i danas u mojim rukama. 

Jedino znam i uvijek ću znati, imala sam milost da doživim i vidim svetog čovjeka, velikog sveca hrvatskog naroda, kardi¬ 
nala Alojzija Stepinca. 

Mira Geršak - Novi Zagreb 

Ministranti, dominikanci i svećenstvo polaze k oltaru na 
kojemu će bi. Alojzije Stepinac održati svečano euharistijsko slavlje 
prigodom Euharistijskoga kongresa u Starom Gradu na Hvaru, 

18. kolovoza 1940. 

KAZALO ■ IMPRESSUM 


PAPINA RIJEČ 

45 UREDNIKOVA RIJEČ 

47 STEPINCEVO 2006. 

62 TEOLOŠKI PODLISTAK 

64 EUHARISTIJSKI KONGRES 
U KOPRIVNICI 

71 MOLITVENA ZAJEDNICA 

BLAŽENOG ALOJZIJA STEPINCA 

77 DOKUMENTI 

78 DUHOVNI VELIKANI 
Svećenik VILIM CECELJA 

79 VRANEKOVIĆEV DNEVNIK 

87 SVJEDOČANSTVA 

I - IV NAJLJEPŠE MAJCI 

BOŽJOJ - BOGORODICI 

j U Spomen-zbirci bi. Alojzija, na Kaptolu 31, 

: možete nabaviti medalju bi. Alojzija, u srebru ili 
: bronci, u posebnom staklenom okviru, koja može 
: biti dragi dar ili uspomena. Cijena je 180 kn. 


Litanije u čast bi. Alojzija Stepinca možete 
naručiti na adresi Postulature 


Časopis Blaženi Alojzije Stepinac (skraćeni 
ključni naslov: Blaž. Alojzije Stepinac) glasnik je 
Postulature za proglašenje svetim blaženog 
Alojzija Stepinca te časopis svih njegovih 
štovatelja, Kristovih vjernika i ljudi dobre volje. 

God. 13 (2006.) Broj 2. 

Cijena: 5 kn; za inozemstvo 3 eura ili 4 USD 
Glasnik izlazi četiri puta godišnje s dopuštenjem 
crkvenih poglavara. 

Izdavač: Postulatura blaženog Alojzija Stepinca 

Kaptol 31, p.p. 949 
10001 Zagreb 
Uređuje i odgovara: 

dr. Juraj Batelja, 

Kaptol 4, p.p. 949 
10001 Zagreb 
Adresa uredništva: 

Postulatura blaženog Alojzija Stepinca 

Kaptol 31, p.p. 949 

10001 Zagreb 

telefon: (01) 4814 920 

fax: (01) 4814 921 

“Spomen-zbirka iz ostavštine blaženog 

Alojzija Stepinca”, Kaptol 31, p.p. 949 

10001 Zagreb, 

telefon: (01) 4894 879 ili 

e-mail adresa: juraj.batelja@zg.htnet.hr 

Sve što se u našem Glasniku navodi ili naziva “čudo”, 
“svetost”, “svetac” i slično, sve to, u duhu crkvenih 
propisa, treba uzeti i razumjeti u našem običnom ljud¬ 
skom načinu izražavanja. O svemu će tomu konačni 
sud izreći Crkva. 

Lektorica: Marina ČUBRIĆ, prof. 

Korektor: akad. Ante STAMAĆ 
Tisak: Tiskara Offset Markulin 



"Društvo Zagrepčana" sa svojim stijegom sudjeluje u liturgijskoj svečanosti koju u zagrebačkoj katedrali predvodi 
nadbiskup Alojzije Stepinac; desno i lijevo u pozdravnom položaju nadbiskupovi pratioci odjeveni u starodrevnu 
odoru po uzoru na odijela hrvatskih povijesnih postrojbi. 

U euharistijskom slavlju u 
crkvi Papinskog hrvatskog 
zavoda Sv. Jeronima u Rimu 
na proslavi Stepinčeva, 10. 

veljače 2006., 
sudjelovalo je Šezdesetak 
hrvatskih svećenika koji 
studiraju na rimskim 
crkvenim učilištima, a prvi je 
put svečanost uzveiičala 
"Frankopanska garda" 
iz Ogulina. 

Preko stotinu svećenika suslavilo je euharistijsko slavlje u zagrebačkoj prvostolnici, 10, veljače 2006. (foto: Sokol) 


Dio hodočasnika župe bi 
Alojzija Stepi nca iz Rakitja, 
predvođeni svojim župnikom 
vlč. Božidarem Cindorijem pred 
zagrebačkom prvostolnicom, 
prigodom hodočašća župe na 
Blazenikov grob, 30. rujna 2005. 

Mons. Ante Jurić, splitsko-makarski nadbiskup u miru, s "Vodkkim 
žudijama", čuvarima "Božjega groba", na proslavi bi. Alojzija Stepinca u ■ ■ ' n , Jinhav nrpina 

Krašku, 10. veljače 2006. lzrazw tu ljUbaV pren1d 

neprijateljima u pismu 

Ivanu Meštroviću Z lipnja 

1959. Iznoseći teške progone Crkve piše: 'Vi čete razumjeti kako je teško u tim okolnostima J ljubiti 
krvavog i bezdušnog neprijatelja. Ali mi to ipak moramo i hoćemo, jer je to zapovijed Kristova, Po 
čemu bismo inače bili bolji od naših mučitelja. Zato često stavljam na srce svećenicima da se ne 
dadu zavesti jadima i nevoljama , nego da se rado i usrdno mole za neprijatelje. Osveta ne pripada 
nama , nego Bogu. A on neka im se osveti kao Otac koji radosno prima natrag izgubljenoga sina. 



Dr. Bernardin Škunca, provincijal Franjevačke provincije $v. Jeronima, 
blagoslivlja novopostavljeni kip bi. Alojzija Stepinca u Brodarici 
pokraj Šibenika, 10. veljače 2006. 








